cyanic-selkie/wikianc huggingface dataset:
ᱥᱩᱫᱷᱚᱱᱚᱛᱤ ᱦᱚᱱᱚᱛ
ᱦᱚᱲ ᱮᱞ
᱒᱐᱑᱗ ᱥᱟᱹᱦᱤᱛ ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱒᱙᱗,᱕᱘᱔ ᱦᱚᱲ ᱢᱮᱱᱟᱜ ᱠᱚᱣᱟ ᱾.
ᱥᱮᱪᱮᱫ
᱒᱐᱑᱗ ᱨᱮᱱᱟᱜ ᱟᱞᱤᱯᱷ ᱮᱭᱞᱟᱱ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ (Alif Ailaan Pakistan District Education Rankings) ᱞᱮᱠᱟᱛᱮ ᱑᱕᱕ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱓᱔ ᱟᱱᱟᱜ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱥᱮᱪᱮᱫ ᱛᱷᱚᱠ ᱨᱮ ᱥᱠᱚᱨ (score) ᱫᱚ ᱖᱘ᱹ᱘᱕ ᱛᱟᱦᱮᱸ ᱠᱟᱱᱟ ᱾ ᱥᱩᱵᱤᱫᱷᱟ ᱟᱨ ᱤᱱᱯᱷᱨᱟᱥᱴᱨᱚᱠᱪᱚᱨ (infrastructure) ᱛᱷᱚᱠ ᱨᱮ ᱢᱩᱪᱟᱹᱫ ᱩᱛᱟᱹᱨ ᱨᱮᱸᱠ ᱨᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱥᱠᱚᱨ (score) ᱫᱚ ᱖ᱹ᱗᱖ ᱛᱟᱦᱮᱸ ᱠᱟᱱᱟ ᱾
ᱧᱩᱛᱩᱢᱟᱱᱟᱜ ᱥᱮᱪᱮᱫ ᱟᱥᱲᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ ᱢᱚᱦᱤ-ᱩᱫᱽ-ᱫᱤᱱ ᱤᱥᱞᱟᱢᱤᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ (Mohi-ud-Din Islamic University), ᱱᱮᱨᱤᱭᱟᱱ ᱥᱟᱨᱤᱯᱷ (Nerian Sharif) ᱫᱚ ᱪᱟᱮᱨᱴᱟᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ (chartered university) ᱠᱟᱱᱟ, ᱡᱟᱦᱟᱸ ᱫᱚ ᱤᱥᱞᱟᱢᱟᱵᱟᱫᱽ ᱠᱷᱚᱱ ᱑᱒᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱠᱟᱰᱮᱴ ᱠᱚᱞᱮᱡᱽ ᱯᱟᱞᱟᱱᱫᱽᱨᱤ (Cadet College Palandri) ᱫᱚ ᱤᱥᱞᱟᱢᱟᱵᱟᱫᱽ ᱠᱷᱚᱱ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱟᱡᱟᱫᱽ ᱠᱟᱥᱢᱤᱨ ᱨᱮᱱᱟᱜ ᱦᱚᱱᱚᱛ
ᱢᱮᱜᱷᱟᱞᱚᱭ ᱨᱮᱭᱟᱜ ᱦᱚᱱᱚᱛᱠᱚ
ᱥᱤᱧᱚᱛ ᱫᱤᱥᱚᱢ ᱨᱮᱱᱱᱟᱜ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱭᱟᱜ ᱢᱤᱰ ᱜᱮᱞ ᱢᱤᱫ ᱜᱚᱚᱴᱝ ᱦᱚᱱᱚᱛ ᱠᱚ
ᱦᱚᱱᱚᱛ ᱠᱚ
ᱥᱤᱧᱚᱛ ᱫᱤᱥᱚᱢ ᱨᱮᱱᱱᱟᱜ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱭᱟᱜ ᱢᱤᱰ ᱜᱮᱞ ᱢᱤᱫ ᱜᱚᱚᱴᱝ ᱦᱚᱱᱚᱛ ᱠᱚ
ᱵᱟᱦᱨᱮ ᱡᱚᱱᱚᱲ
ᱦᱚᱱᱚᱛ ᱠᱚ ᱢᱮᱜᱷᱟᱞᱚᱭ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱦᱟᱭᱫᱨᱟᱵᱟᱫᱽ
ᱦᱟᱭᱫᱨᱟᱵᱟᱫᱽ ᱫᱚ ᱛᱮᱞᱮᱝᱜᱟᱱᱟ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱤᱧᱚᱛ ᱨᱮᱟᱜ ᱨᱟᱡᱽᱜᱟᱲ ᱠᱚ
ᱠᱟᱴᱠᱚᱢᱥᱟᱸᱰᱤ ᱵᱚᱱᱚᱛ
ᱠᱟᱴᱠᱚᱢᱥᱟᱸᱰᱤ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱤᱴᱠᱷᱚᱨᱤ ᱟᱨ ᱢᱚᱭᱩᱨᱦᱚᱸᱰ, ᱥᱟᱢᱟᱝ ᱨᱮ ᱯᱚᱫᱽᱢᱟ, ᱤᱪᱟᱹᱠ ᱟᱨ ᱥᱚᱫᱚᱨ ᱦᱟᱡᱟᱨᱤᱵᱟᱜᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱠᱟᱴᱠᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱜᱤᱫᱷᱳᱨ ᱟᱨ ᱯᱚᱛᱷᱚᱞᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱐᱐.᱕᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱨᱤᱡ ᱛᱮ, ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱗᱗ ᱜᱚᱴᱟᱝ ᱟᱹᱛᱩ ᱟᱨ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ (ᱯᱟᱞᱟᱣᱟ) ᱛᱟᱦᱮᱸ ᱠᱟᱱᱟ ᱠᱟᱴᱠᱚᱢᱥᱟᱸᱰᱤ ᱯᱩᱞᱤᱥ ᱥᱴᱮᱥᱚᱱ ᱟᱨ ᱯᱟᱞᱟᱣᱟ ᱯᱩᱞᱤᱥ ᱟᱣᱩᱴ-ᱯᱚᱥᱴ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱴᱠᱚᱢᱥᱟᱸᱰᱤ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱘,᱓᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱓,᱕᱑᱓ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱑᱔,᱘᱔᱘ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱱᱚᱸᱰᱮ ᱕᱕,᱔᱑᱓ (᱕᱑%) ᱠᱚᱲᱟ ᱟᱨ ᱕᱒,᱙᱔᱘ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱑᱘,᱗᱕᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱒,᱖᱙᱙ (᱒᱐.᱙᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱑᱔᱑ (᱖.᱕᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱯᱮᱞᱟᱣᱟᱞ (᱑᱔,᱘᱔᱘) ᱾
ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱨᱮ ᱥᱮᱞᱮᱫ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱷᱟᱨᱣᱟ (᱘᱔᱓) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱐,᱓᱗᱕ ᱜᱚᱴᱟᱝ (᱖᱗.᱘᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱕,᱓᱔᱗ (᱗᱗.᱐᱗%) ᱠᱚᱲᱟ ᱟᱨ ᱒᱕,᱐᱒᱘ (᱕᱗.᱐᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱙.᱘᱖% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱔᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾  ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱔᱙.᱒᱐% ᱫᱚ ᱠᱷᱳᱨᱴᱷᱟ, ᱒᱗.᱓᱐% ᱫᱚ ᱦᱤᱱᱫᱤ, ᱑᱘.᱓᱙% ᱫᱚ ᱩᱨᱫᱩ, ᱒.᱘᱓% ᱫᱚ ᱢᱩᱱᱰᱟᱨᱤ ᱟᱨ ᱑.᱖᱓% ᱦᱚᱲ ᱥᱟᱫᱽᱨᱤ ᱯᱟᱹᱨᱥᱤ ᱟᱠᱚᱣᱟᱜ ᱟᱭᱳ ᱟᱲᱟᱝ ᱞᱮᱠᱟᱛᱮ ᱠᱚ ᱨᱚᱲᱟ ᱾
ᱦᱮᱡ ᱥᱮᱱ
ᱦᱟᱡᱟᱨᱤᱵᱟᱜᱽ-ᱠᱟᱴᱠᱚᱢᱥᱟᱸᱰᱤ ᱨᱚᱰ ᱠᱟᱴᱠᱚᱢᱥᱟᱸᱰᱤ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱟᱡᱟᱨᱤᱵᱟᱜᱽ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱗᱗ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱘ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱕᱖ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱑᱓ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱓᱘ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱗ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱠᱩᱨᱫᱤᱥ ᱯᱟᱹᱨᱥᱤ
ᱠᱩᱨᱫᱤᱥ ᱥᱮ ᱠᱩᱨᱫᱤ ᱯᱟᱹᱨᱥᱤ ᱫᱚ ᱤᱨᱟᱱ, ᱛᱩᱨᱠᱤ, ᱤᱨᱟᱠ, ᱥᱤᱨᱤᱭᱟ ᱟᱨ ᱮᱛᱚᱢ ᱠᱚᱠᱮᱥᱟᱥ ᱴᱚᱴᱷᱟ ᱠᱚᱨᱮᱱ ᱠᱩᱨᱫᱤᱥ ᱦᱚᱲ ᱠᱚᱣᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱤᱱᱫᱳᱼᱤᱨᱟᱱᱤᱭᱟᱱ ᱪᱟᱸᱜᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱡᱮᱜᱮᱛ ᱨᱮᱱ ᱒ - ᱓ ᱠᱳᱴᱤ ᱜᱟᱱ ᱦᱚᱲ ᱱᱚᱶᱟ ᱠᱩᱨᱫᱤᱥ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱾ ᱟᱥᱚᱞ ᱨᱮ ᱠᱩᱨᱫᱤᱥ ᱫᱚ ᱢᱤᱫ ᱯᱟᱹᱨᱥᱤ ᱫᱚ ᱵᱟᱝ, ᱟᱭᱢᱟ ᱠᱩᱨᱫᱤᱥ ᱪᱟᱸᱜᱟ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱥᱮᱢᱞᱮᱫ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱛᱩᱨᱠᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱨᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱨᱟᱠ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ
ᱨᱟᱡᱽᱜᱚᱲ ᱦᱚᱱᱚᱛ
ᱱᱚᱣᱟ ᱦᱚᱱᱚᱛ ᱢᱮᱭ ᱑᱙᱔᱘ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱟᱨ ᱱᱚᱸᱰᱮ ᱨᱟᱡᱽᱜᱚᱲ, ᱱᱟᱨᱥᱤᱝᱜᱚᱲ, ᱠᱷᱤᱞᱪᱤᱯᱩᱨ, ᱟᱨ ᱪᱮᱣᱟᱥ ᱡᱩᱱᱤᱭᱚᱨ ᱟᱨ ᱥᱮᱱᱤᱭᱟᱨ (ᱥᱟᱨᱚᱝᱯᱩᱨ ᱛᱟᱦᱥᱤᱞ) ᱟᱨ ᱤᱱᱫᱚᱨ (ᱡᱤᱨᱟᱯᱩᱨ ᱛᱟᱦᱥᱤᱞ, ᱱᱤᱛ ᱠᱤᱞᱚᱢᱤᱴᱚᱨ ᱛᱟᱦᱥᱤᱞ ᱨᱮᱱᱟᱜ ᱴᱷᱟᱶ ᱠᱟᱱᱟ) ᱨᱮᱱᱟᱜ ᱥᱟᱢᱟᱝ ᱯᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱥᱮᱞᱮᱫ ᱢᱮᱱᱟᱜᱼᱟ ᱾
ᱨᱟᱡᱽᱜᱚᱲ ᱥᱚᱦᱚᱨ ᱥᱟᱶᱛᱮ ᱠᱷᱤᱞᱪᱤᱯᱩᱨ, ᱠᱚᱴᱨᱟᱵᱤᱦᱟᱨ ᱟᱨ ᱱᱟᱨᱥᱤᱝᱜᱚᱲ ᱧᱮᱞᱡᱚᱝ ᱛᱷᱟᱱ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱨᱟᱡᱽᱜᱚᱲ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑,᱕᱔᱕,᱘᱑᱔ ᱜᱟᱱ ᱢᱮᱱᱟᱜ ᱠᱚᱣᱟ, ᱟᱫᱚ ᱥᱣᱟᱡᱤᱞᱮᱸᱰ ᱟᱨ ᱢᱚᱨᱥᱟᱥ ᱞᱮᱠᱟᱱ ᱫᱤᱥᱚᱢ ᱠᱷᱚᱱ ᱥᱟᱸᱜᱮ ᱜᱮ ᱢᱮᱱᱟᱜ ᱠᱚᱣᱟ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱓᱒᱒ ᱟᱱᱟᱜ ᱨᱮ ᱧᱟᱢ ᱟᱠᱟᱫᱼᱟ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱕᱑ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱖᱕᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚ ᱒᱓.᱒᱖% ᱛᱟᱦᱮᱸ ᱠᱟᱱᱟ ᱾ ᱨᱟᱡᱽᱜᱚᱲ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱡᱟᱱᱟᱝ ᱙᱕᱖ ᱟᱨ ᱥᱮᱪᱮᱫ ᱫᱚᱨ ᱖᱑.᱒᱑% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱙᱕% ᱦᱚᱲ ᱫᱚ ᱦᱤᱱᱫᱤ ᱟᱨ ᱙.᱙᱓% ᱩᱨᱫᱩ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱥᱮᱪᱮᱫ
ᱤᱥᱤᱡᱤᱥᱤ, ᱥᱤᱧᱚᱛ ᱥᱚᱨᱠᱟᱨ ᱟᱜ ᱢᱤᱫ ᱢᱩᱬ ᱮᱠᱥᱯᱚᱨᱴ ᱨᱤᱬ ᱮᱡᱮᱸᱥᱤ (ᱤᱥᱤᱮ) ᱫᱚ ᱨᱟᱡᱽᱜᱚᱲ, ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱠᱩᱲᱤ ᱟᱜ ᱢᱤᱰᱤᱞ ᱥᱮᱪᱮᱫ ᱨᱮᱱᱟᱜ ᱜᱚᱲᱚ ᱞᱟᱹᱜᱤᱫ ᱥᱮᱪᱮᱫ ᱯᱨᱚᱡᱮᱠᱴ ᱞᱟᱹᱜᱤᱫ ᱠᱟᱹᱣᱰᱤ ᱟᱹᱨᱤ ᱥᱟᱞ ᱒᱐᱑᱘-᱑᱙ ᱚᱠᱛᱚ ᱾ ᱠᱟᱹᱣᱰᱤ ᱕᱐ ᱠᱚᱨᱚᱲ ᱴᱟᱠᱟ ᱫᱚᱦᱚ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ ᱛᱷᱚᱠ:1948 establishments in India
ᱥᱚᱨᱚᱡᱤᱱᱤ ᱱᱟᱭᱰᱩ
ᱥᱚᱨᱚᱡᱤᱱᱤ ᱱᱟᱭᱰᱩ (᱑᱓ ᱯᱷᱮᱵᱨᱩᱣᱟᱨᱤ ᱑᱘᱗᱙ - ᱒ ᱢᱟᱨᱪ ᱑᱙᱔᱙) ᱣᱟᱜ ᱡᱟᱱᱟᱢ ᱫᱚ ᱥᱤᱧᱚᱛ ᱨᱮᱭᱟᱜ ᱦᱟᱭᱫᱨᱟᱵᱟᱫᱽ ᱱᱟᱜᱟᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱩᱭ ᱟᱡ ᱵᱟᱵᱟ ᱫᱚ ᱚᱜᱷᱳᱨᱱᱟᱛᱷ ᱪᱚᱴᱯᱟᱜᱷᱭᱟᱭ ᱢᱤᱫ ᱧᱩᱛᱩᱢᱟ.ᱱᱤᱡ ᱥᱟᱶᱛᱮ ᱟᱭᱳ ᱫᱚ ᱚᱱᱚᱬᱦᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱟᱨ ᱵᱟᱸᱜᱽᱞᱟ ᱯᱟᱹᱨᱥᱤ ᱛᱮᱭ ᱚᱞ ᱛᱟᱦᱮᱸᱫ ᱾ ᱜᱤᱫᱽᱨᱟᱹ ᱠᱷᱚᱱ ᱜᱮ ᱟᱹᱰᱤ ᱞᱟᱥᱮᱨ ᱦᱟᱛᱟᱝ ᱦᱚᱲ ᱮ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱟᱡ ᱫᱚ ᱑᱒ ᱵᱚᱪᱷᱚᱨ ᱦᱩᱰᱤᱧ ᱵᱚᱭᱚᱥ ᱨᱮᱜᱮ ᱑᱒ ᱪᱟᱱᱚᱪ ᱨᱮᱭᱟᱜ ᱵᱤᱱᱤᱰ ᱫᱚ ᱱᱟᱯᱟᱭ ᱚᱨᱡᱚ ᱛᱮᱭ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱟᱨ ᱑᱓ ᱵᱚᱨᱥᱚ ᱵᱚᱭᱚᱥ ᱨᱮᱜᱮ 'ᱞᱮᱰᱤ ᱳᱯᱷ ᱫᱤ ᱞᱮᱠ' ᱧᱩᱛᱩᱢ ᱟᱱᱟᱜ ᱢᱤᱫ ᱚᱱᱚᱬᱦᱮᱭ ᱜᱟᱵᱟᱱ ᱠᱮᱜ-ᱟ ᱾ ᱚᱯᱨᱮᱥᱚᱱ ᱨᱮ ᱠᱞᱚᱨᱚᱯᱷᱟᱨᱢ ᱨᱮᱭᱟᱜ ᱚᱨᱥᱚᱝ ᱯᱨᱚᱢᱟᱬ ᱞᱟᱹᱜᱤᱫ ᱦᱟᱭᱫᱨᱟᱵᱟᱫᱽ ᱨᱮᱭᱟᱜ ᱱᱤᱡᱟᱢ ᱦᱚᱛᱮᱛᱮ ᱪᱟᱞ ᱟᱠᱟᱱ ᱫᱟᱱ ᱠᱷᱚᱱ "ᱥᱚᱨᱚᱡᱤᱱᱤ ᱱᱟᱭᱰᱩ" ᱫᱚ ᱤᱸᱜᱽᱞᱚᱸᱰ ᱠᱚ ᱵᱷᱮᱡᱟ ᱞᱮᱫᱮ ᱛᱟᱦᱮᱸᱫ ᱾ ᱥᱚᱨᱚᱡᱤᱱᱤ ᱱᱟᱭᱰᱩ ᱫᱚ ᱯᱩᱭᱞᱩ ᱞᱚᱱᱰᱚᱱ ᱨᱮᱭᱟᱜ ᱠᱤᱝ ᱵᱤᱨᱫᱟᱹᱜᱟᱲ ᱟᱨ ᱛᱟᱭᱚᱢ ᱛᱮ ᱠᱮᱸᱵᱨᱤᱡᱽ ᱨᱮᱭᱟᱜ ᱜᱤᱨᱴᱚᱱ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱣᱜ ᱨᱮᱭᱟᱜ ᱛᱟᱠ ᱮ ᱧᱟᱢ ᱞᱮᱜ-ᱟ ᱾
ᱟᱡ ᱫᱚ ᱑᱘᱙᱕ ᱨᱮ ᱞᱟᱯᱷᱟᱝ ᱥᱮᱪᱮᱫ ᱟᱢᱮᱴ ᱞᱟ.ᱜᱤᱫ ᱤᱸᱜᱽᱞᱚᱸᱰ ᱮ ᱪᱟᱞᱟᱣ ᱮᱱᱟ ᱟᱨ ᱯᱟᱲᱦᱟᱣ ᱥᱟᱶ-ᱥᱟᱶ ᱛᱮ ᱚᱱᱚᱬᱦᱮ ᱦᱚᱸ ᱚᱞ ᱟᱠᱟᱭ ᱛᱟᱦᱮᱸ ᱮᱱᱟ ᱾ ᱜᱳᱞᱰᱮᱱ ᱛᱷᱨᱟᱥᱚᱞᱰ ᱟᱡᱟᱜ ᱫᱚ ᱯᱩᱭᱞᱩ ᱚᱱᱚᱬᱦᱮ ᱡᱟᱣᱨᱟᱱ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱫᱚᱥᱟᱨ ᱥᱟᱶᱛᱮ ᱛᱮᱥᱟᱨ ᱚᱱᱚᱬᱦᱮ ᱡᱟᱣᱠᱟᱱ ᱫᱚ ᱵᱟᱨᱰ ᱚᱯᱷ ᱴᱟᱭᱤᱢ ᱟᱨ ᱵᱨᱚᱠᱮᱱ ᱣᱤᱝ ᱫᱚ ᱩᱱᱤ ᱱᱟᱯᱟᱭ ᱩᱯᱨᱩᱢ ᱮ ᱥᱚᱫᱚᱨ ᱠᱮᱫ ᱛᱟᱭᱟ ᱾
ᱜᱟᱱᱫᱷᱤᱡᱤ ᱥᱟᱶ ᱩᱯᱨᱩᱢ
᱑᱘᱙᱘ ᱥᱟᱞᱮ ᱨᱮ ᱥᱚᱨᱚᱡᱤᱱᱤ ᱱᱟᱭᱰᱩ ᱫᱚ ᱰᱨ. ᱜᱳᱵᱤᱸᱫᱽᱨᱟᱡᱩᱞᱩ ᱱᱟᱭᱰᱩ ᱭᱤᱡ ᱫᱷᱚᱨᱚᱢ ᱮᱨᱟᱭ ᱵᱮᱱᱟᱣ ᱮᱱᱟ ᱾ ᱑᱙᱑᱔ ᱥᱟᱞᱮᱨᱮ ᱤᱸᱜᱽᱞᱚᱸᱰ ᱨᱮ ᱱᱩᱭ ᱫᱚ ᱯᱩᱭᱞᱩ ᱫᱷᱟᱣ ᱜᱟᱱᱫᱷᱤ ᱡᱤ ᱥᱟᱶ ᱮ ᱧᱟᱯᱟᱢ ᱞᱮᱱᱟ ᱟᱨ ᱩᱱᱤᱭᱟᱜ ᱠᱟᱛᱷᱟ ᱨᱮ ᱢᱩᱦᱤᱛ ᱠᱟᱛᱮ ᱫᱤᱥᱚᱢ ᱞᱟ.ᱜᱤᱫ ᱮ ᱟᱞᱟᱭ ᱮᱱᱟ ᱾ ᱢᱤᱫ ᱫᱟᱲᱮᱭᱟᱱ ᱢᱟᱬᱛᱮ ᱞᱮᱠᱟ ᱡᱚᱜᱚ ᱴᱷᱟᱶ ᱨᱮᱜᱮ ᱟᱡᱟᱜ ᱜᱩᱱ ᱵᱤᱨᱫᱟ.ᱭ ᱩᱫᱩᱜ ᱥᱚᱫᱚᱨ ᱟᱠᱟᱜᱼᱟ (ᱥᱚᱛᱭᱟᱜᱨᱚᱦᱚ ᱦᱩᱭ ᱠᱚᱜ ᱟᱨᱵᱟᱝ ᱜᱟᱶᱛᱟ ᱨᱮᱭᱟᱜ ᱠᱟᱛᱷᱟ ) ᱾ ᱟᱡᱟᱜ ᱛᱟ.ᱨᱤ ᱨᱮ ᱟ.ᱰᱤᱜᱟᱱ ᱡᱟ.ᱛᱤᱭᱟ.ᱨᱤ ᱦᱩᱞᱥᱟ.ᱭ ᱦᱩᱭ ᱟᱠᱟᱱᱟ ᱟᱨ ᱚᱱᱟ ᱠᱷᱟ.ᱛᱤᱨ ᱟ.ᱰᱤ ᱵᱮᱲᱟᱨᱮ ᱡᱤᱦᱚᱞ ᱦᱚᱸᱭ ᱥᱮᱱ ᱟᱠᱟᱱᱟ ᱾ ᱟᱱᱟᱴ ᱵᱮᱲᱟᱨᱮ ᱵᱟᱝ ᱵᱚᱛᱚᱨ ᱠᱟᱛᱮ ᱟᱡ ᱫᱚ ᱢᱤᱫ ᱱᱮᱢᱚᱥ ᱵᱤᱨᱵᱷᱟᱱᱴᱟ ᱞᱮᱠᱟ ᱟ.ᱛᱩ ᱟ.ᱛᱩ ᱫᱟᱬᱟ ᱠᱟᱛᱮ ᱫᱤᱥᱚᱢ ᱫᱩᱞᱟ.ᱲ ᱨᱮᱭᱟᱜ ᱩᱭᱦᱟ.ᱨ ᱥᱟᱨᱥᱟᱣ ᱟᱠᱟᱭ ᱛᱟᱦᱮᱸ ᱮᱱᱟ ᱾ ᱟᱨ ᱫᱤᱥᱚᱢ ᱦᱚᱲ ᱠᱚ ᱴᱷᱮᱱ ᱫᱤᱥᱚᱢ ᱞᱟ.ᱜᱤᱫ ᱟᱠᱚᱣᱟᱜ ᱟᱺᱜᱤᱵᱷᱟᱨ ᱩᱭᱦᱟ.ᱨ ᱟᱠᱚ ᱟᱠᱟᱭ ᱛᱟᱦᱮᱸ ᱮᱱᱟ ᱾ ᱟᱡᱟᱜ ᱜᱟᱞᱚᱪ ᱛᱮ ᱦᱚᱲᱟᱜ ᱨᱤᱫᱟ.ᱭ ᱮ ᱵᱚᱲᱦᱮ ᱮᱫ ᱛᱟᱦᱮᱸᱫ ᱟᱨ ᱫᱤᱥᱚᱢ ᱞᱟ.ᱜᱤᱫ ᱯᱩᱨᱟ.ᱯᱩᱨᱤ ᱟᱞᱟᱭᱚᱜ ᱞᱟ.ᱜᱤᱫ ᱮ ᱩᱫᱽᱜᱟ.ᱣ ᱮᱫ ᱠᱚ ᱛᱟᱦᱮᱸᱫ ᱾ ᱟᱡ ᱟ.ᱰᱤᱜᱟᱱ ᱯᱟ. ᱨᱥᱤᱭᱟ.ᱭ ᱛᱟᱦᱮᱸ ᱠᱟᱱᱟ ᱟᱨ ᱴᱚᱴᱷᱟ ᱞᱮᱠᱟᱛᱮ ᱟᱡᱟᱜ ᱜᱟᱞᱚᱪ ᱫᱚ ᱦᱤᱱᱫᱤ, ᱤᱸᱜᱽᱞᱤᱥ, ᱵᱟᱸᱜᱽᱞᱟ, ᱜᱩᱡᱽᱨᱟᱛᱤ ᱮᱢᱟᱱ ᱛᱮᱭ ᱮᱢ ᱮᱫ ᱛᱟᱦᱮᱸᱫ ᱾ ᱞᱚᱱᱰᱚᱱ ᱨᱮᱭᱟᱜ ᱥᱚᱵᱷᱟ ᱟᱠᱷᱲᱟ ᱨᱮ ᱤᱸᱜᱽᱞᱤᱥ ᱛᱮ ᱜᱟᱞᱚᱪ ᱠᱟᱛᱮ ᱚᱸᱰᱮ ᱠᱚ ᱥᱮᱴᱮᱨ ᱞᱮᱱ ᱡᱚᱛᱚ ᱟᱸᱡᱚᱢᱤᱭᱟ. ᱠᱚᱭ ᱢᱟᱱᱛᱟᱨ ᱢᱩᱦᱤᱛ ᱞᱮᱫ ᱠᱚᱣᱟ
ᱟᱡᱟᱜ ᱦᱚᱲ ᱫᱩᱞᱟ.ᱲ ᱟᱨ ᱱᱟᱯᱟᱭ ᱜᱩᱱ ᱵᱤᱨᱫᱟ. ᱠᱷᱟ.ᱛᱤᱨ ᱑᱙᱒᱕ ᱥᱟᱞᱮᱨᱮ ᱠᱟᱱᱯᱩᱨ ᱨᱮ ᱦᱩᱭ ᱮᱱ ᱠᱚᱸᱜᱨᱮᱥ ᱠᱚᱱᱵᱷᱮᱱᱥᱳᱱ ᱨᱤᱱᱤᱡ ᱟᱡ ᱫᱚ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱟᱨ ᱑᱙᱓᱒ ᱥᱟᱞᱮ ᱨᱮ ᱥᱤᱧᱚᱛ ᱨᱤᱱᱤᱡ ᱨᱤᱯᱨᱮᱸᱡᱮᱱᱴᱮᱴᱤᱵᱽ ᱵᱮᱱᱟᱣ ᱠᱟᱛᱮ ᱠᱚᱧᱮ ᱟᱯᱨᱤᱠᱟ ᱦᱚᱸᱭ ᱪᱟᱞᱟᱣᱟ ᱾ ᱥᱤᱧᱚᱛ ᱨᱮᱭᱟᱜ ᱯᱷᱩᱨᱜᱟ.ᱞ ᱟᱢᱮᱴ ᱮᱱ ᱛᱟᱭᱚᱢ ᱩᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱯᱩᱭᱞᱩ ᱨᱟᱡᱽᱯᱟᱞ ᱮ ᱵᱮᱱᱟᱣ ᱮᱱᱟ ᱾ ᱢᱟ.ᱱᱤᱡ ᱮᱱᱤ ᱵᱮᱥᱚᱸᱛ ᱤᱡ ᱫᱩᱞᱟ.ᱲ ᱡᱚᱴᱟᱣ ᱟᱨ ᱜᱟᱱᱫᱷᱤ ᱡᱤ ᱭᱤᱡ ᱱᱩᱭ ᱫᱩᱞᱟ.ᱲ ᱟᱪᱮᱛᱤᱭᱟ. ᱫᱚ ᱟᱡᱟᱜ ᱯᱩᱨᱟ. ᱡᱤᱭᱚᱱ ᱫᱤᱥᱚᱢ ᱞᱟ.ᱜᱤᱫ ᱮ ᱟᱞᱟᱭ ᱜᱚᱫ ᱠᱟᱫᱼᱟ ᱾ ᱒ ᱢᱟᱨᱪ ᱑᱙᱔᱙ ᱥᱟᱞᱮᱨᱮ ᱟᱡᱟᱜ ᱜᱩᱨ ᱫᱚ ᱦᱩᱭ ᱮᱱᱟ ᱾ ᱑᱓ ᱯᱷᱮᱵᱽᱨᱩᱣᱟᱨᱤ ᱑᱙᱖᱔ ᱨᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱟᱡᱟᱜ ᱥᱮᱨᱢᱟᱠᱤᱭᱟ. ᱡᱟᱱᱟᱢ ᱢᱟᱦᱟᱸᱨᱮ ᱩᱱᱤᱭᱟᱜ ᱢᱟ.ᱱ ᱦᱟᱞᱟᱝ ᱞᱟ.ᱜᱤᱫ ᱑᱕ ᱱᱟᱣᱟ ᱠᱟ.ᱣᱰᱤ ᱨᱮᱭᱟᱜ ᱢᱤᱫ ᱰᱟᱠ ᱴᱤᱠᱮᱴ ᱮ ᱩᱫᱩᱜ ᱥᱚᱫᱚᱨ ᱞᱮᱜᱼᱟ ᱾
ᱨᱟᱡᱽᱯᱟᱞ
ᱯᱷᱩᱨᱜᱟ.ᱞ ᱟᱢᱮᱴ ᱮᱱ ᱛᱟᱭᱚᱢ ᱫᱤᱥᱚᱢ ᱫᱚ ᱚᱱᱟ ᱡᱚᱥ ᱫᱷᱟ.ᱵᱤᱡ ᱥᱮᱴᱮᱨ ᱟᱠᱟᱫ ᱱᱮᱛᱟ ᱠᱚ ᱥᱟᱢᱟᱝ ᱨᱮ ᱱᱤᱛᱚᱜ ᱫᱚ ᱮᱴᱟᱜ ᱠᱟ.ᱢᱤ ᱛᱟᱦᱮᱸ ᱠᱟᱱᱟ ᱾ ᱛᱮᱦᱮᱧ ᱫᱷᱟ.ᱵᱤᱡ ᱩᱱᱤ ᱫᱚ ᱞᱟ.ᱲᱦᱟ.ᱭ ᱟᱠᱟᱭ ᱛᱟᱦᱮᱸ ᱠᱟᱱᱟ ᱾ ᱤᱠᱷᱟ.ᱱ ᱱᱤᱛᱚᱜ ᱫᱚ ᱫᱤᱥᱚᱢ ᱵᱮᱱᱟᱣ ᱨᱮᱭᱟᱜ ᱟᱺᱜᱤᱵᱷᱟᱨ ᱟᱡᱟᱜ ᱛᱟᱨᱮᱱ ᱪᱮᱛᱟᱱ ᱨᱮ ᱯᱟᱲᱟᱣ ᱦᱮᱡ ᱟᱠᱟᱱ ᱛᱟᱦᱮᱸᱫ ᱾ ᱛᱤᱱᱟ.ᱝ ᱜᱟᱱ ᱱᱮᱛᱟ ᱠᱚᱫᱚ ᱥᱚᱨᱠᱟᱨᱤᱭᱟ. ᱡᱚᱱᱛᱨᱚ ᱟᱨ ᱯᱨᱚᱥᱟᱥᱚᱱ ᱨᱮ ᱪᱟ.ᱠᱨᱤ ᱠᱚ ᱮᱢᱟᱫ ᱠᱚ ᱛᱟᱦᱮᱸᱫ ᱾ ᱚᱱᱟᱨᱮ ᱥᱚᱨᱚᱡᱤᱱᱤ ᱱᱟᱭᱰᱩ ᱦᱚᱸ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱩᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟᱛᱮ ᱵᱷᱤᱥᱮᱞᱮᱫ ᱦᱩᱭ ᱞᱮᱱᱟ ᱾ ᱚᱱᱟ ᱫᱚ ᱯᱟᱥᱱᱟᱣ ᱟᱨ ᱦᱚᱲ ᱮᱞᱮᱞ ᱞᱮᱠᱟᱛᱮ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱴᱚᱴᱷᱟ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟ.ᱪᱤᱭ ᱟᱯᱱᱟᱨ ᱮᱫ ᱛᱩᱞᱩᱡ ᱩᱱᱤᱭ ᱢᱮᱱ ᱠᱮᱫᱼᱟ, "ᱤᱧ ᱫᱚ ᱱᱤᱛᱚᱜ ᱦᱟ.ᱲᱤ ᱟᱠᱟᱱ ᱵᱤᱨ ᱨᱤᱱᱤᱡ ᱪᱮᱬᱮ" ᱞᱮᱠᱟ.ᱧ ᱵᱩᱡᱷᱟ.ᱣᱮᱜᱼᱟ ᱾ ᱤᱠᱷᱟ.ᱱ ᱟᱡ ᱫᱚ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱱᱮᱦᱨᱩᱣᱟᱜ ᱟᱸᱥ ᱵᱟᱭ ᱮᱨᱮᱲ ᱫᱟᱲᱮᱭᱟᱫᱼᱟ ᱡᱟᱦᱟᱸᱭ ᱞᱟ.ᱜᱤᱫ ᱟᱡᱟᱜ ᱢᱚᱱᱮᱨᱮ ᱜᱟᱺᱦᱤᱨ ᱜᱚᱨᱚᱡᱽ ᱟᱨ ᱫᱩᱞᱟ.ᱲ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱠᱷᱟ.ᱛᱤᱨ ᱟᱡ ᱫᱚ ᱞᱚᱠᱷᱱᱚᱣ ᱪᱟᱞᱟᱣ ᱠᱟᱛᱮ ᱚᱸᱰᱮᱭ ᱵᱚᱥᱠᱚᱫ ᱮᱱᱟ ᱟᱨ ᱚᱸᱰᱮ ᱱᱟᱯᱟᱨ ᱟᱨ ᱜᱚᱨᱚᱵᱽ ᱯᱮᱨᱮᱡ ᱵᱮᱵᱷᱟᱭ ᱦᱚᱛᱮᱛᱮ ᱟᱡᱟᱜ ᱨᱟᱡᱽᱟ.ᱨᱤᱭᱟᱜ ᱟᱺᱜᱤᱵᱷᱟᱨ ᱱᱟᱯᱟᱭ ᱛᱮᱭ ᱛᱚᱨᱟᱣ ᱠᱮᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙ ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱯᱚᱱᱚᱛ ᱜᱚᱢᱠᱮ ᱠᱚ
ᱚᱵᱽᱫᱩᱞ ᱠᱚᱞᱟᱢ
ᱟᱵᱩᱞ ᱯᱚᱠᱤᱨ ᱡᱮᱣᱱᱩᱞᱚᱵᱫᱤᱱ ᱚᱵᱽᱫᱩᱞ ᱠᱚᱞᱟᱢ ᱵᱟᱹᱲᱛᱤ ᱫᱚ A. P. J. Abdul kalam  ᱢᱮᱱᱛᱮ ᱠᱚ ᱵᱟᱰᱟᱭᱮᱭᱟ ᱾  ᱚᱵᱽᱫᱩᱞ ᱠᱚᱞᱟᱢ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱤᱱᱤᱡ ᱯᱟᱨᱥᱮᱛ ᱜᱚᱢᱠᱮ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱒᱐᱐᱒ ᱠᱷᱚᱱ ᱒᱐᱐᱗ ᱥᱟᱞᱮ ᱫᱷᱟᱹᱵᱤᱡ ᱾ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱨᱟᱢᱮᱥᱣᱚᱨᱚᱢ  ᱨᱮ ᱡᱟᱱᱟᱢ ᱠᱟᱛᱮ ᱦᱟᱨᱟᱵᱩᱨᱩ ᱞᱮᱱᱟ ᱾ ᱩᱱᱩᱤ ᱛᱤᱨᱩᱪᱤᱨᱚᱯᱚᱞᱞᱤ ᱨᱮᱱᱟᱜ ᱥᱮᱱᱴ ᱡᱚᱥᱮᱯᱷ ᱵᱤᱨᱫᱟᱹᱜᱟᱲ ᱠᱷᱚᱱ ᱯᱷᱤᱡᱤᱠᱟᱞ (physical science) ᱟᱨ  ᱪᱮᱱᱱᱟᱭ ᱨᱮᱱᱟᱜ ᱢᱟᱫᱽᱨᱟᱥ ᱤᱱᱥᱴᱤᱪᱩᱴ ᱚᱯᱷ ᱴᱮᱠᱱᱚᱞᱚᱡᱤ ᱠᱷᱚᱱ ᱩᱰᱟᱹᱱ ᱤᱧᱡᱤᱱᱤᱭᱟᱹᱨ ᱥᱚᱱᱮᱨ ᱦᱟᱛᱟᱣᱞᱮᱫ ᱛᱟᱦᱮᱸᱫ ᱾  ᱫᱤᱥᱚᱢ ᱨᱤᱱ ᱯᱟᱨᱥᱮᱛ ᱦᱣᱭᱩᱜ ᱢᱟᱬᱟᱝ ᱨᱮ ᱰᱤᱯᱷᱮᱱᱥ ᱨᱤᱥᱚᱨᱪ & ᱰᱮᱵᱷᱞᱚᱯᱢᱮᱱᱴ ᱚᱨᱜᱟᱱᱤᱡᱮᱥᱚᱱ (DRDO)  ᱟᱨ ᱤᱥᱨᱚ ᱨᱮ ᱩᱰᱟᱹᱱ ᱤᱧᱡᱤᱱᱤᱭᱟᱹᱨ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱵᱟᱞᱤᱥᱴᱤᱠ ᱢᱤᱥᱟᱭᱤᱞ ᱟᱨ ᱞᱚᱧᱪ ᱵᱮᱦᱠᱤᱞ ᱨᱮᱱᱟᱜ ᱥᱟᱬᱮᱥ ᱜᱮᱭᱟᱱ ᱮ ᱥᱮᱸᱫᱽᱨᱟ ᱚᱰᱚᱠ ᱞᱮᱫ ᱠᱷᱟᱹᱛᱤᱨ ᱠᱚᱞᱟᱢ ᱫᱚ ᱵᱷᱟᱨᱚᱛ ᱨᱤᱱᱤᱡ ᱢᱤᱥᱟᱭᱤᱞ ᱢᱮᱱ ᱢᱟᱺᱱ ᱠᱚ ᱮᱢ ᱟᱠᱟᱣᱫᱮᱭᱟ ᱾  ᱥᱟᱺᱜᱤᱧ ᱥᱮᱨᱢᱟ ᱥᱟᱬᱮᱥ ᱟᱨ  ᱰᱤᱯᱷᱮᱱᱥ ᱥᱟᱬᱮᱥ ᱨᱮ ᱟᱡᱟᱜ ᱢᱟᱨᱟᱝ ᱮᱱᱮᱢ ᱞᱟᱹᱜᱤᱫ ᱑᱙᱙᱗ ᱥᱟᱞᱮ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱤᱨᱯᱷᱟᱹ ᱵᱷᱟᱨᱚᱛ ᱨᱚᱛᱱᱚ ᱢᱟᱺᱱ ᱥᱟᱨᱦᱟᱣ ᱠᱚ ᱮᱢᱟᱫᱮᱭᱟ ᱾
ᱜᱤᱫᱽᱨᱟᱹ ᱵᱮᱲᱟ ᱟᱨ ᱥᱮᱪᱮᱫ
᱑᱕ ᱚᱠᱴᱚᱵᱚᱨ ᱑᱙᱓᱑ ᱥᱟᱞᱮᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱨᱟᱢᱮᱥᱣᱚᱨᱚᱢ ᱟᱹᱛᱩ ᱨᱮ ᱢᱤᱫ ᱨᱮᱸᱜᱮᱡ ᱢᱩᱥᱞᱟᱹ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱜᱤᱫᱽᱨᱟᱹ ᱵᱮᱲᱟ ᱟᱡᱟᱜ ᱧᱩᱛᱩᱢ ᱫᱚ ᱟᱵᱩᱞ ᱯᱚᱠᱤᱨ ᱡᱮᱣᱱᱩᱞᱚᱵᱫᱤᱱ ᱚᱵᱽᱫᱩᱞ ᱠᱚᱞᱟᱞ ᱛᱟᱦᱮᱸ ᱠᱟᱱᱟ ᱟᱨ ᱟᱯᱟᱛ ᱧᱩᱛᱩᱢ ᱫᱚ ᱡᱮᱭᱱᱩᱞᱚᱵᱽᱫᱤᱱ  ᱟᱨ ᱮᱸᱜᱟᱛ ᱫᱚ ᱚᱥᱤᱟᱢᱢᱟ ᱧᱩᱛᱩᱢᱟᱭ ᱛᱟᱦᱮᱸᱫ ᱾ ᱚᱵᱫᱩᱞ ᱟᱡ ᱵᱟᱵᱟ ᱫᱚ ᱞᱟᱹᱣᱲᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱚᱲᱟᱜ ᱨᱮᱱᱟᱜ ᱟᱨᱡᱟᱣ ᱨᱮ ᱥᱚᱯᱚᱦᱚᱫ ᱞᱟᱹᱜᱤᱫ ᱚᱵᱽᱫᱩᱞ ᱫᱚ ᱟᱥᱲᱟ ᱪᱟᱞᱟᱜ ᱵᱚᱭᱚᱥ ᱨᱮ ᱦᱚᱸᱭ ᱠᱟᱹᱢᱤ ᱛᱟᱦᱮᱸᱫ ᱾ ᱩᱱᱤ ᱫᱚ  ᱵᱮᱣᱨᱟ ᱥᱟᱠᱟᱢ (newspaper) ᱚᱲᱟᱜ ᱚᱲᱟᱜ ᱪᱟᱞᱟᱣ ᱠᱟᱛᱮ ᱦᱟᱹᱴᱤᱧ ᱛᱟᱦᱮᱸᱫ  ᱟᱨ ᱨᱚᱢᱟᱱᱟᱛᱷᱯᱩᱨ ᱠᱷᱚᱱ ᱢᱮᱴᱨᱤᱠ ᱵᱤᱱᱤᱰ ᱯᱟᱥ ᱛᱟᱭᱚᱢ  ᱛᱤᱨᱩᱪᱤᱨᱟᱯᱚᱞᱞᱤ ᱨᱮᱱᱟᱜ ᱥᱮᱱᱴ ᱡᱚᱥᱮᱯᱷ ᱵᱱᱨᱫᱟᱹᱜᱟᱲ ᱨᱮ ᱧᱩᱛᱩᱢᱮ ᱚᱞ ᱚᱪᱚᱞᱮᱫ ᱛᱟᱦᱮᱸᱫ ᱾ ᱚᱸᱰᱮ ᱠᱷᱚᱱ ᱯᱷᱤᱡᱤᱠᱟᱞ (physical) ᱥᱟᱬᱮᱥ ᱨᱮ ᱥᱚᱱᱮᱨ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱑᱙᱕᱕ ᱥᱟᱞᱮᱨᱮ ᱢᱟᱰᱨᱟᱥᱮ ᱥᱮᱱᱮᱱᱟ ᱩᱰᱟᱹᱱ ᱤᱧᱡᱤᱱᱤᱭᱟᱹᱨ ᱯᱟᱲᱦᱟᱣᱜ ᱞᱟᱹᱜᱤᱫ ᱾  ᱢᱟᱰᱨᱟᱥ ᱤᱱᱥᱴᱤᱪᱩᱴ ᱚᱯ ᱴᱮᱨᱱᱚᱞᱚᱡᱤ ᱠᱷᱚᱱ ᱢᱟᱨᱟᱝ ᱥᱚᱱᱮᱨ ᱟᱢᱮᱴ ᱛᱟᱭᱚᱢ ᱑᱙᱖᱐ ᱥᱟᱞᱮᱨᱮ DRDO ᱨᱮ ᱢᱤᱫ ᱥᱟᱬᱮᱥᱤᱭᱟᱹ ᱞᱮᱠᱟᱛᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾
ᱯᱟᱨᱥᱮᱛ ᱞᱮᱠᱟᱛᱮ
ᱵᱷᱟᱨᱚᱛ ᱫᱤᱥᱚᱢ ᱨᱤᱱᱤᱡ ᱑᱑ ᱟᱱᱤᱡ ᱯᱨᱥᱮᱛ ᱞᱮᱠᱟᱛᱮ ᱒᱕ ᱡᱩᱞᱟᱭ ᱒᱐᱐᱒ ᱠᱷᱚᱱ ᱒᱕ ᱡᱩᱞᱟᱭ ᱒᱐᱐᱗ ᱥᱮᱨᱢᱟ ᱫᱷᱟᱹᱵᱤᱡ  ᱵᱷᱟᱹᱨᱭᱟᱹᱭ ᱜᱚᱜ ᱞᱮᱫ ᱛᱟᱦᱮᱸᱫ ᱾ ᱫᱤᱥᱚᱢ ᱦᱚᱲ ᱠᱚ ᱛᱟᱞᱟ ᱨᱮ ᱯᱟᱨᱥᱮᱛ ᱞᱮᱠᱟᱛᱮ ᱟᱡᱟᱜ ᱟᱨ ᱢᱤᱫ ᱵᱷᱮᱜᱟᱨ ᱩᱯᱨᱩᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾
ᱚᱱᱚᱞ ᱯᱩᱛᱷᱤ
ᱚᱵᱽᱫᱩᱞ ᱠᱚᱞᱟᱢ ᱫᱚ ᱟᱭᱢᱟ ᱯᱩᱛᱷᱤ ᱠᱚ ᱦᱚᱸᱭ ᱚᱞ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱚᱱᱚᱞ ᱠᱚ ᱢᱩᱸᱫᱽ ᱠᱷᱚᱱ ᱤᱜᱽᱱᱟᱭᱴᱮᱰ ᱢᱟᱭᱤᱸᱰᱥ (᱒᱐᱐᱒), ᱣᱤᱝᱥ ᱚᱯᱷ ᱯᱷᱟᱭᱟᱨ(᱑᱙᱙᱙)  ᱟᱨ  ᱤᱱᱰᱤᱭᱟ-᱒᱐᱒᱐ ᱮ ᱵᱷᱤᱡᱚᱱ ᱯᱷᱚᱨ ᱫᱚ ᱱᱭᱩ ᱢᱤᱞᱤᱱᱤᱭᱚᱢ'  ᱫᱤᱥᱚᱢ ᱨᱤᱴ ᱠᱚᱴᱤ ᱠᱚᱴᱤ ᱦᱚᱲ ᱞᱟᱹᱜᱤᱫ ᱩᱥᱠᱟᱣ ᱥᱟᱡᱟᱣᱟᱠᱟᱱᱟ ᱾  ᱣᱤᱝᱥ ᱚᱯᱷ ᱯᱷᱟᱭᱟᱨ ᱫᱚ ᱟᱡᱟᱜ ᱡᱤᱵᱚᱱ ᱠᱟᱹᱦᱱᱤ ᱠᱟᱱ ᱛᱟᱭᱟ ᱾ ᱚᱱᱟ ᱠᱚ ᱵᱮᱜᱚᱨ ᱩᱱᱤ ᱢᱤᱥᱚᱱ ᱤᱱᱰᱤᱭᱟ, ᱤᱱᱥᱯᱟᱭᱨᱤᱝ ᱛᱷᱚᱴᱥ''' ᱮᱢᱟᱱ ᱯᱚᱛᱚᱵ ᱯᱩᱛᱷᱤ ᱠᱚᱭ ᱚᱞ ᱞᱮᱫ ᱛᱟᱦᱮᱸᱫ ᱾
ᱢᱟᱺᱱ ᱟᱨ ᱥᱤᱨᱯᱷᱟᱹ
ᱚᱱᱟ ᱥᱟᱶᱛᱮ ᱟᱭᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱰᱤᱠᱴᱚᱨᱮᱴ ᱢᱟᱺᱱ ᱧᱟᱢ ᱟᱠᱟᱫᱟᱭ
ᱵᱚᱝᱜᱟ ᱛᱟᱞᱟ
ᱚᱵᱫᱩᱞ ᱠᱚᱞᱟᱢ ᱛᱤᱠᱤᱱ ᱫᱚ ᱥᱤᱞᱚᱝ ᱨᱮᱱᱟᱜ ᱵᱮᱛᱷᱤᱱ ᱦᱚᱥᱯᱤᱴᱟᱞ ᱨᱮ ᱟᱹᱠᱤᱱᱟᱜ ᱥᱟᱦᱮᱫ ᱫᱚ ᱛᱚᱯᱟᱜ ᱞᱮᱱ ᱛᱟᱦᱮᱸᱫ ᱾ ᱜᱟᱞᱚᱪ ᱮᱢ ᱚᱠᱛᱚ ᱨᱮ ᱟᱪᱠᱟ ᱜᱮ ᱯᱷᱚᱠᱚᱥ ᱫᱷᱟᱠ (heartfelt)  ᱛᱮ ᱠᱤᱱ ᱵᱷᱤᱸᱫᱟᱲᱮᱱᱟ ᱟᱨ ᱚᱱᱟ ᱛᱟᱭᱚᱢ ᱛᱮ ᱜᱮ ᱛᱷᱟᱹᱨᱛᱤ ᱫᱷᱩᱲᱤ ᱫᱚ ᱠᱤᱱ ᱵᱟᱹᱜᱤ ᱥᱟᱹᱨᱤ ᱠᱮᱜᱼᱟ ᱾
ᱞᱟᱛᱩᱨ ᱦᱚᱱᱚᱛ
ᱞᱟᱛᱩᱨ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ । ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱶ ᱫᱚ ᱞᱟᱛᱩᱨ ᱠᱟᱱ ᱜᱮᱭᱟ । ᱱᱚᱶᱟ ᱦᱚᱱᱚᱛ ᱫᱚ ᱟᱣᱨᱚᱝᱜᱟᱵᱟᱫᱽ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ । ᱱᱚᱶᱟ ᱦᱚᱱᱚᱛ ᱫᱚ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱗᱑,᱕᱗ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ । ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱒,᱔᱕᱔,᱑᱙᱖ ᱡᱚᱱᱟ ᱛᱟᱦᱮᱸ ᱠᱟᱱᱟ, ᱩᱱᱠᱩ ᱢᱩᱫᱽ ᱨᱮ ᱒᱔ᱹ᱔᱗% ᱦᱤᱸᱥ ᱦᱚᱲ ᱜᱮ ᱱᱟᱝᱜᱽᱨᱟᱦᱟ ᱨᱮ ᱠᱚ ᱜᱤᱨᱟᱹᱵᱟᱹᱥᱤ ᱟᱠᱟᱱᱟ ।
ᱱᱟᱜᱟᱢ
ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱟᱨ ᱦᱟᱭᱫᱽᱨᱟ ᱵᱟᱫᱽ ᱨᱟᱡᱚᱥᱴᱷᱤ ᱥᱤᱧᱚᱛ ᱨᱮ ᱥᱮᱞᱮᱫ ᱮᱱ ᱛᱟᱭᱚᱢ, ᱩᱥᱢᱟᱱᱟᱵᱟᱫᱽ ᱵᱚᱢᱵᱮᱭ ᱨᱮᱭᱟᱜ ᱦᱤᱸᱥ ᱦᱩᱭ ᱞᱮᱱᱟ । ᱑᱙᱖᱐ ᱥᱮᱨᱢᱟ ᱨᱮ,ᱢᱚᱦᱟᱨᱟᱥᱴᱨᱚ ᱥᱤᱨᱡᱟᱹᱣ ᱮᱱ ᱛᱟᱭᱚᱢ, ᱩᱥᱢᱟᱱᱵᱟᱫᱽ ᱫᱚ ᱚᱱᱰᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱛᱟᱦᱮᱸ ᱠᱟᱱᱟ । ᱢᱟᱨᱮ ᱜᱚᱯᱚᱲᱚ ᱢᱚᱱᱛᱨᱤ ᱠᱮᱥᱚᱵᱽ ᱨᱟᱣ ᱥᱩᱱᱣᱟᱬᱮ ᱟᱨ ᱱᱟᱶᱟ ᱵᱟᱱᱫᱷᱟᱣ ᱵᱤᱫᱷᱟᱱ ᱥᱚᱵᱷᱟ ᱨᱟᱹᱥᱤᱭᱟᱹ ᱵᱤᱞᱟᱥ ᱨᱟᱳ ᱫᱮᱥᱢᱩᱠᱷ ᱛᱟᱹᱠᱤᱱᱟᱜ ᱠᱩᱨᱩᱢᱩᱴᱩ ᱛᱮ ᱑᱖ ᱟᱜᱟᱥᱴᱚ ᱑᱙᱘᱒ ᱥᱮᱨᱢᱟ ᱨᱮ, ᱢᱤᱫᱴᱟᱹᱝ ᱵᱷᱮᱜᱟᱨ ᱞᱟᱴᱩᱨ ᱦᱚᱱᱚᱛ ᱠᱚ ᱵᱟᱱᱫᱷᱟᱣ ᱠᱮᱫᱼᱟ ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱞᱟᱴᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱒,᱔᱕᱔,᱑᱙᱖ ᱡᱚᱱᱟ, ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱠᱩᱣᱮᱛ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱮᱣᱮᱫᱟ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱑᱘᱑ ᱮᱞᱟᱱ ᱦᱚᱱᱚᱛ ᱯᱟᱲᱟᱣᱜ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱓᱔᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱞᱟᱴᱩᱨ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮᱸ ᱠᱟᱱᱟ ᱑᱘ᱹ᱐᱔% ᱾ ᱞᱟᱴᱩᱨ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱒᱔ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱗᱙ᱹ᱐᱓% ᱾
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲᱼ ᱞᱮᱠᱷᱟ ᱞᱮᱠᱟ ᱛᱮ, ᱜᱚᱴᱟ ᱵᱤᱰ ᱦᱚᱱᱚᱛ ᱨᱮ ᱞᱮᱠᱷᱟ ᱥᱟᱭ ᱠᱟᱲᱟ ᱘᱑ᱹ᱗᱕% ᱦᱤᱸᱥ ᱦᱚᱲ ᱜᱮ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫ ᱠᱟᱱᱟ, ᱥᱟᱭ ᱠᱟᱲᱟ ᱑᱐ᱹ᱔᱓% ᱦᱤᱸᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫ ᱛᱟᱦᱮᱱᱟ, ᱥᱟᱭ ᱠᱟᱲᱟ ᱖ᱹ᱓᱗% ᱦᱤᱸᱥ ᱦᱚᱲ ᱫᱚ ᱩᱨᱫᱷᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫ ᱛᱟᱦᱮᱱᱟ, ᱥᱟᱭ ᱠᱟᱲᱟ ᱐ᱹ᱗᱒% ᱦᱤᱥ ᱦᱚᱲ ᱫᱚ ᱛᱮᱞᱩᱜᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫ ᱛᱟᱦᱮᱱᱟ ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱐ᱹ᱔᱔% ᱦᱤᱸᱥ ᱦᱚᱲ ᱫᱚ ᱠᱟᱱᱱᱟᱰᱟ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫ ᱠᱟᱱᱟ, ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱ ᱛᱮ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1982 establishments in Maharashtra ᱛᱷᱚᱠ:ᱢᱟᱨᱟᱴᱷᱣᱟᱰᱟ ᱛᱷᱚᱠ:ᱚᱣᱨᱚᱝᱜᱟᱵᱟᱫᱽ ᱠᱷᱚᱸᱰ
ᱵᱤᱨᱠᱷᱚᱢ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱵᱤᱨᱠᱷᱚᱢ (Birkham) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱕᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱔᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱒᱑ ᱜᱚᱴᱟᱝ ᱠᱚᱲᱟ ᱟᱨ ᱑᱒᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱔᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱙ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕ᱹ᱘᱕% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱒᱑ ᱜᱚᱴᱟᱝ ᱠᱚᱲᱟ ᱟᱨ ᱑᱒᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱓᱓, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱑᱖᱗, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱘ᱹ᱗᱔ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱙᱒ᱹ᱒᱓ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱕ᱹ᱓᱘ % ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱰᱟᱢᱛᱚᱲᱤᱭᱟ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱒ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱱᱤᱢᱰᱤᱦ ᱵᱚᱱᱚᱛ
ᱱᱤᱢᱰᱤᱦ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱪᱟᱱᱰᱤᱞ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱱᱤᱢᱰᱤᱦ 23.0081°N, 86.1456°W ᱨᱮ ᱢᱮᱱᱟᱜᱼᱟ ᱾
ᱢᱟᱨᱮ ᱟᱨ ᱵᱟᱝ ᱦᱟᱹᱴᱤᱧᱟᱜ ᱥᱤᱝᱵᱷᱩᱢ ᱦᱚᱱᱚᱛ, ᱡᱟᱦᱟᱸᱭᱟᱜ ᱱᱤᱛᱚᱜ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱫᱚ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱪᱷᱚᱴᱟᱱᱟᱜᱽᱯᱩᱨ ᱯᱟᱴᱷᱟᱨ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮᱱᱟᱜ ᱴᱷᱟᱶ ᱟᱨ ᱢᱤᱫᱴᱟᱹᱝ ᱵᱩᱨᱩ ᱫᱚ ᱵᱩᱨᱩ ᱴᱚᱴᱷᱟ ᱞᱮᱠᱟᱛᱮ ᱡᱚᱯᱚᱲᱟᱣ ᱟᱠᱟᱱᱟ ‌᱾
ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱗᱘-᱒᱐᱙ ᱢᱤᱴᱚᱨ (᱕᱘᱔-᱖᱘᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱚᱵᱚᱨᱱᱟᱠᱷᱟ ᱟᱨ ᱠᱷᱟᱲᱟᱝ ᱜᱟᱰᱟ ᱫᱚ ᱦᱚᱱᱚᱛ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱜᱟᱰᱟ ᱠᱟᱱᱟ ᱾ ᱠᱟᱨᱠᱟᱨᱤ ᱜᱟᱰᱟ ᱨᱮ ᱥᱮᱞᱮᱫ ᱠᱟᱛᱮ ᱛᱟᱭᱚᱢ ᱫᱚ ᱥᱚᱵᱚᱨᱱᱟᱠᱷᱟ ᱨᱮ ᱪᱟᱱᱰᱤᱞ ᱰᱮᱢ ᱫᱚ ᱵᱮᱱᱟᱣ ᱮᱱᱟ ᱾
ᱱᱤᱢᱰᱤᱦ ᱵᱚᱱᱚᱛ ᱠᱚᱧᱮ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱵᱚᱞᱨᱟᱢᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱵᱚᱲᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱪᱟᱱᱰᱤᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱤᱪᱟᱹᱜᱜᱚᱲ ᱟᱨ ᱠᱩᱠᱲᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ‌᱾
ᱱᱤᱢᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱓᱔.᱙᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱤᱢᱰᱤᱦ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱤᱢᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱤᱢᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱱᱤᱢᱰᱤᱦ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱤᱢᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱫᱚ ᱗᱘,᱖᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱤᱱ ᱜᱮᱠᱚ ᱛᱟᱦᱮᱸ ᱠᱟᱱᱟ ᱾ ᱔᱐,᱓᱒᱗ (᱕᱑%) ᱫᱚ ᱠᱚᱲᱟ ᱟᱨ ᱓᱘,᱓᱑᱒ (᱔᱙%) ᱫᱚ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱑᱑,᱒᱖᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱔,᱐᱕᱓ (᱕.᱑᱕%) ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱒᱙,᱔᱒᱒ (᱓᱗.᱔᱑%) ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱤᱢᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱓,᱒᱖᱙ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱦᱚᱲ ᱮᱞ ᱟᱜ ᱖᱔.᱒᱒%) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱮᱞ ᱫᱚ ᱒᱗,᱐᱕᱗ (᱗᱘.᱔᱔% ᱠᱚᱲᱟ ᱦᱚᱲ ᱮᱞ ᱫᱚ ᱖ ᱥᱟᱞ ᱠᱷᱚᱱ ᱡᱟᱹᱥᱛᱤ) ᱟᱨ ᱛᱤᱨᱞᱟᱹ ᱭᱟᱜ ᱮᱞ ᱫᱚ ᱑᱖,᱒᱑᱒ ᱠᱚ ᱛᱟᱦᱮᱸ ᱠᱟᱱᱟ (᱔᱙.᱓᱐% ᱛᱤᱨᱞᱟᱹ ᱦᱚᱲ ᱮᱞ ᱫᱚ ᱖ ᱥᱟᱞ ᱠᱷᱚᱱ ᱡᱟᱹᱥᱛᱤ) ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱖᱘.᱘᱕% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱱᱳᱣᱟᱢ ᱪᱚᱢᱥᱠᱤ
ᱱᱳᱣᱟᱢ ᱪᱚᱢᱥᱠᱤ ᱥᱮ ᱤᱝᱨᱟᱹᱡᱤ ᱛᱮ ᱫᱚ Noam_Chomsky (ᱡᱟᱱᱟᱢ ᱗ ᱰᱤᱥᱮᱢᱵᱚᱨ ᱑᱙᱒᱘ ᱥᱮᱨᱢᱟ) ᱟᱢᱨᱤᱠᱟ ᱨᱮᱱ ᱢᱤᱫ ᱯᱟᱹᱱᱟᱹᱨᱥᱤᱭᱟᱹ (linguist), ᱥᱟᱱᱟᱥᱤᱭᱟᱹ (philosopher), ᱵᱩᱯᱩᱡᱷᱟᱹᱣ ᱥᱟᱬᱮᱥᱤᱭᱟᱹ (cognitive scientist), ᱱᱟᱜᱟᱢᱤᱭᱟᱹ (historian), ᱥᱟᱶᱛᱟ ᱜᱟᱢᱟᱞᱚᱪᱤᱭᱟᱹ (social critic) ᱟᱨ ᱨᱟᱡᱽᱨᱮᱛ (political activist) ᱠᱟᱱᱟᱭ᱾ ᱩᱱᱤ ᱫᱚ ᱢᱮᱥᱟᱪᱩᱥᱮᱴᱥ ᱤᱱᱥᱴᱤᱴᱤᱣᱴ ᱚᱵᱽ ᱴᱮᱠᱱᱳᱞᱚᱡᱤ ᱨᱮᱱ linguist department ᱨᱮᱱ ᱵᱟᱹᱲᱛᱤ institute professor ᱞᱮᱠᱟᱛᱮ ᱠᱟᱹᱢᱤᱨᱮ ᱢᱮᱱᱟᱭᱟ᱾ ᱚᱠᱟᱨᱮ ᱱᱩᱭ ᱫᱚ ᱟᱭᱟᱜ ᱡᱤᱭᱚᱱ ᱨᱮᱱᱟᱜ ᱢᱚᱬᱮ ᱜᱮᱞ ᱥᱮᱨᱢᱟᱭ ᱠᱟᱹᱢᱤ ᱟᱠᱟᱫᱟ᱾ ᱟᱭᱟᱜ ᱠᱟᱹᱢᱤ ᱵᱟᱨᱦᱮ ᱨᱮ ᱞᱟᱹᱲᱦᱟᱹᱭ, ᱯᱚᱞᱮᱴᱤᱠᱥ ᱟᱨ ᱢᱮᱥᱢᱮᱰᱤᱭᱟ ᱤᱫᱤ ᱠᱟᱛᱮᱜ ᱦᱚᱸᱭ ᱚᱞ ᱵᱟᱲᱟᱭᱟ᱾ ᱩᱱᱤ ᱫᱚ ᱑᱐᱐ ᱜᱚᱴᱟᱝ ᱯᱚᱛᱚᱵ ᱮ ᱚᱞ ᱟᱠᱟᱫᱟ᱾ ᱩᱱᱤ ᱫᱚ ᱨᱚᱱᱚᱲ ᱨᱮᱱᱟᱜ ᱟᱭᱢᱟ ᱡᱟᱹᱨᱩᱲᱟᱱ ᱛᱷᱤᱣᱨᱤᱭᱮ ᱮᱢ ᱟᱠᱟᱫᱟ᱾
ᱡᱤᱭᱳᱱ
ᱪᱚᱢᱥᱠᱤᱭᱟᱜ ᱡᱟᱱᱟᱢ ᱫᱚ ᱯᱮᱱᱥᱤᱞᱵᱷᱮᱱᱤᱭᱟ ᱨᱮᱱᱟᱜ ᱯᱷᱤᱞᱟᱰᱮᱞᱯᱷᱤᱭᱟ ᱥᱚᱦᱚᱨ ᱨᱮ᱾ ᱟᱡ ᱵᱟᱵᱟᱣᱟᱜ ᱧᱤᱛᱩᱢ ᱫᱚ ᱩᱭᱞᱤᱭᱟᱢ ᱪᱚᱢᱥᱠᱤ᱾ ᱟᱡ ᱵᱟᱵᱟ ᱫᱚ ᱢᱤᱫ ᱦᱤᱵᱨᱩ ᱯᱚᱱᱰᱤᱛ ᱨᱮᱱ ᱦᱚᱯᱚᱱ ᱠᱟᱱᱟᱭ᱾ ᱟᱡ ᱵᱟᱵᱟ ᱫᱚ ᱤᱣᱠᱨᱮᱱ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱷᱚᱱ ᱤᱣᱱᱟᱭᱴᱮᱰ ᱤᱥᱴᱮᱴ ᱮ ᱦᱮᱡ ᱞᱮᱱᱟ᱾ ᱟᱡ ᱜᱚᱜᱚᱣᱟᱜ ᱧᱤᱛᱩᱢ ᱫᱚ ᱮᱞᱡᱤ ᱪᱚᱢᱥᱠᱤ(ᱯᱩᱭᱞᱩ ᱧᱤᱛᱩᱢ ᱥᱤᱢᱚᱱᱯᱷᱚᱥᱠᱤ)᱾ ᱟᱡ ᱜᱚᱜᱚ ᱫᱚ ᱵᱮᱞᱟᱨᱩᱥ ᱚᱧᱪᱚᱞ ᱠᱷᱚᱱᱮ ᱦᱮᱡ ᱠᱟᱱ ᱨᱮᱦᱚᱸ ᱤᱣᱱᱟᱭᱴᱮᱰ ᱨᱮᱜᱮᱭ ᱦᱟᱨᱟᱵᱩᱨᱩ ᱟᱠᱟᱱᱟ᱾ ᱟᱡ ᱜᱚᱜᱚ ᱫᱚ ᱱᱤᱣᱚᱨᱠ ᱦᱩᱰᱤᱣ ᱯᱟᱹᱨᱥᱤ ᱛᱮ ᱠᱟᱛᱷᱟᱭ ᱨᱚᱲᱮᱜ ᱛᱟᱦᱮᱱᱟ᱾
ᱥᱟᱱᱛᱟᱲᱤ ᱠᱷᱚᱵᱚᱨ (ᱠᱮᱼᱱᱤᱭᱩᱡᱽ)
ᱥᱟᱱᱛᱟᱲᱤ ᱠᱷᱚᱵᱚᱨ ᱫᱚ ᱠᱮᱼᱱᱤᱭᱩᱡᱽ ᱨᱮᱭᱟᱜ ᱢᱤᱫᱴᱟᱹᱝ ᱥᱟᱱᱛᱟᱲᱤ ᱱᱤᱭᱩᱡᱽ ᱵᱩᱞᱤᱴᱤᱱ ᱠᱟᱱᱟ ᱾
ᱩᱥᱢᱟᱱ ᱯᱤᱨᱡᱟᱫᱟ
ᱩᱥᱢᱟᱱ ᱯᱤᱨᱡᱟᱫᱟ ᱫᱚ ᱯᱟᱠᱤᱥᱛᱟᱱᱤ ᱠᱷᱮᱞᱚᱸᱰ ᱵᱟᱰᱚᱦᱤ, ᱫᱤᱥᱟᱹ ᱩᱫᱩᱜᱤᱡ, ᱵᱮᱜᱱᱟᱣᱤᱡ ᱟᱨ ᱥᱠᱨᱤᱱᱼᱨᱟᱭᱴᱟᱨ ᱾ ᱩᱱᱤ ᱫᱚ ᱢᱤᱫ ᱰᱨᱟᱢᱟ "ᱱᱟᱝᱜᱮ ᱯᱟᱶ" ᱨᱮ ᱯᱨᱤᱱᱥ ᱥᱟᱞᱤᱢ ᱟᱜ ᱯᱟᱴ ᱮ ᱠᱚᱨᱟᱣ ᱞᱮᱫ ᱤᱫᱤ ᱠᱟᱛᱮ ᱡᱟᱹᱛᱤ ᱠᱚ ᱵᱟᱰᱟᱭᱮᱭᱟ ᱾ ᱩᱱᱤ ᱫᱚ ᱟᱭᱢᱟ ᱯᱚᱧᱡᱟᱵᱤ ᱟᱨ ᱩᱨᱫᱩ ᱯᱷᱤᱞᱢ ᱥᱟᱶᱛᱮ ᱥᱤᱨᱤᱭᱟᱞᱥ ᱠᱚᱨᱮ ᱮᱠᱴᱤᱝ ᱟᱠᱟᱫᱟᱭ ᱾ ᱩᱱᱤ ᱫᱚ "ᱵᱮᱭᱚᱸᱰ ᱫᱤ ᱞᱟᱥᱴ ᱢᱟᱶᱴᱮᱱ" ᱟᱨ "ᱠᱟᱦᱤ ᱟᱱ ᱠᱟᱦᱤ" ᱯᱷᱤᱞᱢ ᱨᱮᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ᱾
ᱯᱩᱭᱞᱩ ᱡᱤᱭᱚᱱ
ᱩᱥᱢᱟᱱ ᱫᱚ ᱑᱙᱕᱑ ᱥᱟᱞᱮ ᱨᱮ ᱞᱟᱦᱳᱨ ᱨᱮ ᱢᱤᱫ ᱯᱚᱧᱡᱟᱵᱤ ᱢᱩᱥᱞᱤᱢ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱨᱚᱯᱷᱤ ᱯᱤᱨᱡᱟᱫᱟ (᱑᱘᱙᱘-᱑᱙᱗᱔) ᱫᱚ ᱢᱤᱫ ᱮᱠᱴᱚᱨ ᱟᱨ ᱢᱤᱫ ᱰᱨᱟᱢᱟ ᱚᱱᱚᱞᱤᱭᱟᱹ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱯᱟᱠᱤᱥᱛᱟᱱ ᱨᱮ ᱛᱷᱤᱭᱮᱴᱚᱨ ᱨᱮᱱᱟᱜ ᱮ ᱩᱫᱽᱜᱟᱹᱣ ᱞᱮᱫ ᱛᱟᱦᱮᱸ ᱠᱟᱱᱟ ᱾ ᱛᱷᱤᱭᱮᱴᱚᱨ ᱨᱮ ᱟᱡᱟᱜ ᱯᱟᱹᱨᱛᱩᱲ (legacy) ᱫᱚ ᱩᱥᱢᱟᱱ ᱟᱡᱤᱡ ᱵᱚᱭᱦᱟ ᱥᱟᱫᱟᱱ ᱯᱤᱨᱡᱟᱫᱟ (Saadaan Peerzada) ᱥᱟᱵ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾ ᱟᱡᱨᱤᱱ ᱮᱴᱟᱜ ᱵᱚᱭᱦᱟ ᱥᱚᱞᱢᱟᱱ ᱯᱤᱨᱡᱟᱫᱟ ᱟᱨ ᱤᱢᱨᱟᱱ ᱯᱤᱨᱡᱟᱫᱟ (Imran Peerzada) ᱫᱚ ᱛᱷᱤᱭᱮᱴᱚᱨ ᱟᱨ ᱴᱮᱞᱤᱵᱷᱤᱡᱚᱱ ᱨᱮ ᱮᱠᱴᱚᱨ ᱟᱨ ᱯᱷᱤᱞᱢ ᱵᱮᱱᱟᱣᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱨᱮ ᱫᱷᱩᱨᱟᱹᱣ ᱠᱤᱱ ᱛᱟᱦᱮᱸ ᱠᱟᱱᱟ ᱾
ᱩᱱᱤ ᱫᱚ ᱥᱮᱱᱴ. ᱮᱱᱛᱷᱚᱱᱤ ᱩᱥᱩᱞ ᱟᱥᱲᱟ ᱠᱷᱚᱱ ᱟᱨ ᱚᱱᱟ ᱛᱟᱭᱚᱢ ᱑᱙᱗᱔ ᱥᱟᱞᱮ ᱨᱮ ᱜᱚᱨᱢᱮᱱᱴ ᱠᱚᱞᱮᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ (GCU) ᱠᱷᱚᱱ MA English ᱨᱮ ᱯᱟᱲᱦᱟᱣ ᱢᱩᱪᱟᱹᱫ ᱞᱮᱱᱟᱭ ᱾
ᱟᱠᱴᱚᱨ
ᱩᱥᱢᱟᱱ ᱫᱚ ᱑᱙᱗᱔ ᱥᱮᱨᱢᱟ ᱨᱮ ᱟᱡᱟᱜ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱡᱟᱜ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱞᱮᱫᱟ᱾ ᱛᱟᱭᱚᱢ ᱑᱙᱗᱖ ᱨᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱩᱭᱞᱩ ᱤᱝᱞᱤᱥ ᱯᱟᱹᱨᱥᱤ ᱯᱷᱤᱞᱢ, ᱵᱮᱭᱚᱸᱰ ᱫᱤ ᱞᱟᱥᱴ ᱢᱟᱣᱩᱱᱴᱮᱱ (Beyond the Last Mountain) ᱨᱮ ᱢᱩᱬᱩᱛ ᱨᱳᱞ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱢᱤᱫ ᱫᱟᱣ ᱮ ᱧᱟᱢ ᱞᱮᱫ-ᱟ ᱾
ᱰᱤᱨᱮᱠᱴᱚᱨ ᱟᱨ ᱯᱨᱚᱰᱭᱩᱥᱚᱨ
ᱩᱥᱢᱟᱱ ᱫᱚ ᱑᱙᱘᱖ ᱥᱟᱞᱮ ᱨᱮ ᱩᱨᱫᱩ ᱯᱟᱹᱨᱥᱤ ᱯᱷᱤᱞᱢ ᱱᱟᱡᱽᱫᱤᱠᱤᱭᱟᱸ ᱨᱮ ᱰᱤᱨᱮᱠᱥᱚᱱ, ᱯᱨᱚᱰᱭᱩᱥᱚᱱ, ᱥᱤᱨᱤᱡᱽ ᱟᱨ ᱮᱠᱴᱤᱝ ᱟᱠᱟᱫᱟᱭ ᱾ ᱟᱨ ᱑᱙᱘᱙ ᱥᱟᱞᱮ ᱨᱮ ᱯᱚᱧᱡᱟᱵᱤ ᱯᱟᱹᱨᱥᱤ ᱯᱷᱤᱞᱢ ᱜᱳᱨᱤ ᱫᱤᱭᱟᱸ ᱡᱷᱟᱸᱡᱽᱨᱚᱱ ᱨᱮ ᱰᱤᱨᱮᱠᱥᱚᱱ, ᱯᱨᱚᱰᱭᱩᱥᱚᱱ, ᱚᱞ ᱟᱨ ᱮᱠᱴᱤᱝ ᱦᱚᱸᱭ ᱠᱚᱨᱟᱣ ᱟᱠᱟᱫᱟ ᱾ ᱵᱟᱱᱟᱨ ᱨᱮ ᱜᱮ ᱠᱨᱤᱴᱤᱠ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱟ ᱾
ᱴᱮᱞᱤᱵᱤᱡᱚᱱ ᱨᱮ ᱩᱱᱤ ᱫᱚ ᱯᱤ.ᱴᱤ.ᱵᱤ. ᱰᱨᱟᱢᱟ ᱥᱳᱯᱷᱤᱭᱟ (᱑᱙᱙᱒) ᱰᱤᱨᱮᱠᱥᱚᱱ ᱟᱨ ᱚᱞ ᱟᱠᱟᱫᱟᱭ, ᱡᱟᱦᱟᱸ ᱨᱮ ᱩᱱᱤᱭᱤᱡ ᱡᱤᱭᱚᱱ ᱥᱚᱦᱮᱫ ᱥᱟᱢᱤᱱᱟ ᱦᱚᱸ ᱠᱟᱹᱢᱤ ᱟᱠᱟᱫᱟᱭ ᱟᱨ ᱯᱩᱯᱩᱞᱚᱨ ᱞᱮᱱᱟᱭ ᱾
᱒᱐᱑᱐ ᱨᱮ, ᱩᱱᱤ ᱫᱚ ᱯᱤ.ᱴᱤ.ᱵᱤ. ᱦᱳᱢ ᱨᱮᱱᱟᱜ ᱰᱨᱟᱢᱟ "ᱨᱟᱝᱜᱮᱞ ᱯᱩᱨ" ᱞᱟᱹᱜᱤᱫ ᱰᱤᱨᱮᱠᱥᱚᱱ ᱟᱨ ᱚᱞ ᱞᱮᱫ-ᱟ, ᱡᱟᱦᱟᱸ ᱨᱮ ᱟᱡᱤᱡ ᱵᱟᱵᱟ ᱭᱟᱢᱤᱱᱤ ᱯᱤᱨᱡᱟᱫᱟ ᱦᱚᱸᱭ ᱠᱟᱥᱴ ᱟᱠᱟᱫ-ᱟ ᱾
ᱮ ᱰᱤ ᱠᱮ ᱦᱚᱥᱯᱤᱴᱚᱞ
ᱮ ᱰᱤ ᱠᱮ ᱦᱚᱥᱯᱤᱴᱚᱞ ᱫᱚ ᱢᱤᱫ ᱯᱩᱭᱠᱩ ᱯᱨᱟᱭᱤᱣᱮᱴ ᱦᱚᱥᱯᱤᱴᱚᱞ ᱠᱟᱱᱟ ᱱᱚᱶᱟ ᱫᱚ ᱢᱟᱞᱮ ᱢᱟᱞᱫᱤᱣᱮᱥ ᱨᱮᱱᱟᱜ ᱢᱟᱞᱮ ᱡᱟᱭᱜᱟ ᱨᱮ ᱢᱮᱱᱟᱜ-ᱟ, ᱱᱚᱶᱟ ᱫᱚ ᱢᱟᱞᱫᱤᱮᱥ ᱨᱮᱱᱟᱜ ᱟᱯᱱᱟᱹᱛ ᱚᱠᱛᱚ ᱵᱟᱱᱟᱣ ᱟᱠᱟᱱᱟ ᱾ ᱦᱚᱥᱯᱤᱴᱚᱞ ᱫᱚ ᱢᱮᱡᱟᱨ ᱨᱮ ᱵᱟᱨᱭᱟ ᱜᱟᱱ ᱢᱟᱞᱮ ᱡᱟᱭᱜᱟ ᱨᱮ ᱢᱮᱱᱟᱜ-ᱟ᱾[citation needed] ᱮ ᱰᱤ ᱠᱮ ᱫᱚ ᱤᱱᱴᱟᱨ ᱦᱚᱛᱮᱛᱮ ᱟᱯᱱᱟᱨ ᱵᱟᱱᱟᱣ ᱢᱮᱱᱟᱜ ᱡᱟᱦᱟᱸ ᱱᱚᱶᱟ ᱫᱚ ᱢᱤᱫ ᱞᱮᱠᱟᱛᱮ ᱟᱹᱰᱤ ᱢᱟᱨᱟᱝ ᱢᱟᱞᱮ, ᱢᱟᱞᱫᱤᱣᱮᱟ ᱨᱮᱱᱟᱜ ᱯᱷᱟᱨᱢᱟᱥᱤ ᱠᱟᱱᱟ ᱾ ᱮ ᱰᱤ ᱠᱮ ᱦᱚᱥᱯᱤᱴᱚᱞ ᱫᱚ ᱥᱟᱱᱟᱢ ᱛᱮ ᱚᱱᱰᱮ ᱱᱟᱜ ᱵᱮᱲ ᱫᱚ ᱕᱐ ᱜᱚᱴᱟᱝ ᱜᱤᱛᱤᱡ ᱛᱮᱭᱟᱜ ᱢᱮᱱᱟᱜ-ᱟ ᱱᱚᱶᱟ ᱫᱚ ᱒᱐᱐᱗ ᱥᱨᱮᱢᱟ ᱥᱟᱞᱮ ᱞᱮᱠᱟᱛᱮ, ᱒᱐᱐᱘ ᱨᱮ, ᱯᱨᱟᱭᱤᱣᱮᱴ ᱠᱚᱢᱯᱚᱱᱤ ᱦᱚᱥᱯᱤᱴᱚᱞ ᱨᱮᱱᱟᱜ ᱨᱮᱱᱤᱣᱟᱞ ᱯᱨᱚᱥᱮᱥ ᱮ ᱮᱦᱚᱵ ᱠᱮᱫ-ᱟ, ᱱᱚᱶᱟ ᱨᱮ ᱱᱟᱶᱟ ᱞᱚᱜᱚ ᱨᱮᱱᱟᱜ ᱤᱱᱴᱨᱚᱰᱟᱠᱥᱟᱱ ᱮ ᱥᱮᱞᱮᱫ ᱠᱮᱫ-ᱟ, ᱮᱜᱽᱡᱤᱥᱴᱤᱝ ᱦᱚᱥᱯᱤᱴᱚᱞ ᱣᱤᱝ ᱨᱮᱱᱟᱜ ᱨᱤᱯᱷᱟᱨᱵᱤᱥᱢᱮᱱᱴ ᱟᱨ ᱱᱟᱶᱟ ᱢᱟᱞᱴᱤ-ᱥᱴᱚᱨᱤ ᱦᱚᱥᱯᱤᱴᱚᱞ ᱣᱤᱝ ᱨᱮᱱᱟᱜ  ᱢᱤᱫ ᱵᱟᱱᱟᱣ ᱠᱚ ᱾ ᱮ ᱰᱤ ᱠᱮ ᱦᱚᱥᱯᱤᱴᱚᱞ ᱫᱚ ᱨᱚᱠᱟ ᱫᱚ ᱡᱟᱦᱟᱸᱭ ᱡᱮᱡᱟᱛᱟᱹᱨᱤ ᱮᱥᱮᱨᱰᱤᱴᱮᱥᱟᱱ ᱥᱟᱮ ᱦᱚᱛᱮᱛᱮ ᱵᱟᱝ ᱦᱩᱭ ᱟᱠᱟᱱᱟ ᱡᱮᱞᱮᱠ ᱡᱮ ᱥᱤ ᱟᱭᱤ ᱭᱩ ᱮᱥ ᱮ ᱠᱷᱚᱱ ᱥᱮ ᱴᱨᱮᱱᱴ ᱭᱩ ᱠᱮ ᱠᱷᱚᱱ ᱾
ᱱᱟᱜᱟᱢ
ᱮ ᱰᱤ ᱠᱮ ᱫᱚ ᱢᱤᱫ ᱠᱟᱹᱴᱤᱡ ᱢᱮᱲᱤᱠᱟᱞ ᱠᱞᱤᱱᱤᱠ ‌‌‌‌‌‌‌‌‌‌ᱠᱷᱚᱱ ᱮᱦᱚᱵ ᱞᱮᱫᱟᱭ ᱟᱨ ᱢᱤᱫ ᱟᱤᱝᱜᱟᱞ ᱰᱟᱠᱛᱚᱨ ᱟᱜ ᱧᱩᱛᱩᱢ ᱫᱚ ᱰᱨ ᱟᱨ ᱡᱮ ᱟᱤ ᱯᱚᱱᱰᱤᱭᱟᱱ ᱛᱟᱦᱮᱸᱜ ᱠᱟᱱ ᱛᱟᱭᱟ, ᱡᱚᱲ ᱥᱟᱶ ᱢᱤᱫ ᱮᱴᱮᱭᱪ ᱢᱮᱱᱴ ᱯᱷᱟᱨᱢᱟᱥᱤ ᱞᱮᱫ ᱟᱭ ᱡᱟᱦᱟᱸ ᱫᱚ ᱑᱙᱘᱗ ᱨᱮ ᱟᱡ ᱨᱤᱱ ᱵᱨᱚᱫᱟᱨᱥ ᱤᱱ ᱞᱚᱣ ᱢᱤᱥᱴᱟᱨ ᱚᱦᱢᱚᱫᱽ ᱱᱟᱥᱤᱫᱽ ᱟᱨ ᱢᱤᱥᱴᱟᱨ ᱦᱟᱥᱮᱱ ᱤᱵᱽᱨᱟᱦᱤᱢ ᱛᱤᱠᱤᱱ ᱦᱚᱛᱮᱛᱮ ᱩᱱᱤ ᱫᱚ ᱡᱷᱤᱡ ᱞᱮᱫ-ᱟ ᱾ ᱑᱙᱙᱐ ᱨᱮ ᱢᱤᱫ ᱫᱚ ᱠᱞᱤᱱᱤᱠ ᱞᱮᱠᱟ ᱚᱱᱟ ᱠᱷᱚᱱ ᱵᱟᱹᱲᱛᱤ ᱜᱟᱱ ᱟᱨ ᱚᱱᱟ ᱠᱷᱚᱱ ᱵᱟᱹᱲᱛᱤ ᱩᱨᱩᱢ ᱞᱮᱠᱟ ᱟᱨ ᱚᱱᱟ ᱨᱮᱱᱟ ᱥᱟᱨᱣᱤᱥ ᱮᱠᱥᱯᱮᱱᱰᱮᱰ ᱠᱚ, ᱠᱞᱤᱱᱤᱠ ᱫᱚ ᱮ ᱰᱤ ᱠᱮ ᱦᱚᱥᱯᱤᱴᱚᱞ ᱠᱷᱚᱱ ᱟᱯᱜᱽᱨᱮᱰ ᱜᱮ ᱦᱩᱭ ᱞᱮᱱ ᱛᱟᱦᱮᱱᱟ ᱾
ᱞᱚᱜᱚ
ᱮ ᱰᱤ ᱠᱮ ᱦᱚᱥᱯᱤᱴᱚᱞ ᱨᱮᱱᱟᱜ ᱞᱚᱜᱚ ᱫᱚ ᱒᱐᱐᱘ ᱨᱮ ᱨᱮᱵᱽᱨᱟᱱᱰᱮᱰ ᱛᱮ ᱦᱩᱭ ᱟᱠᱟᱱᱟ ᱾ ᱱᱮᱛᱟᱨ ᱱᱟᱶᱟ ᱱᱟᱜ ᱞᱚᱜᱚ ᱫᱚ ᱢᱤᱫ ᱵᱮᱰᱦᱟᱭ ᱛᱮ ᱵᱤᱝ ᱟᱪᱹᱩᱨ ᱞᱮᱠᱟ ᱰᱷᱟᱯᱩᱫ ᱟᱠᱟᱱ ᱲᱮᱯᱠᱴᱥ ᱞᱮᱠᱟ ᱢᱮᱱᱟᱜ-ᱟ ᱮᱟᱞᱮᱯᱤᱭᱟᱥ ᱨᱮᱱᱟᱜ ᱣᱟᱱᱰ ᱥᱚᱫᱚᱨ ᱜᱮ ᱟᱠᱟᱱ ᱧᱮᱞ ᱜᱚᱫᱚᱜ ᱟ ᱡᱟᱦᱟᱸ ᱫᱚ ᱡᱮᱜᱮᱛ ᱢᱮᱰᱤᱥᱤᱱ ᱥᱤᱢᱵᱚᱞ ᱢᱮᱰᱤᱟᱤᱱ ᱦᱚᱛᱮᱛᱮ ᱰᱮᱯᱴᱤᱝ ᱥᱤᱢᱵᱚᱞ ᱧᱮᱞᱚᱜ-ᱟ ᱟᱨ ᱮᱯᱟᱞ ᱫᱚ ᱦᱮᱞᱛᱷ ᱟᱨ ᱣᱮᱞ ᱵᱤᱝ ᱯᱨᱮᱣᱮᱱᱥ ᱞᱮᱠᱟ ᱮ ᱰᱚᱱᱮᱴ ᱮᱫ-ᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Hospital buildings completed in 1987 ᱛᱷᱚᱠ:Hospitals in the Maldives ᱛᱷᱚᱠ:Hospitals established in 1987 ᱛᱷᱚᱠ:Malé
ᱳ
ᱳ ᱫᱚ ᱚᱞ ᱪᱤᱠᱤ ᱨᱮᱭᱟᱜ ᱵᱟᱜᱮᱛᱩᱨᱟᱜ ᱟᱠᱷᱚᱨ ᱠᱟᱱᱟ            ᱟᱨ ᱨᱟᱦᱟ ᱟᱲᱟᱝ (en:vowel) ᱠᱟᱱᱟ᱾ ᱢᱚᱪᱟ ᱨᱮᱭᱟᱜ ᱪᱤᱛᱟᱹᱨ ᱠᱷᱚᱱ ᱱᱚᱶᱟ ᱟᱠᱷᱚᱨ ᱫᱚ ᱟᱹᱜᱩ ᱟᱠᱟᱱᱟ᱾ ᱴ, ᱵ, ᱶ ᱟᱨ ᱷ ᱱᱩᱠᱩ ᱰᱟᱠ ᱡᱚᱠᱷᱮᱡ ᱳ ᱨᱮᱭᱟᱜ ᱜᱚᱲᱚ ᱦᱟᱛᱟᱣ ᱦᱩᱭᱩᱜᱼᱟ᱾
ᱵᱟᱦᱨᱮ ᱡᱚᱱᱚᱲ
https://incubator.wikimedia.org/wiki/Wp/sat/%E1%B1%B4
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱨᱟᱦᱟ ᱟᱲᱟᱝ
ᱛ
thumb|
ᱛ ᱫᱚ ᱦᱫᱡᱫ᱾ ᱫᱦᱚᱩᱥᱤᱤᱥᱱᱵᱬᱩᱬᱩᱡᱥᱵᱜᱩᱭᱡᱡᱭᱡᱥᱜᱬᱜᱡᱦᱮ ᱟᱨ ᱯᱩᱭᱞᱩ ᱠᱮᱪᱮᱫ ᱟᱲᱟᱝ (en:consonant) ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱥᱟᱰᱮ ᱟᱡ ᱥᱩᱢᱩᱝ ᱫᱚ ᱵᱟᱝ ᱨᱟᱠᱟᱵᱼᱟ, ᱟᱡᱟᱜ ᱥᱟᱰᱮ ᱨᱟᱠᱟᱵ ᱚᱪᱚᱭ ᱞᱟᱹᱜᱤᱫ ᱛᱮ ᱠᱷᱟᱱ ᱢᱟᱬᱟᱝ ᱨᱮ ᱚ ᱞᱟᱜᱟᱣ ᱠᱟᱛᱮ ᱞᱟᱹᱭ ᱦᱩᱭᱩᱜᱼᱟ ᱾ ᱚ ᱚᱪᱚᱜ ᱠᱟᱛᱮ ᱡᱟᱦᱟᱸ ᱥᱟᱨᱮᱡᱚᱜ ᱠᱟᱱᱟ ᱚᱱᱟ ᱜᱮ ᱟᱡᱟᱜ ᱢᱩᱬ ᱨᱩᱯ ᱫᱚ ᱾ 'ᱚᱛ' ᱨᱮᱭᱟᱜ ᱜᱩᱞᱟᱹᱭ ᱨᱩᱯ ᱠᱷᱚᱱ ᱱᱚᱶᱟ ᱨᱮᱭᱟᱜ ᱨᱩᱯ ᱫᱚ ᱟᱹᱜᱩ ᱟᱠᱟᱱᱟ ᱾
ᱛᱷᱚᱠ
ᱱᱚᱶᱟ ᱫᱚ ᱯᱟᱨᱦᱟᱲ ᱠᱮᱪᱮᱫ ᱛᱷᱚᱠ ᱨᱮᱭᱟᱜ ᱯᱩᱭᱞᱩ ᱟᱠᱷᱚᱨ ᱟᱨᱵᱟᱝ ᱪᱤᱠᱤ ᱠᱟᱱᱟ ᱾ ᱱᱚᱶᱟ ᱪᱤᱠᱤ ᱫᱚ ᱯᱩᱨᱟᱹ ᱟᱲᱟᱝ ᱯᱷᱚᱴᱮᱞ ᱚᱪᱚᱭ ᱞᱟᱹᱜᱤᱫ ᱟᱡᱟᱜ ᱡᱚᱡᱚᱢ ᱯᱟᱦᱴᱟ ᱨᱮ ᱢᱤᱫ ᱨᱟᱦᱟ ᱟᱲᱟᱝ ᱪᱤᱠᱤ ᱞᱟᱹᱠᱛᱤᱜ ᱟᱭ ᱾ ᱱᱩᱭ ᱫᱚ ᱥᱟᱱᱛᱟᱲ ᱯᱟᱹᱨᱥᱤ ᱠᱚ ᱯᱩᱥᱴᱟᱹᱣ ᱥᱟᱺᱦᱤᱡ ᱨᱚᱲ ᱚᱪᱚᱭ ᱞᱟᱹᱜᱤᱫ ᱜᱮ ᱞᱟᱹᱠᱛᱤᱭᱟᱱᱟ ᱾
ᱵᱮᱵᱷᱟᱨ
ᱱᱚᱶᱟ ᱪᱤᱠᱤ ᱵᱮᱵᱷᱟᱨ ᱠᱟᱛᱮ ᱟᱭᱢᱟ ᱞᱮᱠᱟᱱ ᱟᱹᱲᱟ. ᱦᱮᱡ ᱫᱟᱲᱮᱭᱟᱜᱼᱟ, ᱡᱮᱞᱮᱠᱟ ᱺ-
ᱠᱮᱪᱮᱫ ᱟᱲᱟᱝ ᱠᱚ
ᱛ ᱜ ᱝ ᱞ ᱠ ᱡ ᱢ ᱣ ᱥ ᱦ ᱧ ᱨ ᱪ ᱫ ᱬ ᱭ ᱯ ᱰ ᱱ ᱲ ᱴ ᱵ ᱶ ᱷ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱠᱮᱪᱮᱫ ᱟᱲᱟᱝ
ᱛᱷᱚᱠ:ᱰᱷᱮᱨ ᱚᱞ ᱫᱚᱨᱠᱟᱨ (᱓᱐᱐ ᱠᱷᱚᱱ ᱰᱷᱮᱨ) ᱛᱷᱚᱠ:ᱢᱮᱱᱮᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱚᱨᱡᱚᱢᱟ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱤᱛᱟᱹᱨ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱯᱷᱚᱨᱢᱟᱴ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱓
ᱢᱚᱝᱜᱚᱞᱤᱭᱟ
ᱢᱚᱝᱜᱚᱞᱤᱭᱟ ᱫᱚ ᱛᱟᱞᱟ ᱯᱩᱨᱩᱵᱽ ᱮᱥᱤᱭᱟ ᱨᱮᱱᱟᱝ ᱫᱤᱫ ᱫᱤᱥᱚᱢ ᱠᱟᱱᱟ ᱾ ᱵᱷᱟᱨᱚᱛ ᱥᱟᱶ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱨᱟᱡᱽᱱᱤᱛᱤᱠ ᱥᱟᱹᱜᱟᱹᱭ ᱫᱚ ᱑᱙᱕᱕ ᱥᱟᱞ ᱰᱤᱥᱮᱢᱵᱚᱠ ᱒᱔ ᱨᱮ ᱡᱚᱲᱟᱣ ᱞᱮᱱᱟ ᱾ ᱥᱚᱵᱷᱤᱭᱮᱛ ᱥᱚᱝᱜᱷᱚ ᱛᱟᱭᱚᱢ ᱢᱚᱝᱜᱚᱞᱤᱭᱟ ᱜᱮ ᱢᱤᱫᱴᱟᱝ ᱫᱤᱥᱚᱢ ᱡᱟᱦᱟᱸᱭ ᱥᱟᱶ ᱵᱷᱟᱨᱚᱛ ᱥᱟᱹᱜᱟᱹᱭ ᱮ ᱡᱚᱲᱟᱣ ᱞᱮᱜ-ᱟ᱾᱑᱙᱗᱑ ᱥᱟᱞ ᱨᱮ ᱵᱟᱝᱞᱟᱫᱮᱥ ᱢᱩᱠᱛᱤ ᱥᱚᱝᱜᱨᱟᱢ ᱨᱮ ᱢᱚᱝᱜᱚᱞᱤᱭᱟ ᱫᱚ ᱵᱷᱟᱨᱚᱛ ᱮ ᱥᱚᱦᱚᱫ ᱞᱮᱫᱮᱭᱟ ᱾
ᱱᱟᱜᱟᱢ
ᱪᱮᱝᱜᱤᱡᱽ ᱠᱷᱟᱸ ᱧᱩᱛᱩᱢᱟᱱ ᱢᱤᱫ ᱡᱚᱫᱫᱷᱟ ᱑᱒᱐᱖ ᱥᱟᱞ ᱨᱮ ᱢᱚᱝᱜᱚᱞ ᱥᱟᱢᱨᱟᱡᱚᱭ ᱵᱮᱨᱮᱫ ᱞᱮᱜ-ᱟ ᱾ ᱱᱚᱶᱟ ᱜᱮ ᱛᱟᱭᱚᱢ ᱫᱚ ᱢᱚᱝᱜᱚᱞᱤᱭᱟ ᱧᱩᱛᱩᱢ ᱛᱮ ᱟᱹᱨᱩᱭᱮᱱᱟ ᱾ ᱱᱚᱶᱟ ᱥᱟᱢᱨᱟᱡᱚ ᱫᱚ ᱪᱤᱱ ᱠᱷᱚᱱ ᱮᱦᱚᱵ ᱠᱟᱛᱮ ᱛᱟᱞᱟ ᱮᱥᱤᱭᱟ ᱨᱮᱭᱟᱜ ᱤᱨᱟᱱ, ᱤᱨᱟᱠ, ᱛᱩᱨᱠᱤ ᱟᱨ ᱤᱭᱩᱨᱚᱯ ᱨᱮᱭᱟᱜ ᱯᱳᱞᱮᱱᱰ ᱦᱟᱹᱵᱤᱡ ᱯᱟᱥᱱᱟᱣ ᱞᱮᱱᱟ ᱾ ᱢᱤᱫ ᱚᱠᱛᱚ ᱫᱚ ᱯᱩᱨᱟᱹ ᱮᱥᱤᱭᱟ ᱱᱚᱶᱟ ᱥᱟᱢᱨᱟᱡᱚᱭ ᱨᱮᱭᱟᱜ ᱠᱚᱵᱽᱡᱟ ᱨᱮ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚ
᱑᱕,᱖᱔,᱑᱑᱖ ᱵᱟᱜᱩᱱ ᱠᱤᱞᱚᱢᱤᱴᱚᱨ ᱡᱟᱜᱟ ᱨᱮ ᱟᱴᱮᱫ ᱟᱠᱟᱱ, ᱱᱚᱶᱟ ᱫᱤᱥᱚᱢ ᱫᱚ ᱡᱮᱜᱮᱛ ᱨᱮᱭᱟᱜ ᱑᱙ ᱟᱱᱟᱜ ᱢᱟᱨᱟᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱚ ᱫᱚᱨᱮᱭᱟ ᱰᱷᱤᱯ ᱵᱟᱹᱱᱩᱜ-ᱟᱱ ᱫᱚᱥᱟᱨ ᱢᱟᱨᱟᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮ ᱓᱐ ᱞᱟᱠ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱᱟ ᱾ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱨᱟᱡᱽᱜᱟᱲ ᱩᱞᱟᱱᱵᱟᱴᱚᱨ ᱨᱮ ᱪᱮᱝᱜᱤᱡᱽ ᱠᱷᱟᱸ ᱥᱟᱫᱚᱢ ᱨᱮ ᱫᱮᱡ ᱟᱠᱟᱱ ᱢᱤᱫ ᱢᱩᱨᱛᱤ ᱢᱮᱱᱟᱜ-ᱟ ᱾
ᱯᱟᱹᱨᱥᱤ
ᱢᱚᱝᱜᱚᱞᱤᱭᱟ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱢᱚᱝᱜᱚᱞᱤᱭᱟᱱ ᱠᱟᱱᱟ, ᱱᱚᱶᱟ ᱯᱟᱹᱨᱥᱤ ᱚᱱᱰᱮᱱ ᱠᱚ ᱙᱕% ᱦᱚᱲ ᱠᱚ ᱨᱚᱲᱟ ᱾ ᱠᱟᱡᱟᱠᱷ ᱛᱩᱵᱷᱟᱱ ᱯᱟᱹᱨᱥᱤ ᱦᱚᱸ ᱱᱚᱰᱮᱱ ᱠᱚ ᱦᱚᱲ ᱠᱚ ᱨᱚᱲ ᱜᱮᱭᱟ ᱾ ᱱᱮᱛᱟᱨ ᱫᱚ ᱢᱚᱝᱜᱚᱞᱤᱭᱟᱱ ᱯᱟᱹᱨᱥᱤ ᱥᱤᱨᱤᱞᱤᱠ ᱪᱤᱠᱤ ᱛᱮᱠᱚ ᱚᱞᱮᱜ-ᱟ, ᱢᱟᱬᱟᱝ ᱫᱚ ᱢᱚᱝᱜᱚᱞᱤᱭᱟᱱ ᱪᱤᱠᱤ ᱛᱮᱠᱚ ᱚᱞ ᱛᱟᱦᱮᱸᱫ᱾ ᱵᱤᱫᱮᱥ ᱯᱟᱹᱨᱥᱤ ᱞᱮᱠᱟᱛᱮ ᱨᱩᱥᱤᱭᱟᱱ ᱟᱨ ᱤᱸᱜᱽᱞᱤᱥ ᱦᱚᱸ ᱱᱚᱰᱮᱱ ᱠᱚ ᱦᱚᱲ ᱠᱚ ᱨᱚᱲ ᱫᱮᱭᱟ ᱾
ᱫᱷᱚᱨᱚᱢ
᱒᱐᱑᱐ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱕᱓% ᱦᱚᱲ ᱫᱚᱵᱩᱫᱫᱷᱚ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ ᱟᱨ ᱓᱙% ᱦᱚᱲ ᱫᱚ ᱚᱠᱟ ᱫᱷᱚᱨᱚᱢ ᱦᱚᱸ ᱵᱟᱠᱚ ᱢᱟᱱᱟᱣᱟ᱾ ᱯᱟᱹᱪᱷᱤᱢ ᱱᱟᱠᱷᱟ ᱨᱮᱱ ᱠᱟᱡᱟᱠᱷ ᱡᱟᱹᱛᱤ, ᱛᱤᱱᱟᱹᱜ ᱜᱟᱱ ᱢᱚᱝᱜᱚᱞᱤᱭᱟᱱ ᱟᱨ ᱟᱨ ᱛᱩᱨᱠᱤᱠ ᱡᱟᱹᱛᱤ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱾
ᱯᱟᱹᱨᱥᱤ
ᱱᱚᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱢᱚᱝᱜᱚᱞᱤᱭᱟᱱ ᱠᱟᱱᱟ ᱾ ᱚᱱᱟ ᱵᱮᱫᱚᱨ ᱛᱩᱨᱠᱤ ᱟᱨ ᱨᱩᱥᱤᱭᱳ ᱯᱟᱹᱨᱥᱤ ᱦᱚᱸ ᱱᱚᱰᱮ ᱪᱟᱹᱞᱩᱜ ᱜᱮᱭᱟ ᱾ ᱢᱚᱦᱟᱵᱷᱟᱨᱚᱛ ᱫᱷᱟᱨᱟᱵᱟᱦᱤᱠ ᱫᱚ ᱢᱟᱝᱜᱚᱞᱤᱭᱟᱱ ᱯᱟᱹᱨᱥᱤ ᱛᱮ ᱟᱹᱨᱩ ᱠᱟᱛᱮ ᱩᱞᱟᱱᱵᱚᱴ ᱨᱮᱭᱟᱜ ᱴᱤᱹᱵᱷᱤᱹ ᱨᱮᱠᱚ ᱩᱪᱷᱟᱹᱱ ᱟᱠᱟᱜ-ᱟ ᱾ ᱦᱤᱱᱫᱤ ᱯᱷᱤᱞᱤᱢ ᱦᱚᱸ ᱱᱚᱰᱮ ᱦᱚᱲ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱯᱚᱧᱪᱚᱛᱚᱱᱛᱨᱚ, ᱨᱟᱢᱟᱭᱚᱬ, ᱥᱚᱠᱩᱱᱛᱚᱲᱟ, ᱠᱟᱢᱚᱥᱩᱛᱨᱚ, ᱜᱚᱫᱟᱱ ᱟᱨ ᱠᱚᱴᱤ ᱛᱚᱝ ᱠᱚᱦᱚᱸ ᱢᱚᱝᱜᱚᱞᱤᱭᱟᱱ ᱯᱟᱹᱨᱥᱤ ᱛᱮ ᱩᱪᱷᱟᱹᱱ ᱟᱠᱟᱱᱟ ᱾
ᱵᱤᱫᱮᱥ ᱥᱟᱹᱜᱟᱹᱭ
ᱢᱚᱝᱜᱚᱞᱤᱭᱟ ᱨᱮᱭᱟᱜ ᱵᱤᱫᱮᱥ ᱥᱟᱹᱜᱟᱹᱭ ᱫᱚ ᱨᱟᱥᱤᱭᱟ ᱟᱨ ᱪᱤᱱ ᱥᱟᱶ ᱜᱮ ᱵᱟᱹᱛᱤ ᱢᱮᱱᱟᱜ-ᱟ ᱾ ᱱᱚᱶᱟ ᱠᱤᱱ ᱵᱟᱨᱭᱟ ᱫᱤᱥᱚᱢ ᱪᱮᱛᱟᱱ ᱨᱮᱜᱮ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱵᱚᱨᱥᱟᱭᱟ ᱾ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱙᱐% ᱡᱤᱱᱤᱥ ᱪᱤᱱ ᱮ ᱠᱤᱨᱤᱧᱟ ᱾ ᱢᱚᱝᱜᱚᱞᱤᱭᱟ ᱙᱐% ᱵᱤᱡᱽᱞᱤ ᱨᱩᱥᱤᱭᱟ ᱠᱷᱚᱱ ᱮ ᱟᱹᱜᱩᱭᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱟ ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱯᱟᱛᱨᱟᱛᱩ
ᱯᱟᱛᱨᱟᱛᱩ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱯᱟᱛᱨᱟᱛᱩ (ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ) ᱨᱮ ᱢᱤᱫ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱚᱛᱱᱚᱜ
ᱯᱟᱛᱨᱟᱛᱩ 23.67°N, 85.28°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱔᱐᱕ ᱢᱤᱴᱚᱨ (᱑᱓᱒᱘ ᱯᱷᱤᱴ) ᱢᱮᱱᱟᱜᱼᱟ, ᱯᱟᱛᱨᱟᱛᱩ ᱰᱮᱢ ᱵᱮᱱᱟᱣ ᱫᱚ ᱟᱹᱰᱤ ᱢᱟᱨᱟᱝ ᱥᱤᱧᱚᱛᱤᱭᱟᱹ ᱤᱱᱡᱤᱱᱤᱭᱟᱨ ᱟᱨ ᱥᱤᱧᱚᱛᱤᱭᱟᱹ ᱤᱱᱡᱤᱱᱤᱭᱟᱨᱤᱝ ᱟᱡ ᱵᱟᱵᱟ ᱜᱩᱨᱩ ᱢᱚᱠᱥᱚᱜᱩᱸᱰᱚᱢ ᱵᱤᱥᱣᱮᱥᱣᱚᱨᱮᱭᱟ ᱟᱜ ᱯᱟᱞᱟᱱ ᱞᱮᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱰᱮᱢ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱠᱷᱚᱱ ᱥᱚᱲᱚᱠ ᱛᱮ ᱢᱤᱫ ᱴᱟᱲᱟᱝ ᱠᱷᱚᱱ ᱦᱚᱸ ᱠᱚᱢ ᱚᱠᱛᱚ ᱛᱮᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱴᱨᱮᱱ ᱦᱚᱛᱮᱛᱮ ᱨᱟᱺᱪᱤ, ᱯᱟᱴᱱᱟ, ᱡᱚᱭᱯᱩᱨ, ᱡᱟᱢᱥᱮᱫᱽᱯᱩᱨ, ᱵᱟᱨᱟᱬᱚᱥᱤ, ᱡᱟᱢᱢᱩ, ᱡᱟᱵᱟᱞᱯᱩᱨ, ᱤᱞᱞᱟᱦᱟᱵᱟᱫᱽ, ᱫᱤᱞᱞᱤ ᱟᱨ ᱠᱚᱞᱠᱟᱛᱟ ᱠᱷᱚᱱ ᱥᱚᱡᱷᱮ ᱡᱚᱲᱟᱣ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱛᱨᱟᱛᱩ ᱨᱤᱱ ᱦᱚᱲ ᱮᱞ ᱫᱚ ᱓᱒,᱑᱓᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱟᱲ ᱮᱞ ᱫᱚ ᱕᱔% ᱟᱨ ᱛᱤᱨᱞᱟᱹ ᱠᱚᱣᱟᱜ ᱮᱞ ᱔᱖% ᱢᱮᱱᱟᱜᱼᱟ ᱾ ᱯᱟᱛᱨᱟᱛᱩ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱐% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮ ᱢᱮᱱᱟᱜᱼᱟ: ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱖᱑% ᱢᱮᱱᱟᱜᱼᱟ ᱾ ᱯᱟᱛᱨᱟᱛᱩ ᱨᱮ, ᱑᱓% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱟᱛᱨᱟᱛᱩ ᱨᱤᱱ ᱦᱚᱲ ᱮᱞ ᱓᱒,᱘᱙᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱗,᱓᱐᱕ ᱠᱚᱲᱟ ᱟᱨ ᱑᱕,᱕᱙᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ SC ᱠᱚᱣᱟᱜ ᱮᱞ ᱔,᱖᱐᱒ ᱟᱨ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱮᱞ ᱒,᱐᱘᱑ ᱜᱟᱱ ᱠᱚ ᱛᱟᱸᱦᱮ ᱠᱟᱱᱟ ᱾
ᱥᱮᱪᱮᱫ
᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱛᱨᱟᱛᱩ ᱨᱮ ᱥᱮᱪᱮᱫ ᱦᱚᱲ ᱠᱚᱣᱟᱜ ᱜᱩᱴ ᱮᱞ ᱒᱔,᱓᱘᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱫᱚ ᱑᱓,᱙᱐᱒ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱐,᱔᱗᱙ ᱜᱟᱱ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱟᱛᱨᱟᱛᱩ ᱨᱮᱱᱟᱜ ᱟᱥᱲᱟ ᱨᱮ ᱥᱮᱞᱮᱫ ᱟᱠᱟᱱᱟ:
ᱵᱤᱨᱫᱟᱹᱜᱟᱲ
ᱯᱟᱛᱨᱟᱛᱩ ᱨᱮᱱᱟᱜ ᱵᱤᱨᱫᱟᱹᱜᱟᱲ ᱨᱮ ᱥᱮᱞᱮᱫ᱾ᱢᱮᱱᱟᱜᱼᱟ: ᱯᱟᱛᱨᱟᱛᱩ ᱨᱮ ᱢᱤᱫ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱟᱫᱚ ᱯᱤᱴᱤᱯᱤᱮᱥ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱟᱫᱚ ᱵᱷᱤᱱᱚᱵᱟ ᱵᱷᱟᱣᱮ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱦᱟᱡᱟᱨᱤᱵᱟᱜᱽ ᱠᱷᱚᱱ ᱟᱯᱷᱯᱷᱤᱞᱤᱭᱟᱴᱮᱥ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱨᱴᱼᱜᱨᱮᱡᱩᱮᱥᱚᱱ ᱫᱷᱟᱹᱵᱤᱡ ᱥᱟᱬᱮᱥ, ᱟᱨᱴᱥ ᱟᱨ ᱠᱚᱢᱨᱥ ᱨᱮ ᱯᱮᱨᱩᱡᱟᱞ (perusal) ᱯᱨᱚᱵᱷᱟᱤᱰ (Provide) ᱦᱩᱭᱩᱜ ᱟ ᱾
ᱩᱰᱟᱹᱱ ᱰᱟᱦᱟᱨ
ᱵᱤᱨᱥᱟᱹ ᱢᱩᱸᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱡᱟᱦᱟᱸ ᱠᱷᱚᱱ ᱫᱤᱞᱞᱤ, ᱢᱩᱢᱵᱟᱭ, ᱦᱟᱭᱫᱨᱟᱵᱟᱫᱽ, ᱵᱮᱝᱜᱟᱞᱩᱨᱩ ᱟᱨ ᱯᱟᱴᱱᱟ ᱞᱟᱹᱜᱤᱫ ᱥᱚᱡᱷᱮ ᱩᱰᱟᱹᱜ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ
ᱯᱟᱛᱨᱟᱛᱩ ᱨᱮᱞ ᱥᱴᱮᱥᱚᱱ ᱢᱤᱫᱴᱟᱝ ᱜᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱠᱚᱞᱠᱟᱛᱟ ᱞᱟᱹᱜᱤᱫ ᱛᱮ ᱥᱚᱡᱷᱮ ᱨᱮ ᱯᱮᱭᱟ ᱴᱨᱮᱱ ᱢᱮᱱᱟᱜᱼᱟ, ᱟᱨ ᱞᱟᱛᱟᱨ ᱨᱮᱱᱟᱜ ᱫᱤᱥᱟ ᱨᱮᱞ ᱨᱮ ᱫᱤᱞᱞᱤ, ᱯᱟᱴᱱᱟ ᱯᱚᱱᱚᱛ ᱟᱨ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱞᱮᱠᱟᱱᱟᱜ ᱯᱚᱧᱡᱟᱵ ᱟᱨ ᱦᱚᱨᱭᱟᱱᱟ ᱾
ᱥᱚᱲᱚᱠ ᱰᱟᱦᱟᱨ
ᱯᱟᱛᱨᱟᱛᱩ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒ ᱤᱫᱤ ᱛᱮ ᱟᱡᱟᱜ ᱦᱚᱱᱚᱛ ᱨᱟᱢᱜᱚᱲ ᱟᱨ ᱨᱟᱺᱪᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱢᱤᱫ ᱵᱟᱥ ᱥᱴᱮᱥᱚᱱ ᱦᱚᱸ ᱢᱮᱱᱟᱜᱼᱟ ᱡᱟᱦᱟᱸ ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱨᱮᱱᱟᱜ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱟᱹᱰᱤ ᱛᱟᱭᱚᱢ ᱦᱩᱭᱩᱜ ᱠᱟᱱᱟ
ᱡᱷᱟᱨᱠᱷᱚᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱨᱟᱹᱜᱷᱩᱵᱚᱨ ᱫᱟᱥ ᱫᱚ ᱑᱓ ᱡᱩᱞᱟᱭ ᱒᱐᱑᱕ ᱨᱮ ᱵᱟᱨᱱᱯᱩᱨ ᱥᱤᱢᱮᱸᱴ ᱫᱚ ᱯᱟᱛᱨᱟᱛᱩ ᱨᱮ ᱜᱚᱴᱷᱚᱱ ᱠᱮᱫᱼᱟ ᱾
ᱯᱟᱛᱨᱟᱛᱩ ᱰᱮᱢ
ᱯᱟᱛᱨᱟᱛᱩ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ (PTPS) ᱨᱮ ᱞᱟᱹᱜᱤᱫ ᱢᱩᱬ ᱡᱟᱞᱟᱥᱟᱭ ᱥᱟᱶᱛᱮ ᱨᱟᱢᱜᱚᱲ ᱪᱷᱟᱵᱱᱤ ᱴᱷᱚᱴᱷᱟ ᱨᱮ ᱥᱟᱯᱞᱟᱭ ᱞᱟᱹᱜᱤᱫ ᱱᱟᱞᱠᱟᱨᱤ ᱜᱟᱰᱟ ᱨᱮᱱᱟᱜ ᱫᱟᱦ ᱫᱚ ᱥᱴᱚᱨᱮᱰ ᱞᱟᱹᱜᱤᱫ ᱛᱮ ᱰᱮᱢ ᱫᱚ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱢᱤᱫ ᱧᱮᱧᱮᱞ ᱴᱷᱟᱶ ᱡᱟᱴᱟᱜ ᱨᱮ ᱵᱚᱫᱚᱞᱚᱜ ᱞᱟᱹᱜᱤᱫ ᱛᱮ ᱯᱟᱞᱟᱱ ᱫᱚ ᱵᱮᱱᱟᱣ ᱟᱠᱟᱱᱟ ᱾
ᱯᱟᱛᱨᱟᱛᱩ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ
ᱱᱚᱣᱟ ᱥᱟᱦᱚᱨ ᱨᱮᱱᱟᱜ ᱡᱟᱛᱟᱜ ᱱᱚᱣᱟ ᱯᱨᱟᱠᱨᱤᱛᱩᱠ ᱚᱲᱟᱜ ᱟᱨ ᱯᱨᱟᱠᱨᱤᱛᱩᱠ ᱢᱚᱡᱽ ᱜᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱯᱟᱛᱨᱟᱛᱩ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱨᱮᱱᱟᱜ ᱮᱢᱯᱞᱚᱭᱤᱥ ᱞᱟᱹᱜᱤᱫ ᱢᱤᱫ ᱚᱲᱟᱜ ᱴᱷᱚᱴᱷᱟ ᱨᱮᱱᱟᱜ ᱨᱩᱯ ᱨᱮ ᱰᱮᱵᱞᱚᱯ ᱠᱮᱫᱼᱟ ᱾ ᱱᱚᱣᱟ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱑᱙᱖᱒ ᱨᱮ ᱨᱩᱥᱤ ᱜᱚᱲᱚ ᱤᱫᱤ ᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱨᱮ ᱢᱤᱫ ᱨᱩᱥᱤ ᱯᱷᱟᱨᱢ ᱤᱫᱤ ᱛᱮ ᱵᱮᱱᱟᱣ ᱮᱱᱟ ᱵᱟᱨᱭᱟ ᱪᱤᱢᱱᱤ ᱢᱮᱱᱟᱜᱼᱟ, ᱟᱫᱚ ᱨᱩᱥᱤ ᱫᱚᱞ ᱠᱚ ᱢᱮᱛᱟᱭ ᱭᱟᱠᱚ ᱾ ᱮᱢᱟᱱ ᱵᱟᱨᱭᱟ ᱪᱤᱢᱱᱤ ᱟᱨ ᱢᱤᱫ ᱥᱤᱧᱚᱛᱤᱭᱟᱹ ᱫᱟᱞ ᱢᱮᱛᱟ ᱠᱮᱱᱟ ᱠᱚ ᱾ ᱯᱞᱟᱱᱴ ᱨᱮ ᱵᱤᱡᱞᱤ ᱡᱟᱱᱟᱢ ᱟᱵᱤᱞᱤᱴᱤ ᱘᱔᱐MW ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱢᱤᱡᱚᱨᱟᱢ ᱨᱮᱱᱟᱜ ᱦᱚᱱᱚᱛ ᱠᱚ
ᱱᱟᱜᱟᱢ
ᱛᱤᱥ ᱒᱑ ᱡᱟᱱᱩᱣᱟᱨᱤ ᱑᱙᱗᱒ ᱥᱟᱞ ᱨᱮ ᱢᱤᱡᱚᱨᱟᱢ ᱫᱚ ᱢᱤᱫ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱮᱭᱟᱨ ᱮᱱᱟ, ᱟᱫᱚ ᱱᱤᱭᱟᱹ ᱯᱮᱭᱟ ᱦᱚᱱᱚᱛ ᱨᱮ ᱦᱟᱹᱴᱤᱧ ᱮᱱᱟ ᱾ ᱟᱭᱡᱚᱞ, ᱞᱩᱝᱞᱮᱭ ᱟᱨ ᱪᱷᱤᱢᱛᱩᱭᱯᱩᱭ ᱾ ᱛᱟᱭᱚᱢ ᱛᱮ ᱫᱚ ᱢᱟᱲᱟᱝ ᱠᱷᱚᱱ ᱢᱮᱱᱟᱜ ᱯᱮᱭᱟ ᱦᱚᱱᱚᱛ ᱠᱷᱚᱱ ᱫᱚ ᱢᱚᱬᱮ ᱜᱚᱴᱟᱝ ᱟᱨ ᱦᱚᱱᱚᱛ ᱛᱮᱭᱟᱨ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱢᱤᱡᱚᱨᱟᱢ
ᱪᱟᱱᱰᱮᱞ ᱦᱚᱱᱚᱛ
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱩᱛ ᱥᱚᱨᱠᱟᱨ ᱟᱜ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱪᱟᱱᱰᱮᱞ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱠᱚ ᱞᱮᱠᱷᱟ ᱢᱤᱞᱟ.ᱣ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱪᱟᱱᱰᱮᱞ ᱦᱚᱱᱚᱛ ᱫᱚ [ᱢᱟᱱᱤᱯᱩᱨ] ᱨᱮᱭᱟᱜ ᱯᱮᱭᱟ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ, ᱚᱠᱟ ᱫᱚ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ।
ᱯᱟᱹᱨᱥᱤ
ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱟᱨ ᱨᱮ ᱫᱚ ᱟᱱᱟᱞ [ᱯᱟᱠᱟᱱ] ᱯᱟᱹᱨᱥᱤ, ᱞᱟᱢᱠᱮᱝ ᱯᱟᱹᱨᱥᱤ, ᱟᱨ ᱢᱮᱭᱛᱮᱭ ᱯᱟᱹᱨᱥᱤ ᱠᱚ ᱨᱚᱲᱚᱜᱚᱜ ᱠᱟᱱᱟ᱾ ᱟᱱᱟᱞ ᱟᱹᱫᱤᱵᱟᱹᱥᱤ, ᱞᱟᱢᱠᱮᱝ ᱟᱹᱫᱤᱵᱟᱹᱥᱤ, ᱢᱚᱭᱚᱝ ᱟᱹᱫᱤᱵᱟᱹᱥᱤ, ᱟᱨ ᱢᱚᱝᱥᱟᱝ ᱟᱹᱫᱤᱵᱟᱹᱥᱤ ᱠᱚ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱥᱨ ᱫᱚ ᱟᱠᱚᱣᱟᱜ ᱛᱟᱵᱮ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱟᱨ ᱢᱤᱫ ᱴᱟᱝ ᱥᱤᱱᱚᱼᱛᱤᱵᱮᱛᱟᱱ ᱯᱟᱹᱨᱥᱤ ᱜᱷᱟᱸᱨᱚᱸᱧᱡᱽ ᱨᱮᱭᱟᱜ ᱯᱟᱹᱨᱥᱤ ᱟᱭᱢᱚᱞ ᱯᱟᱹᱨᱥᱤ ᱫᱚ ᱒᱕,᱐᱐᱐ ᱦᱟᱡᱟᱨ ᱦᱚᱲ ᱠᱚ ᱨᱚᱲ ᱮᱫᱟ, ᱟᱨ ᱨᱚᱢᱟᱱ ᱪᱤᱠᱤ ᱛᱮ ᱠᱚ ᱚᱞᱚᱜᱚᱜ ᱠᱟᱱᱟ᱾ ᱟᱱᱟᱞ ᱯᱟᱹᱨᱥᱤ ᱱᱤᱭᱟᱹ ᱯᱟᱹᱨᱥᱤ ᱦᱚᱸ ᱥᱤᱱᱚᱼᱛᱤᱵᱮᱛᱟᱱ ᱜᱷᱟᱸᱨᱚᱸᱧᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ, ᱚᱠᱟ ᱫᱚ [ᱥᱤᱧᱚᱛ] ᱟᱨ ᱢᱭᱟᱱᱢᱟᱨ ᱨᱮ ᱑᱔,᱐᱐᱐ ᱦᱚᱲ ᱦᱚᱛᱮ ᱛᱮ ᱨᱚᱲᱚᱜᱚᱜ ᱠᱟᱱ ᱾
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱪᱟᱱᱰᱮᱞ ᱦᱚᱱᱚᱛ ᱜᱟᱲ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑᱔᱔,᱐᱒᱘ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱥᱮᱭᱱᱴ ᱞᱩᱥᱤᱭᱟ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱖᱐᱒ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱔᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱑.᱗᱒%᱾ ᱪᱟᱱᱰᱮᱞ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱓᱒ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱐.᱘᱕%᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱵᱚᱰᱚᱞᱮᱱᱰ ᱴᱚᱴᱷᱟᱠᱤᱭᱟ. ᱵᱟ.ᱭᱥᱤ
ᱵᱚᱰᱚᱞᱮᱱᱰ ᱴᱚᱴᱷᱟᱠᱤᱭᱟ. ᱵᱟ.ᱭᱥᱤ ᱥᱮ ᱵᱚᱰᱚᱞᱮᱱᱰ ᱴᱮᱨᱤᱴᱚᱨᱤᱭᱟᱞ ᱠᱟᱣᱩᱱᱥᱤᱞ ᱦᱩᱰᱤᱧ ᱛᱮ ᱵᱤ.ᱴᱤ.ᱥᱤ. ᱟᱥᱟᱢ ᱨᱮᱭᱟᱜ ᱢᱤᱫ ᱟ.ᱯᱟ.ᱱᱟ.ᱛ ᱴᱚᱴᱷᱟ ᱵᱟ.ᱭᱥᱤ ᱠᱟᱱᱟ। ᱟᱥᱟᱢ ᱨᱮᱭᱟᱜ ᱵᱚᱰᱚᱞᱮᱱᱰ ᱴᱚᱴᱷᱟ ᱨᱮ ᱥᱟᱥᱚᱱ ᱠᱟ.ᱢᱤ ᱪᱟᱞᱟᱣ ᱵᱟᱱᱟᱣ ᱞᱟ.ᱜᱤᱫ ᱱᱚᱣᱟ ᱵᱟ.ᱭᱥᱤ ᱵᱮᱨᱮᱫ ᱦᱩᱭᱩᱜ ᱠᱟᱱᱟ। ᱒00᱓ ᱥᱮᱨᱢᱟ ᱨᱮᱭᱟᱜ ᱑0 ᱵᱷᱮᱵᱽᱨᱩᱣᱟᱨᱤ ᱦᱤᱞᱚᱜ ᱛᱷᱟᱯᱚᱱ ᱟᱠᱟᱱᱟ। ᱱᱚᱣᱟ ᱨᱮ ᱢᱩᱴ ᱔᱖ ᱡᱚᱱᱟ ᱥᱚᱦᱮᱫ ᱢᱮᱱᱥᱜ ᱠᱚᱣᱟ ᱟᱨ ᱡᱚᱛᱚ ᱠᱚᱮᱟᱜ ᱜᱮ ᱟᱯᱟᱱ ᱟᱯᱤᱱ ᱥᱚᱢᱚᱥᱴᱤ ᱢᱮᱱᱟᱜ-ᱟ। ᱵᱚᱰᱚᱞᱮᱱᱰ ᱴᱚᱴᱷᱟᱠᱤᱭᱟ. ᱵᱟ.ᱭᱥᱤ ᱛᱟᱵᱮ ᱯᱟᱲᱟᱣ ᱟᱠᱟᱱ ᱦᱚᱱᱯᱛ ᱠᱚ ᱤᱫᱤ ᱠᱟᱛᱮ ᱵᱚᱰᱚᱞᱮᱱᱰ ᱴᱮᱨᱤᱴᱚᱨᱤᱭᱟᱞ ᱮᱨᱤᱭᱟ ᱰᱤᱥᱴᱨᱤᱠᱴᱥ ᱦᱩᱰᱤᱧ ᱛᱮ ᱵᱤ.ᱴᱤ.ᱮ.ᱰᱤ ᱠᱚ ᱢᱮᱛᱟᱣᱟᱜ ᱠᱟᱱᱟ। ᱵᱚᱰᱚᱠᱮᱱᱰ ᱟ.ᱯᱟ.ᱱᱟ.ᱛ ᱴᱚᱴᱷᱟ ᱨᱮᱱ ᱢᱩᱠᱷᱭᱟ. ᱫᱚ ᱦᱟᱜᱽᱨᱟᱢᱟ ᱢᱚᱦᱤᱞᱟᱨᱤ ᱠᱟᱱᱟᱭ ᱟᱨ ᱡᱚᱜᱚ- ᱢᱩᱠᱷᱭᱟ. ᱠᱷᱟᱢᱯᱟ ᱵᱚᱨᱜᱚᱭᱟᱨᱤ ᱠᱟᱱᱟᱭ। ᱱᱚᱣᱟ ᱨᱮᱭᱟᱜ ᱫᱚᱵᱷᱟ.ᱴᱤᱭᱟ. ᱫᱚ ᱠᱚᱠᱲᱟᱡᱷᱟᱲ ᱨᱮᱭᱟᱜ ᱵᱚᱰᱚᱯᱷᱟ ᱱᱟᱝᱜᱽᱨᱟᱦᱟ ᱨᱮ ᱢᱮᱱᱟᱜ-ᱟ।
ᱫᱮᱵᱮᱱᱫᱽᱫᱨᱚᱱᱟᱛᱷ ᱴᱮᱜᱳᱨ
ᱫᱮᱵᱮᱱᱫᱽᱨᱚᱱᱟᱛᱷ ᱴᱮᱜᱳᱨ ( ᱑᱕ ᱢᱮ ᱑᱘᱑᱗ - ᱑᱙ ᱡᱟᱱᱩᱣᱟᱨᱤ ᱑᱙᱐᱕) ᱦᱤᱱᱫᱩ ᱥᱟᱱᱟᱥᱤᱭᱟ,ᱵᱨᱚᱢᱦᱚᱥᱚᱢᱟᱡᱤ ᱟᱨ ᱫᱷᱚᱨᱚᱢ ᱥᱩᱥᱟᱨᱤᱭᱟ ᱮ ᱛᱟᱦᱮᱸᱠᱟᱱᱟᱭ ᱾ ᱫᱮᱵᱮᱱᱫᱽᱨᱚᱱᱟᱛᱷ ᱴᱷᱟᱠᱩᱨ(ᱴᱮᱜᱳᱨ)ᱫᱚ ᱑᱘᱔᱘ ᱥᱟᱞᱮ ᱨᱮ ᱵᱨᱟᱢᱦᱳ ᱡᱟ.ᱛᱤ ᱨᱤᱱᱤᱡ ᱯᱷᱟ.ᱩᱱᱰᱳᱨ(Founder) ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱡᱟᱱᱟᱢ ᱫᱚ ᱛᱟᱭ ᱥᱤᱞᱟᱭᱤᱫᱟᱦᱟ ᱨᱮ, ᱟᱨ ᱟᱡ ᱵᱟᱵᱟ ᱫᱚ ᱠᱟᱨᱤᱜᱚᱨᱤ ᱫᱣᱟᱨᱚᱠᱟᱱᱟᱛᱷ ᱴᱷᱟᱠᱩᱨ(ᱴᱮᱜᱳᱨ) ᱠᱟᱱ ᱛᱟᱦᱮᱸ ᱱᱟᱭᱮ ᱾
ᱵᱮᱛᱱᱚᱴᱤ
ᱵᱮᱸᱛᱞᱩᱴᱤ ᱯᱟᱠᱟᱲ/ᱵᱞᱚᱠ ᱨᱮ ᱫᱚ ᱒᱔ ᱜᱚᱴᱟᱝ ᱯᱟᱲᱟ/ᱯᱚᱧᱪᱟᱛ ᱢᱮᱱᱟᱜ-ᱟ ᱾ ᱯᱟᱞᱮ ᱑᱒᱗ ᱜᱚᱴᱟᱝ ᱥᱟᱱᱛᱟᱲ ᱟᱹᱛᱩ ᱢᱮᱱᱟᱜ-ᱟ ᱾ IAS CAG ᱜᱤᱨᱤᱥ ᱢᱩᱨᱢᱩᱣᱟᱜ ᱱᱤᱛᱚᱜᱟᱜ ᱚᱲᱟᱜ ᱾ ᱦᱩᱞᱜᱟᱹᱨᱤᱭᱟᱹ ᱨᱟᱡᱟ ᱠᱚᱝᱠᱟ ᱢᱟᱹᱡᱷᱤ ᱚᱲᱟᱜ ᱦᱚᱸ ᱵᱮᱛᱱᱚᱴᱤ ᱥᱟᱱᱛᱟᱲ ᱟᱹᱛᱩ ᱨᱮ ᱠᱟᱱᱟ ᱾
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱟᱢᱟᱝ ᱡᱚᱭᱚᱱᱛᱤᱭᱟ ᱵᱩᱨᱩ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ (ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ)
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱢᱤᱫ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱠᱟᱱᱟ᱾ ᱱᱚᱣᱟ ᱫᱚ ᱢᱟᱨᱟᱝ ᱠᱟᱹᱥᱢᱤᱨ ᱚᱱᱪᱚᱞ ᱨᱮᱱᱟᱜ ᱢᱤᱫ ᱴᱚᱴᱷᱟ ᱠᱟᱱᱟ᱾ ᱡᱟᱦᱟ ᱫᱚ ᱑᱙᱔᱗ ᱥᱮᱨᱢᱟ ᱠᱷᱚᱱ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱢᱩᱫ ᱨᱮ ᱨᱮᱯᱮᱪ ᱢᱮᱱᱟᱜ-ᱟ ᱟᱨ ᱪᱤᱱ ᱥᱟᱞᱟᱜ ᱑᱙᱖᱒ ᱥᱮᱨᱢᱟ ᱠᱷᱚᱱ᱾ ᱱᱚᱣᱟ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱭᱟᱜ ᱦᱤᱢᱟᱪᱚᱞ ᱯᱨᱚᱫᱮᱥ ᱟᱨ ᱯᱚᱧᱡᱟᱵᱽ ᱯᱚᱱᱚᱛ ᱠᱷᱚᱱ ᱮᱛᱚᱢ ᱥᱮᱫ ᱟᱨ ᱞᱟᱫᱟᱠᱷ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱭᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜ-ᱟ᱾ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱭᱟᱜ ᱯᱟᱪᱮ ᱟᱨ ᱮᱛᱚᱢ ᱥᱮᱫ ᱯᱟᱠᱤᱥᱛᱟᱱ ᱪᱟᱪᱞᱟᱣ ᱮᱫ ᱟᱡᱟᱫᱽ ᱠᱟᱥᱢᱤᱨ ᱟᱨ ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ ᱴᱚᱴᱷᱟ ᱢᱮᱱᱟᱜ-ᱟ ᱡᱟᱦᱟ ᱫᱚ ᱢᱟᱨᱟᱝ ᱠᱟᱹᱥᱢᱤᱨ ᱨᱮᱭᱟᱜ ᱴᱚᱴᱷᱟ ᱦᱚ ᱠᱟᱱᱟ᱾ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱵᱮᱱᱟᱣ ᱞᱟᱹᱜᱤᱫ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱵᱮᱱᱟᱣᱨᱩᱣᱟᱹᱨ ᱵᱤᱞ, ᱒᱐᱑᱙ (ᱤᱝᱞᱤᱥ ᱺ Jammu and Kashmir Reorganisation Act, 2019) ᱥᱤᱧᱚᱛᱤᱭᱟᱹ ᱥᱚᱝᱥᱚᱫ ᱨᱮᱱᱟᱜ ᱵᱟᱱᱟᱨ ᱯᱟᱨᱥᱮᱫ ( houses) ᱨᱮ ᱯᱟᱥ ᱛᱟᱭᱚᱢ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱵᱟᱨᱟᱭᱟ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱟᱨ ᱞᱟᱫᱟᱠᱷ ᱵᱮᱱᱟᱣ ᱦᱩᱭ ᱮᱱᱟ, ᱱᱚᱣᱟ ᱵᱤᱞ ᱫᱚ ᱓᱑ ᱚᱠᱴᱚᱵᱚᱨ ᱒᱐᱑᱙ ᱠᱷᱚᱱ ᱞᱟᱹᱜᱩ ᱦᱩᱭᱮᱱᱟ᱾
ᱱᱟᱜᱟᱢ
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱥᱤᱧᱚᱛᱤᱭᱟᱹ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱥᱨᱴᱤᱠᱮᱞ ᱓᱗᱐ ᱦᱚᱛᱮᱛᱮ ᱵᱟᱹᱨᱛᱤ ᱢᱟᱹᱱ ᱮᱢ ᱦᱩᱭ ᱟᱠᱟᱱ ᱛᱟᱦᱮᱱᱟ᱾ ᱚᱱᱟ ᱞᱮᱠᱟᱛᱮ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱠᱷᱚᱱ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱮᱴᱟᱜ ᱥᱚᱝᱵᱤᱫᱷᱟᱱ, ᱪᱤᱨ ᱟᱨ ᱥᱟᱥᱚᱱᱤᱭᱟᱹ ᱚᱴᱚᱱᱚᱢᱤ (autonomy) ᱛᱟᱦᱮᱠᱟᱱᱟ᱾ ᱮᱴᱟᱜ ᱯᱚᱱᱚᱛ ᱨᱮᱱ ᱥᱤᱧᱚᱛᱤᱭᱟᱹ ᱱᱚᱣᱟ ᱯᱚᱱᱚᱛ ᱨᱮ ᱡᱟᱜᱟ ᱟᱨ ᱫᱷᱚᱱ (property) ᱦᱟᱛᱟᱣ ᱨᱮᱱᱟᱜ ᱫᱟᱣ ᱵᱟᱝ ᱛᱟᱦᱮᱠᱟᱱ ᱛᱟᱠᱚᱣᱟ᱾
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱮᱭᱟ ᱴᱚᱴᱷᱟ ᱨᱮ ᱦᱟᱹᱴᱤᱝ ᱛᱟᱦᱮᱠᱟᱱᱟ ᱺ ᱦᱤᱱᱫᱩ-ᱦᱚᱲ ᱥᱟᱜᱮᱸ ᱡᱟᱹᱢᱢᱩ ᱴᱚᱴᱷᱟ, ᱢᱩᱥᱞᱟᱹ-ᱦᱚᱲ ᱥᱟᱜᱮᱸ ᱠᱟᱹᱥᱢᱤᱨ ᱴᱚᱴᱷᱟ ᱟᱨ ᱵᱩᱫᱫᱷᱚ-ᱦᱚᱲ ᱥᱟᱜᱮᱸ ᱞᱟᱫᱟᱠᱷ ᱴᱷᱚᱴᱟ᱾ ᱠᱟᱹᱥᱢᱤᱨ ᱵᱮᱰᱟ ᱨᱮ ᱚᱥᱟᱹᱱᱛᱤ ᱟᱨ ᱞᱟᱹᱲᱦᱟᱭ ᱡᱟᱹᱨᱤ ᱛᱮᱦᱮᱠᱟᱱᱟ ᱟᱨ ᱑᱙᱘᱗ ᱥᱮᱨᱢᱟ ᱨᱮ ᱟᱯᱷᱟᱛ-ᱟᱹᱯᱷᱤᱛ (disputed) ᱯᱚᱱᱚᱛ ᱵᱟᱪᱷᱱᱟᱣ ᱛᱟᱭᱚᱢ ᱥᱟᱥᱚᱱᱤᱭᱟᱹ ᱚᱴᱚᱱᱚᱢᱤ ᱟᱨ ᱢᱟᱹᱱᱢᱤ ᱦᱟᱹᱠ ᱞᱟᱹᱜᱤᱫ ᱢᱤᱫ ᱚᱥᱟᱹᱱᱛᱤ ᱟᱨ ᱞᱟᱹᱲᱦᱟᱭ ᱡᱟᱹᱨᱤ ᱛᱮᱦᱮᱠᱟᱱᱟ᱾
ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (ᱵᱤᱡᱮᱯᱤ) ᱒᱐᱑᱔ ᱥᱮᱨᱢᱟ ᱨᱱᱟᱜ ᱥᱤᱧᱚᱛᱤᱭᱟᱹ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ (Indian general election) ᱨᱮ ᱡᱤᱛᱠᱟᱹᱨᱮᱱ ᱢᱚᱬᱮ ᱥᱮᱨᱢᱟ ᱛᱟᱭᱟᱢ ᱒᱐᱑᱙ ᱥᱮᱨᱢᱟ ᱥᱤᱧᱚᱛᱤᱭᱟᱹ ᱵᱟᱪᱷᱱᱟᱣ ᱨᱮ ᱟᱨᱴᱤᱠᱮᱞ ᱓᱗᱐ ᱵᱟᱹᱛᱤᱞ ᱨᱮᱱᱟᱜ ᱠᱟᱛᱷᱟ ᱞᱟᱹᱭ ᱦᱩᱭ ᱞᱮᱱᱟ, ᱱᱚᱣᱟ ᱫᱟᱨᱟᱭ ᱛᱮ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱥᱟᱹᱢᱩᱝ ᱢᱟᱹᱱ ᱮᱢ ᱦᱩᱭᱩᱜᱼᱟ᱾
ᱟᱜᱚᱥᱴ ᱒᱐᱑᱙ ᱥᱮᱨᱢᱟ ᱨᱮ ᱥᱤᱧᱚᱛᱤᱭᱟᱹ ᱥᱚᱝᱥᱚᱫ ᱨᱮᱱᱟᱜ ᱵᱟᱱᱟᱨ ᱯᱟᱨᱥᱮᱫ ᱨᱮ ᱟᱨᱴᱤᱠᱮᱞ ᱓᱗᱐ ᱵᱟᱹᱛᱤᱞ ᱞᱟᱹᱜᱤᱫ ᱵᱤᱞ ᱯᱟᱥ ᱦᱩᱭ ᱮᱱᱟ᱾ ᱚᱱᱟ ᱚᱠᱛᱚ ᱨᱮᱜᱮ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱵᱮᱱᱟᱣᱨᱩᱣᱟᱹᱨ ᱵᱤᱞ ᱯᱟᱥ ᱦᱩᱭ ᱮᱱᱟ, ᱱᱚᱣᱟ ᱵᱤᱞ ᱞᱮᱠᱟᱛᱮ ᱯᱚᱱᱚᱛ ᱵᱟᱨᱭᱟ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱟᱨ ᱞᱟᱫᱟᱠᱷ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱵᱮᱱᱟᱣ ᱦᱩᱭ ᱮᱱᱟ᱾
ᱴᱳᱯᱳᱜᱽᱨᱟᱯᱷᱤ
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮ ᱟᱭᱢᱟ ᱜᱟᱱ ᱵᱮᱰᱟ ᱢᱮᱱᱟᱜ ᱟᱠᱟᱫᱟ᱾ ᱪᱮᱞᱮᱠᱟ ᱺ ᱠᱟᱹᱥᱢᱤᱨ ᱵᱮᱰᱟ, ᱛᱟᱣᱟᱭ ᱵᱮᱰᱟ, ᱪᱮᱱᱟᱵ ᱵᱮᱰᱟ, ᱯᱩᱧᱪᱷ ᱵᱮᱰᱟ ᱮᱢᱟᱱ᱾ ᱠᱟᱹᱥᱢᱤᱨ ᱵᱮᱰᱟ ᱑᱐᱐ ᱠᱤᱢᱤ ᱡᱤᱞᱤᱝ ᱟᱨ ᱑᱕,᱕᱒᱐.᱓ km²(᱕,᱙᱙᱒.᱙ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜ-ᱟ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱱᱚᱣᱟ ᱵᱮᱰᱟ ᱨᱮᱱᱟᱜ ᱜᱚᱲ (average) ᱩᱥᱩᱞ ᱑,᱘᱕᱐ ᱢᱤᱴᱟᱨ (᱖,᱐᱗᱐ ᱯᱷᱩᱴ)᱾ ᱡᱷᱮᱞᱟᱢ ᱜᱟᱰᱟ ᱠᱟᱹᱥᱢᱤᱨ ᱵᱮᱰᱟ ᱪᱮᱛᱟᱱ ᱛᱮ ᱟᱛᱳ ᱪᱟᱞᱟᱣ ᱟᱠᱟᱱᱟ ᱢᱩᱨᱩᱫ ᱜᱟᱰᱟ ᱠᱟᱱᱟ᱾ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱟᱨᱦᱚ ᱮᱴᱟᱜ ᱜᱟᱰᱟ ᱠᱚ ᱦᱩᱭᱩᱜ ᱠᱟᱱᱟ ᱛᱟᱣᱟᱭ, ᱨᱟᱵᱷᱤ ᱟᱨ ᱪᱮᱱᱟᱵ ᱮᱢᱟᱱ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱵᱟᱨᱭᱟ ᱰᱤᱵᱷᱤᱥᱟᱱ ᱨᱮ ᱦᱟᱹᱴᱤᱝ ᱢᱮᱱᱟᱜ-ᱟ, ᱵᱟᱨᱟᱭᱟ ᱰᱤᱵᱷᱤᱥᱟᱱ ᱟᱵᱟᱨ ᱒᱐ ᱜᱚᱴᱟᱝ ᱦᱚᱱᱚᱛ ᱨᱮ ᱦᱟᱹᱴᱤᱝ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
* ᱛᱷᱚᱠ:ᱥᱤᱧᱚᱛ ᱟᱹᱯᱱᱟᱹᱛ ᱨᱮᱱᱟᱜ ᱱᱟᱜᱟᱢ ᱛᱷᱚᱠ:States and territories established in 2019 ᱛᱷᱚᱠ:2019 establishments in India ᱛᱷᱚᱠ:Urdu-speaking countries and territories ᱛᱷᱚᱠ:Kashmiri-speaking countries and territories ᱛᱷᱚᱠ:Territorial disputes of Pakistan ᱛᱷᱚᱠ:Disputed territories in Asia ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ
ᱳᱯᱮᱠ
ᱳᱯᱮᱠ ᱫᱚ ᱤᱝᱨᱟᱡᱤ Organization of the Petroleum Exporting Countries(OPEC) ᱨᱮᱱᱟᱜ ᱠᱷᱟᱴᱚ ᱧᱤᱛᱩᱢ ᱠᱟᱱᱟ᱾ ᱱᱤᱭᱟ ᱫᱚ ᱫᱷᱟᱹᱨᱛᱤ ᱨᱮᱱ ᱥᱩᱱᱩᱢ ᱮᱠᱥᱯᱳᱨᱴ ᱫᱤᱥᱟᱹᱢ ᱠᱚᱣᱟᱜ ᱥᱚᱝᱜᱚᱴᱷᱚᱱ ᱠᱟᱱᱟ᱾ ᱗᱐ ᱥᱮᱨᱢᱟ ᱠᱷᱚᱱ ᱫᱷᱟᱹᱨᱛᱤ ᱨᱮᱱᱟᱜ ᱥᱩᱱᱩᱢ ᱵᱟᱡᱟᱨ ᱨᱮ ᱳᱯᱮᱠ ᱫᱚ ᱰᱷᱤᱨᱮ ᱠᱟᱹᱢᱤ ᱟᱜᱩ ᱟᱠᱟᱫᱟ᱾
ᱜᱚᱲᱦᱚᱱ
᱑᱙᱖᱐ ᱥᱮᱨᱢᱟ ᱨᱮᱱᱟᱜ ᱑᱔ ᱥᱮᱯᱴᱮᱢᱵᱚᱨ ᱳᱯᱮᱠ ᱫᱚ ᱵᱮᱱᱟᱣ ᱞᱮᱱᱟ᱾
ᱥᱩᱛᱩᱜ ᱠᱚ
ᱧᱮᱛᱚᱜ ᱦᱟᱹᱵᱤᱡ ᱛᱮ ᱳᱯᱮᱠ ᱨᱮᱱ ᱥᱩᱛᱩᱜ ᱠᱚ(member) ᱦᱩᱭᱩᱜ ᱠᱟᱱᱟ ᱑᱔ ᱜᱚᱴᱟᱝ ᱫᱤᱥᱟᱹᱢ᱾ ᱚᱱᱟ ᱫᱤᱥᱟᱹᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ– ᱮᱝᱜᱮᱞᱟ, ᱟᱞᱡᱮᱨᱤᱭᱟ, ᱤᱨᱟᱱ, ᱤᱨᱟᱠ, ᱤᱠᱩᱭᱰᱚᱨ, ᱤᱣᱱᱟᱭᱴᱮᱰ ᱟᱨᱚᱵᱽ ᱟᱢᱤᱨᱟᱛ, ᱠᱟᱛᱟᱨ, ᱠᱩᱭᱮᱛ, ᱱᱟᱭᱡᱮᱨᱤᱭᱟ, ᱵᱷᱤᱱᱮᱡᱩᱭᱮᱞᱟ, ᱞᱤᱵᱤᱭᱟ ᱥᱚᱣᱫᱤ ᱟᱨᱚᱵᱽ, ᱜᱮᱵᱚᱱ, ᱤᱠᱩᱭᱟᱴᱚᱨᱤᱭᱟᱞ ᱡᱤᱣᱱᱤᱭᱟ᱾ ᱤᱱᱫᱚᱱᱮᱥᱤᱭᱟ ᱫᱚ ᱒᱐᱐᱘ ᱥᱮᱨᱢᱟ ᱨᱮ ᱳᱯᱮᱠ ᱠᱷᱚᱱᱮ ᱚᱪᱚᱜ ᱟᱠᱟᱱᱟ᱾ ᱟᱞᱵᱮᱱᱤᱭᱟ ᱟᱨ ᱛᱩᱨᱠᱤ ᱫᱚᱠᱤᱱ ᱦᱩᱭᱩᱜ ᱠᱟᱱᱟ ᱢᱩᱥᱞᱟ ᱫᱤᱥᱟᱢ᱾ ᱥᱟᱨ ᱫᱷᱟᱹᱨᱛᱤ ᱨᱮ ᱥᱩᱱᱩᱢ ᱟᱹᱠᱷᱨᱤᱧ ᱠᱤᱨᱤᱧ ᱟᱨ ᱫᱟᱢ ᱛᱤᱝᱜᱩ ᱨᱮ ᱳᱯᱮᱠ ᱤᱱᱯᱷᱞᱩᱭᱮᱱᱥ ᱢᱮᱱᱟᱜ ᱛᱟᱭᱟ᱾
ᱥᱤᱧᱚᱛ ᱨᱮᱭᱟᱜ ᱦᱚᱠᱤᱛ
ᱦᱚᱠᱤᱛ, ᱴᱷᱟᱹᱣᱠᱟᱹ ᱟᱹᱱᱟᱹᱨᱤ ᱟᱨᱵᱟᱝ ᱥᱚᱢᱵᱤᱫᱷᱟᱱ (ᱤᱝᱞᱤᱥ ᱺ Constitution of India) ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱜ ᱠᱟᱱᱩᱱ ᱟᱨᱵᱟᱝ ᱵᱤᱫᱷᱟᱱ ᱠᱟᱱᱟ ᱾ ᱡᱟᱦᱟᱸ ᱫᱚ ᱥᱚᱢᱵᱤᱫᱷᱟᱱ ᱥᱚᱵᱷᱟ ᱦᱚᱛᱮᱛᱮ ᱒᱖ ᱱᱚᱵᱷᱮᱢᱵᱚᱨ ᱑᱙᱔᱙ ᱦᱤᱞᱚᱜ ᱛᱤᱸᱜᱩ ᱮᱱᱟ ᱟᱨ ᱒᱖ ᱡᱟᱱᱩᱣᱟᱨᱤ ᱑᱙᱕᱐ ᱠᱷᱚᱱ ᱞᱟᱹᱜᱩ ᱮᱱᱟ ᱾ ᱱᱚᱣᱟ ᱢᱟᱦᱟᱸ (᱒᱖ ᱱᱚᱵᱷᱮᱢᱵᱚᱨ) ᱥᱤᱧᱚᱛ ᱨᱮᱭᱟᱜ ᱦᱚᱠᱤᱛ ᱢᱟᱦᱟᱸ ᱞᱮᱠᱟᱛᱮ ᱵᱤᱠᱱᱟᱹᱣ ᱮᱱᱟ ᱾ ᱚᱱᱠᱟ ᱜᱮ ᱒᱖ ᱡᱟᱱᱩᱣᱟᱨᱤ ᱫᱚ ᱥᱤᱧᱚᱛ ᱨᱮ ᱫᱤᱥᱣᱟᱹᱨᱤ ᱢᱟᱦᱟᱸ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱦᱩᱭᱩᱜ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱥᱚᱢᱵᱤᱫᱷᱟᱱ ᱫᱚ ᱡᱮᱜᱮᱛ ᱨᱮᱭᱟᱜ ᱡᱟᱦᱟᱸ ᱜᱮ ᱜᱚᱬᱚᱛᱟᱱᱛᱨᱤᱠ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱚᱱᱚᱞ ᱥᱚᱢᱵᱤᱫᱷᱟᱱ ᱠᱟᱱᱟ ᱾
ᱠᱷᱟᱴᱚ ᱩᱯᱨᱩᱢ
ᱵᱷᱟᱨᱚᱛᱤᱭᱟᱹ ᱦᱚᱠᱤᱛ ᱨᱮ ᱱᱤᱛᱚᱜ ᱚᱠᱛᱚ ᱨᱮ ᱔᱔᱘ ᱚᱱᱚᱞ ᱟᱨᱵᱟᱝ ᱑᱒ ᱜᱚᱴᱟᱝ ᱥᱮᱰᱩᱞᱥ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱒᱕ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱤᱠᱷᱟᱹᱱ ᱱᱚᱣᱟ ᱵᱮᱱᱟᱣ ᱚᱠᱛᱚ ᱨᱮᱫᱚ ᱢᱩᱲ ᱦᱚᱠᱤᱛ ᱨᱮ ᱓᱙᱕ ᱚᱱᱚᱞ ᱡᱟᱦᱟᱸ ᱫᱚ ᱒᱒ ᱵᱷᱟᱜᱽ ᱨᱮ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱱᱚᱣᱟ ᱨᱮᱫᱚ ᱥᱩᱢᱩᱝ ᱘ ᱜᱚᱴᱟᱝ ᱥᱮᱰᱩᱞᱥ ᱜᱮ ᱛᱟᱦᱮᱸ ᱠᱟᱱᱟ ᱾ ᱥᱮᱱᱴᱨᱟᱞ ᱮᱠᱥᱠᱩᱴᱤᱵᱽ ᱨᱤᱱᱤᱡ ᱥᱟᱢᱵᱤᱫᱷᱟᱱᱤᱠ ᱢᱩᱠᱷᱤᱭᱟᱹ ᱫᱚ ᱯᱟᱨᱥᱮᱛ ᱠᱟᱱᱟᱭ ᱾ ᱥᱤᱧᱚᱛ ᱨᱮ ᱥᱚᱢᱵᱤᱫᱷᱟᱱ ᱨᱮᱭᱟᱜ ᱫᱷᱟᱨᱟ ᱗᱙ ᱞᱮᱠᱟᱛᱮ ᱫᱚ ᱛᱟᱞᱢᱟ ᱥᱚᱝᱥᱚᱫᱽ ᱨᱮᱭᱟᱜ ᱠᱟᱶᱱᱥᱤᱞ ᱨᱮ ᱨᱟᱥᱴᱨᱚᱯᱚᱛᱤ ᱟᱨ ᱵᱟᱨᱮᱭᱟ ᱥᱚᱫᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱭᱟᱜ ᱯᱚᱨᱤᱥᱚᱫᱽ ᱨᱟᱡᱚᱥᱚᱵᱷᱟ ᱟᱨ ᱦᱚᱲ ᱠᱚᱣᱟᱜ ᱥᱚᱫᱚᱱ ᱞᱳᱠ ᱥᱚᱵᱷᱟ ᱧᱩᱛᱩᱢ ᱛᱮ ᱩᱯᱨᱩᱢ ᱢᱮᱱᱟᱜᱼᱟ ᱾ ᱥᱚᱢᱵᱤᱫᱷᱟᱱ ᱨᱮᱭᱟᱜ ᱫᱷᱟᱨᱟ ᱗᱔ (᱑) ᱨᱮ ᱱᱚᱝᱠᱟ ᱵᱮᱵᱚᱥᱛᱟ ᱟᱠᱟᱱᱟ ᱫᱚ ᱨᱟᱥᱴᱨᱚᱯᱚᱛᱤ ᱜᱚᱲᱚ ᱥᱚᱦᱚᱫ ᱮ ᱥᱟᱶᱛᱮ ᱩᱱᱤ ᱫᱤᱥ-ᱦᱩᱫᱤᱥ ᱮᱢᱟᱦᱟᱭ ᱞᱟᱹᱜᱤᱫ ᱛᱮ ᱢᱤᱫ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱠᱚ ᱛᱟᱦᱮᱸᱱᱟ ᱡᱟᱦᱟᱸ ᱨᱤᱱᱤᱡ ᱢᱩᱲᱩᱛᱤᱭᱟᱹ ᱫᱚ ᱢᱟᱨᱟᱝ ᱢᱚᱱᱛᱨᱤᱭ ᱦᱩᱭ ᱠᱚᱜᱼᱟ ᱾ ᱨᱟᱥᱴᱨᱚᱯᱚᱛᱤ ᱱᱚᱣᱟ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱟᱜ ᱫᱤᱥ ᱦᱩᱫᱤᱥ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤᱭ ᱛᱚᱨᱟᱣᱟ ᱾ ᱱᱚᱝᱠᱟ ᱛᱮ ᱥᱟᱹᱨᱤ ᱠᱟᱹᱢᱤ ᱨᱮᱭᱟᱜ ᱫᱟᱲᱮ ᱫᱚ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱨᱮᱜᱮ ᱴᱷᱟᱵ ᱟᱠᱟᱱᱟ ᱡᱟᱦᱟᱸ ᱨᱤᱱᱤᱡ ᱢᱩᱠᱷᱤᱭᱟᱹ ᱫᱚ ᱢᱟᱨᱟᱝ ᱢᱚᱱᱛᱨᱤ ᱠᱟᱱᱟᱭ ᱡᱟᱦᱟᱸᱭ ᱫᱚ ᱱᱤᱛᱚᱜ ᱱᱚᱨᱮᱱᱫᱨᱚ ᱢᱳᱫᱤ ᱢᱮᱱᱟᱭᱟ ᱾
ᱢᱚᱱᱛᱨᱤ ᱯᱚᱨᱤᱥᱚᱫᱽ ᱡᱚᱛᱚ ᱞᱮᱠᱟᱛᱮ ᱦᱚᱲ ᱠᱚᱣᱟᱜ ᱵᱟᱹᱠᱷᱳᱞ (ᱞᱳᱠ ᱥᱚᱵᱷᱟ) ᱪᱮᱛᱟᱱ ᱨᱮ ᱟᱺᱜᱤᱵᱷᱟᱹᱨᱤᱭᱟᱹ ᱢᱮᱱᱟᱜ ᱠᱚᱣᱟ ᱾ ᱡᱚᱴᱚ ᱯᱚᱱᱚᱛ ᱨᱮᱜᱮ ᱢᱤᱫᱴᱟᱹᱝ ᱵᱤᱫᱷᱟᱱᱥᱚᱵᱷᱟ ᱢᱮᱱᱟᱜᱼᱟ ᱾ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ, ᱩᱛᱛᱚᱨ ᱯᱨᱚᱫᱮᱥ, ᱵᱤᱦᱟᱨ, ᱢᱚᱦᱟᱨᱟᱥᱴᱨᱚ, ᱠᱚᱨᱱᱟᱴᱚᱠ, ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱛᱮᱞᱮᱝᱜᱟᱱᱟ ᱨᱮ ᱢᱤᱫ ᱪᱮᱛᱟᱱ ᱵᱟᱹᱠᱷᱳᱞ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱵᱤᱫᱷᱟᱹᱱᱯᱚᱨᱤᱥᱚᱫᱽ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱨᱟᱡᱡᱚᱯᱟᱞ ᱫᱚ ᱯᱚᱱᱚᱛ ᱨᱤᱱᱤᱡ ᱢᱩᱠᱷᱤᱭᱟᱹ ᱠᱟᱱᱟᱭ ᱾ ᱡᱚᱛᱚ ᱯᱚᱱᱚᱛ ᱨᱤᱱᱤᱡ ᱢᱤᱫᱴᱟᱹᱝ ᱨᱟᱡᱡᱚᱯᱟᱞ ᱮ ᱛᱟᱦᱮᱸᱱᱟ ᱥᱟᱶᱛᱮ ᱯᱚᱱᱚᱛ ᱨᱮᱭᱟᱜ ᱡᱮᱛᱮ ᱠᱟᱹᱢᱤ ᱫᱟᱲᱮ ᱫᱚ ᱚᱸᱰᱮ ᱜᱮ ᱴᱷᱟᱵ ᱠᱟᱛᱮ ᱛᱟᱦᱮᱸᱱᱟ ᱾ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱡᱟᱦᱟᱸ ᱨᱤᱱᱤᱡ ᱢᱩᱠᱷᱤᱭᱟᱹ ᱫᱚ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱨᱟᱡᱽᱯᱟᱞ ᱫᱚ ᱟᱡᱟᱱ ᱠᱟᱹᱢᱤᱦᱚᱨᱟ ᱨᱮᱭᱟᱜ ᱠᱟᱹᱢᱤ ᱛᱚᱨᱟᱣ ᱨᱮᱭᱟᱜ ᱫᱤᱥᱼᱩᱫᱤᱥ ᱮ ᱮᱢᱟᱭᱟ ᱾
ᱟᱹᱱᱟᱹᱨᱤ ᱨᱮᱭᱟᱜ ᱛᱤᱱᱤᱱ ᱢᱩᱬ ᱦᱟᱹᱴᱤᱧ
ᱟᱵᱚ ᱫᱤᱥᱚᱢ ᱨᱮᱭᱟᱜ ᱦᱚᱠᱤᱛ ᱟᱨᱵᱟᱝ ᱴᱷᱟᱹᱣᱠᱟᱹ ᱟᱹᱱᱟᱹᱨᱤ ᱫᱚ ᱛᱤᱱᱟᱹᱝ ᱜᱟᱱ ᱢᱩᱬᱩᱛ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱦᱟᱹᱴᱤᱧ ᱠᱚᱫᱚ ᱥᱮᱬᱟ ᱟᱹᱨᱤ ᱪᱮᱛᱟᱱ ᱫᱚᱲᱦᱚ ᱠᱟᱛᱮ ᱢᱮᱱᱟᱜᱼᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
ᱦᱚᱲ ᱠᱚᱣᱟᱜ ᱥᱟᱥᱚᱱ (Democracy) ᱺ-
ᱦᱚᱲ ᱠᱚᱣᱟᱜ ᱥᱟᱥᱚᱱ ᱢᱮᱱ ᱞᱮᱠᱷᱟᱱ ᱦᱚᱲ ᱠᱚ ᱦᱚᱛᱮᱛᱮ ᱥᱟᱥᱚᱱ ᱦᱚᱪᱚᱜ ᱜᱮ ᱵᱩᱡᱷᱟᱹᱣᱜᱼᱟ ᱾ ᱱᱚᱣᱟ ᱥᱟᱥᱚᱱ ᱠᱚᱫᱚ ᱡᱚᱛᱚ ᱦᱚᱲ ᱴᱷᱮᱱ ᱜᱮ ᱢᱮᱱᱟᱜᱼᱟ ᱾ ᱚᱱᱟᱛᱮ ᱥᱚᱨᱠᱟᱨ ᱫᱚ ᱦᱚᱲ ᱠᱚᱣᱟᱜ ᱜᱮᱭ ᱥᱮᱵᱟᱭᱟ ᱾ ᱦᱚᱲ ᱠᱚᱜᱮ ᱥᱚᱨᱠᱟᱨ ᱫᱚᱠᱚ ᱵᱮᱨᱮᱫᱟ ᱟᱨ ᱠᱚ ᱨᱟᱹᱯᱩᱫᱟ ᱾ ᱱᱚᱣᱟ ᱠᱚᱫᱚ ᱦᱚᱲ ᱠᱚᱣᱟᱜ ᱥᱟᱥᱚᱱ ᱫᱤᱥᱚᱢ ᱠᱟᱱᱟ ᱾ ᱦᱚᱲ ᱠᱚ ᱦᱚᱛᱮᱛᱮ ᱵᱟᱪᱷᱚᱱ ᱟᱠᱟᱱ ᱥᱚᱦᱮᱛ ᱟᱛᱮ ᱥᱚᱝᱥᱚᱫᱽ ᱵᱮᱱᱟᱣᱜᱼᱟ ᱾ ᱱᱚᱣᱟ ᱥᱚᱝᱥᱚᱫᱽ ᱨᱮᱫᱚ ᱢᱚᱱᱛᱨᱤ ᱠᱚᱠᱚ ᱛᱟᱦᱮᱸᱱᱟ ᱾ ᱢᱟᱨᱟᱝ ᱢᱚᱱᱛᱨᱤ ᱫᱚ ᱢᱚᱱᱛᱨᱤ ᱢᱟᱰᱮᱨ ᱨᱤᱱᱤᱡ ᱢᱩᱠᱷᱤᱭᱟᱹ ᱠᱟᱱᱟᱭ ᱾ ᱥᱚᱝᱥᱚᱫᱽ ᱨᱮ ᱡᱟᱥᱛᱤ ᱢᱮᱱᱟᱜ ᱠᱚ ᱥᱚᱦᱮᱫ ᱠᱚᱜᱮ ᱢᱚᱱᱛᱨᱤ ᱢᱟᱰᱮᱨ ᱠᱚ ᱵᱮᱨᱮᱫᱟ ᱟᱨ ᱩᱱᱠᱩ ᱦᱚᱛᱮᱛᱮ ᱛᱮᱜᱮ ᱥᱟᱥᱚᱱ ᱫᱚ ᱪᱟᱞᱟᱜᱼᱟ ᱾ ᱚᱱᱟᱛᱮ ᱩᱱᱠᱩ ᱥᱚᱦᱮᱛ ᱠᱚ ᱵᱟᱪᱷᱚᱱ ᱵᱟᱠᱷᱨᱟ ᱜᱮ ᱥᱟᱱᱟᱞᱟ ᱟᱨᱵᱟᱝ ᱵᱟᱪᱷᱱᱟᱣ ᱫᱚ ᱦᱩᱭᱩᱜᱼᱟ ᱾ ᱱᱚᱣᱟ ᱵᱟᱪᱷᱱᱟᱣ ᱫᱚ ᱢᱚᱬᱮ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱦᱩᱭᱩᱜᱼᱟ ᱾ ᱡᱟᱦᱟᱸᱭ ᱠᱚᱣᱟᱜ ᱑᱘ ᱵᱚᱨᱥᱚ ᱠᱷᱚᱱ ᱵᱤᱥᱛᱤ ᱛᱟᱠᱚ ᱩᱢᱮᱨ ᱦᱩᱭ ᱠᱚᱜᱼᱟ, ᱩᱱᱠᱩ ᱜᱮ ᱵᱷᱳᱴ ᱠᱚ ᱮᱢ ᱫᱟᱲᱮᱭᱟᱜᱼᱟ ᱾
ᱱᱚᱣᱟ ᱥᱟᱥᱚᱱ ᱨᱮᱫᱚ ᱢᱤᱫ ᱧᱩᱛᱩᱢ ᱞᱮᱠᱟᱛᱮ ᱥᱟᱥᱚᱱ ᱢᱩᱠᱷᱭᱟᱹᱭ ᱛᱟᱦᱮᱸᱱᱟ ᱾ ᱩᱱ ᱡᱚᱦᱚᱜ ᱩᱱᱤ ᱫᱚ ᱫᱤᱥᱚᱢ ᱜᱚᱢᱠᱮ (President) ᱠᱚ ᱢᱮᱛᱟᱭᱟ ᱾ ᱢᱮᱱᱠᱷᱟᱱ ᱫᱤᱥᱚᱢ ᱨᱮᱱᱟᱜ ᱥᱟᱹᱨᱤ ᱥᱟᱥᱚᱱ ᱠᱷᱮᱢᱛᱟ ᱫᱚ ᱢᱚᱱᱛᱨᱤ ᱠᱚᱣᱟᱜ ᱛᱤᱨᱮ ᱛᱟᱦᱮᱸᱱᱟ ᱾ ᱡᱩᱫᱤ ᱢᱚᱱᱛᱨᱤ ᱠᱚ ᱵᱩᱜᱤ ᱛᱮ ᱠᱟᱹᱢᱤ ᱵᱟᱠᱚ ᱛᱚᱨᱟᱣᱟ, ᱮᱱᱠᱷᱟᱱ ᱥᱚᱨᱠᱟᱨ ᱨᱟᱹᱯᱩᱫᱚᱜᱼᱟ ᱾ ᱚᱱᱟ ᱛᱟᱭᱚᱢ ᱫᱚ ᱵᱤᱨᱚᱫᱷᱤ ᱫᱚᱞ ᱥᱚᱨᱠᱟᱨᱚᱜ ᱞᱟᱹᱜᱤᱫ ᱛᱮ ᱥᱚᱦᱮᱫ ᱠᱚ ᱵᱮᱨᱮᱫᱼᱟ ᱾ ᱚᱱᱟ ᱠᱚ ᱡᱩᱫᱤ ᱵᱟᱝ ᱦᱩᱭᱩᱜᱼᱟ ᱮᱱᱠᱷᱟᱱ ᱮᱱᱠᱷᱟᱱ ᱫᱤᱥᱚᱢ ᱨᱮ ᱰᱚᱦᱲᱟ ᱵᱟᱪᱷᱱᱟᱣ ᱥᱮ ᱥᱟᱱᱟᱞᱟ ᱦᱩᱭᱩᱜᱼᱟ ᱾
ᱥᱟᱶᱛᱟ ᱵᱟᱹᱫᱤ (Socialistic) :-
ᱟᱵᱚ ᱡᱚᱛᱚ ᱦᱚᱲ ᱥᱟᱶ ᱥᱟᱶ ᱛᱟᱦᱮᱸᱱ ᱠᱷᱚᱱ ᱜᱮ ᱥᱟᱶᱛᱟ ᱫᱚ ᱛᱤᱸᱜᱩ ᱟᱠᱟᱱᱟ ᱾ ᱱᱚᱣᱟ ᱨᱮᱫᱚ ᱡᱚᱛᱚ ᱦᱚᱲ ᱜᱮ ᱜᱚᱲᱚ ᱜᱚᱯᱚᱲᱚ ᱠᱚ ᱛᱟᱦᱮᱸᱱᱟ ᱾ ᱥᱟᱶᱛᱟ ᱨᱮ ᱛᱟᱦᱮᱸ ᱞᱮᱱ ᱠᱷᱟᱱ ᱡᱚᱛᱚ ᱦᱚᱲᱟᱜ ᱡᱚᱛᱚ ᱞᱮᱠᱟᱱ ᱥᱩᱵᱤᱫᱷᱟ ᱦᱩᱭᱩᱜᱼᱟ ᱾ ᱦᱚᱲ ᱠᱚᱣᱟᱜ ᱡᱚᱢᱟᱜ ᱧᱩᱣᱟᱹᱜ, ᱦᱚᱨᱚᱜ, ᱵᱟᱸᱫᱮ, ᱠᱷᱚᱱ ᱮᱦᱚᱵ ᱠᱟᱛᱮ ᱛᱟᱦᱮᱸᱱ ᱵᱟᱠᱷᱨᱟ ᱚᱲᱟᱜ ᱦᱚᱲᱢᱚ ᱥᱟᱶᱟᱨ ᱥᱮᱪᱮᱫ ᱮᱢᱟᱱ ᱨᱮᱱᱟᱜ ᱞᱟᱹᱠᱛᱤ ᱥᱟᱶᱛᱟ ᱨᱮ ᱯᱮᱨᱮᱡᱚᱜᱼᱟ ᱾ ᱚᱱᱟᱛᱮ ᱡᱮᱛᱮ ᱦᱚᱲᱟᱜ ᱥᱟᱶᱛᱟ ᱪᱮᱛᱟᱱ ᱠᱟᱱᱣᱟ ᱢᱮᱱᱟᱜᱼᱟ ᱾ ᱟᱵᱚᱨᱤᱱ ᱨᱮᱸᱜᱮᱡ ᱱᱟᱪᱟᱨ ᱦᱚᱲ ᱠᱚ ᱪᱮᱛᱟᱱ ᱨᱮ ᱜᱚᱲᱚ ᱜᱚᱯᱚᱲᱚ ᱮᱢᱟᱱ ᱮᱱ ᱨᱮᱱᱟᱜ ᱠᱟᱱᱣᱟ ᱢᱮᱱᱟᱜᱼᱟ ᱾ ᱚᱱᱟᱛᱮ ᱡᱚᱛᱚ ᱦᱚᱲ ᱜᱮ ᱜᱚᱲᱚ ᱜᱚᱯᱚᱲᱚ ᱪᱮᱛᱟᱱ ᱥᱩᱞᱩᱠ ᱥᱟᱹᱜᱟᱹᱭ, ᱫᱩᱞᱟᱹᱲ ᱛᱚᱯᱚᱞ ᱫᱚᱦᱚ ᱨᱮᱱᱟᱜ ᱠᱟᱱᱟ ᱾
ᱡᱟᱦᱟᱸ ᱫᱤᱥᱚᱢ ᱨᱮ ᱱᱟᱜᱟᱨᱤᱭᱟᱹ ᱠᱚᱣᱟᱜ ᱡᱤᱭᱚᱱ ᱠᱷᱮᱢᱟᱣ ᱨᱮᱭᱟᱜ ᱡᱟᱹᱨᱩᱲᱟᱱ ᱟᱸᱥ ᱯᱩᱨᱟᱹᱣ ᱠᱚᱜ ᱥᱟᱶᱛᱟ ᱨᱮ ᱮᱲᱮ ᱮᱯᱮᱲᱮ ᱵᱟᱝ ᱛᱟᱦᱮᱸᱱ, ᱠᱟᱹᱣᱰᱤ-ᱟᱹᱨᱤ ᱟᱨ ᱥᱟᱶᱛᱟ-ᱟᱹᱨᱤ ᱱᱟᱭ ᱛᱟᱦᱮᱸᱱᱟ ᱚᱱᱟ ᱫᱚ ᱥᱟᱶᱛᱟ ᱵᱟᱹᱫᱤ ᱫᱤᱥᱚᱢ ᱠᱚ ᱢᱮᱛᱟᱜᱼᱟ ᱾
ᱚᱱᱟ ᱠᱷᱟᱹᱛᱤᱨ ᱛᱮ ᱟᱵᱚᱣᱟᱜ ᱫᱤᱥᱚᱢ ᱫᱚ ᱥᱟᱶᱛᱟ ᱵᱟᱹᱫᱤ ᱫᱤᱥᱚᱢ ᱨᱮ ᱞᱮᱠᱷᱟᱜ ᱠᱟᱱᱟ ᱾
ᱫᱷᱚᱨᱚᱢ ᱵᱟᱨᱟᱵᱟᱹᱨᱤ (Secularism) :-
ᱱᱚᱣᱟ ᱫᱤᱥᱚᱢ ᱫᱚ ᱟᱹᱱᱟᱹᱨᱤ ᱨᱮ ᱫᱷᱚᱨᱚᱢ ᱵᱟᱨᱟᱵᱟᱹᱨᱤ ᱫᱤᱥᱚᱢ ᱢᱮᱱᱛᱮ ᱚᱞ ᱟᱠᱟᱱᱟ ᱾ ᱪᱮᱫᱟᱜ ᱥᱮ ᱱᱚᱣᱟ ᱫᱤᱥᱚᱢ ᱨᱮ ᱡᱚᱛᱚ ᱞᱮᱠᱟᱱ ᱫᱷᱚᱨᱚᱢ ᱢᱮᱱᱟᱜᱼᱟ ᱾ ᱱᱚᱣᱟ ᱫᱤᱥᱚᱢ ᱨᱮᱫᱚ ᱡᱚᱛᱚ ᱫᱷᱚᱨᱚᱢ ᱥᱚᱢᱟᱱ ᱜᱮᱭᱟ ᱾ ᱡᱚᱛᱚ ᱦᱚᱲ ᱜᱮ ᱟᱠᱚ ᱠᱩᱥᱤ ᱡᱟᱦᱟᱸᱱ ᱫᱷᱚᱨᱚᱢ ᱜᱮ ᱦᱟᱛᱟᱣ ᱫᱟᱲᱮᱭᱟᱜ ᱟᱭ ᱾ ᱡᱚᱛᱚ ᱫᱷᱚᱨᱚᱢ ᱦᱚᱲ ᱜᱮ ᱟᱠᱚ ᱟᱠᱚᱣᱟᱜ ᱫᱷᱚᱨᱚᱢ ᱠᱚ ᱪᱟᱨᱪᱟ ᱫᱟᱲᱮᱭᱟᱜᱼᱟ ᱟᱨ ᱫᱷᱚᱨᱚᱢ ᱟᱠᱷᱲᱟ ᱦᱚᱸᱠᱚ ᱵᱮᱨᱮᱫ ᱫᱟᱲᱮᱭᱟᱜᱼᱟ ᱾
ᱚᱱᱟ ᱠᱷᱟᱹᱛᱤᱨ ᱞᱮᱠᱟᱱ ᱞᱮᱠᱟᱱ ᱫᱷᱚᱨᱚᱢ ᱢᱮᱱᱟᱜ ᱛᱮ ᱱᱚᱣᱟ ᱫᱤᱥᱚᱢ ᱫᱚ ᱢᱤᱫᱴᱟᱹᱝ ᱫᱷᱚᱨᱚᱢ ᱵᱟᱨᱟᱵᱟᱹᱨᱤ ᱫᱤᱥᱚᱢ ᱢᱮᱱᱛᱮ ᱠᱚ ᱞᱮᱠᱷᱟ ᱮᱫᱼᱟ ᱾
ᱥᱚᱯᱚᱦᱚᱫ ᱥᱟᱥᱚᱱ (Federalism) :-
ᱱᱚᱣᱟ ᱫᱤᱥᱚᱢ ᱫᱚ ᱟᱹᱱᱟᱹᱨᱤ ᱥᱤᱧᱚᱛ ᱥᱟᱥᱚᱱ ᱫᱚ ᱢᱤᱫ ᱥᱚᱯᱚᱦᱚᱫ ᱥᱟᱥᱚᱱ ᱫᱤᱥᱚᱢ ᱢᱮᱱᱛᱮ ᱢᱮᱱ ᱟᱠᱟᱱᱟ ᱾ ᱱᱚᱣᱟ ᱥᱚᱯᱚᱦᱚᱫ ᱥᱟᱥᱚᱱ ᱨᱮᱫᱚ ᱓ ᱜᱚᱴᱟᱝ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
ᱚᱱᱠᱟ ᱞᱮᱠᱟ ᱛᱮᱫᱚ ᱩᱱᱠᱩ ᱡᱚᱛᱚ ᱟᱠᱚ ᱟᱯᱟᱱ ᱟᱹᱯᱤᱱ ᱨᱮ ᱵᱮᱥ ᱱᱟᱯᱟᱭ ᱛᱮ ᱥᱟᱥᱚᱱ ᱠᱟᱹᱢᱤ ᱠᱚ ᱪᱟᱞᱟᱜᱼᱟ ᱾ ᱟᱵᱚ ᱫᱤᱥᱚᱢ ᱨᱮᱫᱚ ᱱᱚᱝᱠᱟᱱᱟᱜ ᱵᱮᱵᱚᱥᱛᱟ ᱠᱚ ᱢᱮᱱᱟᱜ ᱛᱮ ᱱᱚᱣᱟ ᱫᱚ ᱥᱚᱯᱚᱦᱚᱫ ᱥᱟᱥᱚᱱ ᱠᱟᱱᱟ ᱾
ᱟᱹᱯᱱᱟᱹᱛ ᱥᱚᱢᱟᱱ ᱱᱟᱭ ᱠᱳᱴ (Independent Impartial Judiciary) :-
ᱱᱚᱣᱟ ᱫᱤᱥᱚᱢ ᱨᱮ ᱫᱚ ᱢᱤᱫ ᱱᱟᱯᱟᱭ, ᱥᱚᱢᱟᱱ ᱟᱨ ᱟᱹᱯᱱᱟᱹᱛ ᱵᱤᱪᱟᱹᱨ ᱵᱮᱵᱚᱥᱴᱟ ᱢᱮᱱᱟᱜᱼᱟ ᱾ ᱱᱚᱣᱟ ᱫᱤᱥᱚᱢ ᱨᱮᱫᱚ ᱟᱹᱰᱤᱜᱟᱱ ᱱᱟᱭ ᱠᱳᱴ ᱢᱮᱱᱟᱜᱼᱟ ᱾ ᱱᱚᱣᱟ ᱱᱟᱭ ᱠᱳᱴ ᱫᱚ ᱵᱤᱪᱟᱹᱨ ᱵᱟᱠᱷᱨᱟ ᱜᱮ ᱢᱮᱱᱟᱜᱼᱟ ᱾ ᱫᱤᱥᱚᱢ ᱟᱨ ᱯᱚᱱᱚᱛ ᱵᱟᱠᱷᱨᱟ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱱᱟᱭ ᱠᱳᱴ ᱢᱮᱱᱟᱜᱼᱟ ᱾ ᱥᱟᱱᱟᱢ ᱫᱤᱥᱚᱢ ᱯᱟᱲᱟ ᱞᱟᱹᱜᱤᱫ ᱛᱮ ᱫᱤᱞᱞᱤ ᱨᱮ ᱢᱟᱨᱟᱝ ᱱᱟᱭ ᱠᱳᱴ (Supreme Court) ᱢᱮᱱᱟᱜᱼᱟ ᱾ ᱟᱨ ᱯᱚᱱᱚᱛ ᱠᱚ ᱵᱟᱠᱷᱨᱟ ᱫᱚ ᱦᱟᱭ ᱠᱳᱴ (High Court) ᱢᱮᱱᱟᱜᱼᱟ ᱾ ᱚᱱᱠᱟ ᱜᱮ ᱚᱱᱟ ᱞᱟᱛᱟᱨ ᱨᱮ ᱟᱨ ᱦᱚᱸ ᱟᱹᱰᱤᱜᱟᱱ ᱱᱟᱭ ᱠᱳᱴ ᱢᱮᱱᱟᱜᱼᱟ ᱾ ᱥᱤᱧᱚᱛ ᱟᱹᱱᱟᱹᱨᱤ ᱨᱮ ᱡᱚᱛᱚ ᱦᱚᱲ ᱢᱩᱬᱩᱛ ᱟᱹᱭᱫᱟᱹᱨᱤ (Fundamental Right) ᱠᱚ ᱮᱢ ᱟᱠᱟᱱᱟ ᱾ ᱡᱩᱫᱤ ᱢᱤᱫ ᱦᱚᱲᱟᱜ ᱥᱟᱶᱛᱟ ᱨᱮᱭᱟᱜ, ᱥᱮᱢᱞᱮᱫ ᱨᱮᱱᱟᱜ ᱟᱹᱭᱫᱟᱹᱨᱤ ᱨᱮ ᱮᱴᱠᱮᱴᱚᱬᱮ ᱧᱮᱞᱚᱜᱼᱟ, ᱮᱱᱠᱷᱟᱱ ᱩᱱᱠᱩ ᱱᱟᱭ ᱠᱳᱴ ᱛᱮᱠᱚ ᱥᱮᱱ ᱫᱟᱲᱮᱭᱟᱜᱼᱟ ᱾
ᱢᱩᱲᱩᱛ ᱟᱹᱭᱫᱟᱹᱨᱤ (Fundamental Right)
ᱟᱵᱚ ᱱᱚᱣᱟ ᱥᱤᱧᱚᱛ ᱦᱚᱠᱤᱛ ᱨᱮᱱᱟᱜ ᱫᱚ ᱓ ᱠᱷᱚᱫᱽ ᱨᱮ ᱱᱟᱜᱟᱨᱤᱭᱟᱹ ᱠᱚᱣᱟᱜ ᱢᱩᱲᱩᱛ ᱟᱹᱨᱤᱪᱟᱹᱞᱤ ᱨᱮᱭᱟᱜ ᱛᱤᱱᱟᱹᱜ ᱜᱟᱱ ᱪᱚ ᱟᱹᱭᱫᱟᱹᱨᱤ ᱠᱟᱛᱷᱟ ᱠᱚ ᱵᱷᱟᱜᱤ ᱥᱟᱺᱦᱤᱡ ᱚᱞ ᱥᱚᱫᱚᱨ ᱟᱠᱟᱱᱟ ᱾ ᱥᱚᱨᱠᱟᱨ ᱟᱵᱚᱣᱟᱜ ᱥᱟᱶᱛᱟ ᱨᱮᱱᱟᱜ ᱟᱹᱰᱤ ᱞᱮᱠᱟᱱ ᱟᱹᱨᱤ ᱠᱚᱭ ᱪᱟᱞ ᱟᱠᱟᱣᱟᱰ ᱵᱚᱱᱟ ᱾ ᱚᱱᱟ ᱟᱹᱨᱤ ᱫᱚ ᱥᱟᱱᱟᱢ ᱦᱚᱲ ᱜᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱟᱨ ᱚᱱᱟ ᱟᱹᱨᱤ ᱨᱮᱱᱟᱜ ᱞᱟᱹᱭ ᱞᱮᱠᱟᱛᱮ ᱟᱵᱚ ᱥᱟᱱᱟᱢ ᱦᱚᱲ ᱜᱮ ᱱᱟᱭ ᱦᱚᱸᱠᱚ ᱧᱟᱢ ᱫᱟᱲᱮᱭᱟᱜᱼᱟ ᱾ ᱚᱱᱟ ᱟᱹᱱᱟᱹᱨᱤ ᱨᱮ ᱖ ᱜᱚᱴᱮᱡ ᱢᱩᱲᱩᱛ ᱟᱹᱭᱫᱟᱹᱨᱤ ᱱᱟᱜᱟᱨᱤᱭᱟᱹ ᱠᱚᱠᱚ ᱮᱢ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
᱑ᱹ ᱥᱚᱢᱟᱱ ᱟᱹᱭᱫᱟᱹᱨᱤ
ᱟᱹᱱᱟᱹᱨᱤ ᱨᱮᱱᱟᱜ ᱑᱔ ᱠᱷᱚᱱ ᱑᱘ ᱫᱷᱟᱨᱟ ᱫᱷᱟᱹᱵᱤᱡ ᱢᱚᱬᱮ ᱜᱚᱴᱮᱡ ᱫᱷᱟᱨᱟ ᱨᱮ ᱱᱚᱣᱟ ᱦᱚᱠ ᱟᱹᱭᱫᱟᱹᱨᱤ ᱠᱟᱛᱷᱟ ᱠᱚ ᱚᱞᱼᱛᱚᱞ ᱟᱠᱟᱱᱟ ᱾
᱒ᱹ ᱟᱹᱯᱱᱟᱹᱛ ᱟᱹᱭᱫᱟᱹᱨᱤ
ᱟᱹᱱᱟᱨᱤ ᱨᱮᱭᱟᱜ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱑᱙ ᱠᱷᱚᱱ ᱒᱒ ᱫᱷᱟᱨᱟ ᱫᱷᱟᱹᱵᱤᱡ ᱔ ᱜᱚᱴᱮᱡ ᱫᱷᱟᱨᱟ ᱨᱮ ᱱᱚᱣᱟ ᱟᱹᱯᱱᱟᱹᱛ ᱠᱟᱛᱷᱟ ᱚᱞ ᱟᱠᱟᱱᱟ ᱾
᱒ᱹ ᱒᱐ ᱫᱷᱟᱨᱟ ᱞᱮᱠᱟᱛᱮ ᱡᱟᱦᱟᱸᱭ ᱦᱚᱲ ᱟᱹᱰᱤᱜᱟᱱ ᱦᱚᱸᱭ ᱠᱟᱹᱭ ᱟᱠᱟᱫ ᱜᱮᱭᱟ ᱮᱱ ᱨᱮᱦᱚᱸ ᱩᱱᱤ ᱱᱚᱣᱟ ᱯᱮᱭᱟ ᱟᱹᱭᱰᱟᱹᱨᱤ ᱫᱚᱭ ᱧᱟᱢ ᱫᱟᱲᱮᱭᱟᱜ ᱜᱮᱭᱟ ᱾ ᱚᱱᱟ ᱠᱚᱫᱚ ᱺ-
᱓ᱹ ᱒᱑ ᱫᱷᱟᱨᱟ ᱞᱮᱠᱟᱛᱮ ᱟᱹᱭᱤᱱ ᱦᱚᱸ ᱥᱟᱹᱨᱤ ᱦᱚᱨ ᱰᱟᱦᱟᱨ ᱵᱷᱮᱜᱮᱫ ᱮᱴᱟᱜ ᱦᱚᱨ ᱛᱮ ᱱᱟᱜᱟᱨᱤᱭᱟᱹ ᱟᱡᱟᱜ ᱟᱯᱚᱱ ᱟᱹᱭᱫᱟᱹᱨ ᱠᱷᱚᱱ ᱱᱟᱦᱮᱫ ᱠᱚᱜᱼᱟ ᱾
᱔ᱹ ᱒᱒ ᱫᱷᱟᱨᱟ ᱞᱮᱠᱟᱛᱮ ᱚᱠᱚᱭ ᱦᱚᱲ ᱦᱚᱸ ᱢᱚᱱ ᱠᱩᱥᱤ ᱵᱟᱭ ᱡᱚᱵᱚᱛ ᱫᱟᱲᱮ ᱟᱭᱟ ᱾ ᱟᱨᱮ ᱡᱚᱵᱚᱛ ᱞᱮᱠᱷᱟᱱ ᱺ-
᱓ᱹ ᱡᱮᱸᱵᱮᱫ ᱵᱤᱨᱟᱹᱫᱽ ᱟᱹᱭᱫᱟᱹᱨᱤ
ᱟᱹᱱᱟᱹᱨᱤ ᱨᱮᱭᱟᱜ ᱒᱓ ᱠᱷᱚᱱ ᱒᱔ ᱫᱷᱟᱨᱟ ᱨᱮ ᱱᱚᱣᱟ ᱟᱹᱭᱰᱟᱹᱨᱤ ᱠᱟᱛᱷᱟ ᱚᱞ ᱟᱠᱟᱱᱟ ᱾
᱒ᱹ ᱒᱔ ᱫᱷᱟᱨᱟ ᱞᱮᱠᱟᱛᱮ ᱑᱔ ᱵᱚᱨᱥᱚ ᱩᱢᱮᱨ ᱠᱷᱚᱱ ᱠᱚᱢ ᱵᱚᱨᱥᱚ ᱨᱤᱱ ᱜᱤᱫᱽᱨᱟᱹ ᱠᱚ ᱡᱟᱦᱟᱸᱭ ᱠᱤᱥᱟᱹᱬ ᱚᱲᱟᱜ ᱨᱮ ᱜᱩᱛᱤ ᱠᱷᱟᱴᱟᱣ, ᱠᱷᱟᱫᱟᱱ ᱠᱟᱹᱢᱤᱹ ᱠᱟᱹᱨᱜᱟᱲ ᱮᱢᱟᱱ ᱵᱚᱛᱚᱨᱟᱱ ᱴᱷᱟᱶ ᱠᱚᱨᱮ ᱠᱟᱹᱢᱤ ᱫᱚ ᱢᱟᱱᱟ ᱜᱮᱭᱟ ᱾ ᱟᱨ ᱡᱩᱫᱤ ᱡᱟᱦᱟᱸᱭ ᱮ ᱠᱷᱟᱴᱟᱣ ᱮ ᱠᱟᱱᱟ ᱛᱚᱵᱮ ᱩᱱᱤ ᱫᱚ ᱟᱹᱱᱟᱹᱨᱤ ᱞᱮᱠᱟᱛᱮᱭ ᱜᱟᱜᱚᱜᱼᱟ ᱾
ᱠᱚᱧᱮ ᱞᱚᱠᱷᱤᱢᱯᱩᱨ
ᱠᱚᱧᱮ ᱞᱚᱠᱷᱤᱢᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱞᱚᱠᱷᱤᱢᱯᱩᱨ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱵᱚᱨᱰ ᱠᱟᱱᱟ, ᱱᱚᱣᱟ ᱫᱚ ᱜᱩᱣᱟᱦᱟᱴᱤ ᱠᱷᱚᱱ ᱓᱙᱔ ᱠᱤᱞᱚᱢᱤᱴᱚᱨ (᱒᱔᱕ ᱢᱤᱞ) ᱠᱚᱧᱮ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱞᱚᱠᱷᱤᱢᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱠᱚᱧᱮ ᱞᱚᱠᱷᱤᱢᱯᱩᱨ ᱫᱚ ᱞᱚᱠᱷᱤᱢᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱵᱽᱰᱤᱵᱤᱡᱚᱱ ᱨᱮᱱᱟᱜ ᱦᱚᱸ ᱧᱩᱛᱩᱢ ᱢᱮᱱᱟᱜᱼᱟ ᱡᱟᱦᱟᱸ ᱠᱚᱧᱮ ᱞᱚᱠᱷᱤᱢᱯᱩᱨ ᱥᱚᱦᱚᱨ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱱᱚᱣᱟ ᱫᱚ ᱒᱗° ᱑᱓' ᱖᱐ ᱠᱚᱧᱮ ᱟᱨ ᱙᱔° ᱗' ᱐ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱞᱚᱠᱷᱤᱢᱯᱩᱨ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱴᱷᱟᱶ ᱨᱮ ᱯᱷᱩᱞᱵᱟᱨᱤ, ᱞᱟᱞᱩᱠ, ᱰᱷᱚᱠᱩᱣᱟᱠᱷᱟᱱᱟ, ᱱᱟᱨᱟᱭᱚᱬᱯᱩᱨ, ᱱᱚᱵᱚᱭᱪᱟ, ᱴᱟᱣᱩᱱ ᱵᱚᱸᱴᱳ, ᱪᱮᱛᱤᱭᱟ ᱯᱟᱨᱟ, ᱠᱷᱮᱞᱢᱚᱛᱤ, ᱮᱱᱴᱤ ᱨᱳᱰ, ᱰᱤᱠᱮ ᱨᱳᱰ, ᱠᱮᱵᱤ ᱨᱳᱰ, ᱥᱤᱰᱤ ᱨᱳᱰ, ᱱᱟᱠᱨᱤ, ᱵᱚᱨᱢᱤᱨᱤᱭᱟ, ᱡᱚᱭᱦᱤᱝ ᱟᱨ ᱢᱳᱭᱫᱳᱢᱤᱭᱟ, ᱚᱸᱜᱟᱨᱠᱷᱩᱣᱟ, ᱰᱷᱚᱠᱩᱣᱟᱠᱷᱟᱱᱤᱭᱟ ᱜᱳᱣᱟᱱ, ᱦᱚᱸᱥᱩᱣᱟ ᱛᱤᱱᱤᱭᱟᱞᱤ ᱥᱮᱞᱮᱫ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱐᱑ ᱥᱟᱞ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱧᱮ ᱞᱚᱠᱷᱤᱢᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱕᱔,᱒᱖᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱞᱮᱠᱟᱛᱮ, ᱱᱤᱭᱟᱹ ᱫᱚᱥᱟᱨ ᱛᱷᱚᱠ ᱨᱮᱱᱟᱜ ᱥᱚᱦᱚᱨ (᱕᱐,᱐᱐᱐ ᱟᱨ ᱙᱙,᱙᱙᱙ ᱛᱟᱦᱮᱸᱱ ᱦᱚᱲ ᱛᱟᱞᱟ ᱨᱮ) ᱞᱮᱠᱟᱛᱮ ᱠᱤᱞᱟᱥᱤᱯᱷᱤᱞᱰ ᱟᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱩᱠᱩ ᱦᱚᱲ ᱮᱞ ᱫᱚ ᱑᱐᱕,᱓᱗᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱓% ᱟᱨ ᱛᱤᱨᱞᱟᱹ ᱔᱗% ᱢᱮᱱᱟᱜ ᱠᱚᱣᱟ ᱾ ᱠᱚᱧᱮ ᱞᱚᱠᱷᱤᱢᱯᱩᱨ ᱨᱮ ᱥᱮᱪᱮᱫ ᱫᱚᱨ ᱫᱚ ᱘᱙% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱖᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱥᱮᱪᱮᱫ ᱫᱚ ᱙᱐% ᱟᱨ ᱛᱤᱨᱞᱟᱹ ᱥᱮᱪᱮᱫ ᱫᱚ ᱘᱗% ᱢᱮᱱᱟᱜᱼᱟ ᱾ ᱠᱚᱧᱮ ᱞᱚᱠᱷᱤᱢᱯᱩᱨ ᱨᱮ, ᱦᱚᱲ ᱮᱞ ᱨᱮᱱᱟᱜ ᱑᱓% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱟᱥᱚᱱ ᱪᱟᱪᱞᱟᱣ
ᱞᱚᱠᱷᱤᱢᱯᱩᱨ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱵᱤᱫᱷᱟᱭᱚᱠ ᱢᱟᱹᱱ ᱢᱟᱱᱚᱵᱽ ᱰᱮᱠᱟ ᱫᱚ ᱒᱐᱒᱑ ᱠᱷᱚᱱ ᱢᱮᱱᱟᱭᱟ ᱾
ᱥᱟᱜᱟᱲᱚᱢ
ᱠᱚᱧᱮ ᱞᱚᱠᱷᱤᱢᱯᱩᱨ ᱫᱚ 'ᱚᱨᱩᱬᱟᱪᱚᱞ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ' ᱠᱚ ᱢᱟᱱᱟᱣᱟ ᱾ ᱱᱚᱣᱟ ᱫᱚ ᱦᱚᱭ ᱰᱟᱦᱟᱨ, ᱥᱚᱲᱚᱠ ᱟᱨ ᱨᱮᱞ ᱰᱟᱦᱟᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱦᱚᱭ ᱰᱟᱦᱟᱨ
ᱞᱤᱞᱟᱵᱟᱨᱤ ᱩᱰᱟᱹᱱ ᱰᱟᱹᱦᱤ (IXI) ᱥᱚᱦᱚᱨ ᱠᱷᱚᱱ ᱕ ᱠᱤᱞᱚᱢᱤᱴᱚᱨ (᱓.᱑ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱞᱠᱟᱛᱟ ᱟᱨ ᱜᱩᱣᱟᱦᱟᱴᱤ ᱫᱚ ᱮᱞᱟᱭᱚᱸᱥ ᱮᱭᱟᱨ ᱥᱮᱵᱟ ᱦᱚᱛᱮᱛᱮ ᱦᱟᱯᱛᱟ ᱨᱮ ᱯᱩᱱ ᱢᱟᱦᱟᱸ : ᱥᱤᱸᱜᱤ ᱢᱟᱦᱟᱸ, ᱚᱛᱮ ᱢᱟᱦᱟᱸ, ᱥᱟᱹᱜᱩᱱ ᱢᱟᱦᱟᱸ ᱟᱨ ᱡᱟᱹᱨᱩᱢ ᱢᱟᱦᱟᱸ ᱡᱚᱲᱟᱣ ᱡᱚᱲᱟᱣᱜᱼᱟ ᱾
ᱥᱚᱲᱚᱠ
ᱠᱚᱧᱮ ᱞᱚᱠᱷᱤᱢᱯᱩᱨ ᱫᱚ ᱥᱚᱲᱚᱠ ᱰᱟᱦᱟᱨ ᱛᱮ ᱱᱟᱯᱟᱭ ᱞᱮᱠᱟᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱕ ᱫᱚ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱮᱥᱤ ᱟᱨ ᱜᱮᱨᱼᱮᱥᱤ ᱵᱟᱱᱟᱨ ᱵᱟᱥ ᱟᱥᱟᱢ ᱯᱚᱱᱚᱛ ᱥᱟᱜᱟᱲᱚᱢ ᱱᱤᱜᱟᱢ ᱠᱷᱚᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ, ᱟᱨ ᱯᱨᱟᱵᱷᱮᱴ ᱵᱟᱥ ᱤᱥᱴᱮᱱᱰ ᱫᱚ ᱜᱩᱣᱟᱦᱟᱴᱤ ᱟᱨ ᱮᱴᱟᱜ ᱡᱷᱟᱹᱞ ᱥᱟᱺᱜᱤᱧ ᱰᱟᱦᱟᱨ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱫᱟᱜ ᱰᱟᱦᱟᱨ
ᱠᱚᱧᱮ ᱞᱚᱠᱷᱤᱢᱯᱩᱨ ᱠᱷᱚᱱ ᱱᱚᱣᱠᱟ ᱦᱚᱛᱮᱛᱮ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱯᱟᱨᱚᱢ ᱠᱟᱛᱮ ᱰᱤᱵᱽᱨᱩᱜᱚᱲ, ᱥᱤᱵᱽᱥᱟᱜᱚᱨ ᱟᱨ ᱡᱚᱨᱦᱟᱴ (ᱢᱟᱡᱩᱞᱤ ᱰᱟᱦᱟᱨ) ᱦᱮᱡ ᱥᱮᱱ ᱫᱟᱲᱮᱭᱟᱜᱼᱟ ᱠᱚ ᱾ ᱵᱚᱜᱤᱵᱤᱞ ᱯᱚᱞ ᱫᱚ ᱰᱤᱵᱽᱨᱩᱜᱚᱲ ᱞᱟᱹᱜᱤᱫ ᱛᱮ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱢᱤᱫ ᱥᱚᱡᱷᱮ ᱰᱟᱦᱟᱨ ᱮ ᱵᱮᱱᱟᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱞᱚᱠᱷᱤᱢᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱥᱩᱨᱡᱟᱯᱩᱨᱤ ᱯᱟᱹᱨᱥᱤ
ᱥᱩᱨᱡᱟᱯᱩᱨᱤ ᱫᱚ ᱢᱤᱫ ᱥᱟᱢᱟᱝ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱠᱚᱸᱭᱮ ᱵᱟᱝᱞᱟ, ᱯᱚᱪᱷᱤᱢ ᱵᱟᱝᱞᱟ ᱟᱨ ᱥᱟᱢᱟᱝ ᱵᱤᱦᱟᱨ ᱟᱨ ᱚᱱᱟ ᱥᱟᱶᱛᱮ ᱱᱮᱯᱟᱞ ᱨᱮᱦᱚᱸ ᱠᱚ ᱨᱚᱲᱟ ᱾ ᱱᱚᱣᱟ ᱯᱟᱹᱨᱥᱤ ᱨᱚᱲᱼᱦᱚᱲ ᱠᱚ ᱴᱷᱮᱱ ᱱᱚᱣᱟ ᱫᱚ ᱫᱮᱥᱤ ᱵᱷᱟᱥᱟ ᱧᱩᱛᱩᱢ ᱛᱮ ᱵᱟᱲᱟᱭᱚᱜᱼᱟ ᱾ ᱥᱩᱨᱡᱟᱯᱩᱨᱤ ᱯᱟᱹᱨᱥᱤ ᱫᱚ ᱠᱟᱢᱛᱟᱯᱩᱨᱤ, ᱚᱥᱚᱢᱤᱭᱟ, ᱵᱟᱝᱞᱟ ᱟᱨ ᱢᱳᱹᱭᱛᱷᱤᱞᱤ ᱯᱟᱹᱨᱥᱤ ᱠᱚ ᱥᱟᱶᱛᱮ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾
ᱚᱛᱱᱚᱜ ᱪᱷᱮᱨ
ᱥᱩᱨᱡᱟᱯᱩᱨᱤ ᱫᱚ ᱢᱩᱬᱩᱛ ᱵᱤᱦᱟᱨ ᱨᱮᱭᱟᱜ ᱢᱤᱛᱷᱤᱞᱟ ᱴᱚᱴᱷᱟ ᱨᱮᱭᱟᱜ ᱯᱩᱨᱱᱤᱭᱟ ᱰᱤᱵᱷᱤᱥᱚᱱ (ᱠᱤᱥᱟᱱᱜᱚᱸᱡᱽ, ᱠᱟᱴᱤᱦᱟᱨ, ᱯᱩᱨᱱᱤᱭᱟ ᱟᱨ ᱟᱨᱟᱨᱤᱭᱟ ᱦᱚᱱᱚᱛ ᱠᱚᱨᱮ) ᱨᱮᱠᱚ ᱨᱚᱲᱟ ᱾ ᱱᱚᱣᱟ ᱫᱚ ᱟᱨᱦᱚᱸ ᱯᱚᱪᱷᱤᱢ ᱵᱟᱝᱞᱟ (ᱠᱚᱸᱭᱮ ᱫᱤᱱᱟᱡᱽᱯᱩᱨ ᱟᱨ ᱮᱛᱚᱢ ᱫᱤᱱᱟᱡᱽᱯᱩᱨ ᱦᱚᱱᱚᱛ, ᱟᱨ ᱢᱟᱞᱫᱟ ᱦᱚᱱᱚᱛ ᱨᱮᱭᱟᱜ ᱠᱚᱸᱭᱮ ᱢᱟᱞᱫᱟ, ᱟᱥᱚᱠᱟᱭ ᱛᱮ ᱦᱚᱨᱤᱥᱪᱚᱸᱫᱽᱨᱚᱯᱩᱨ ᱟᱨ ᱪᱚᱧᱪᱚᱞ ᱴᱚᱴᱷᱟ ᱟᱨ ᱠᱚᱸᱭᱮ ᱵᱟᱝᱞᱟ ᱡᱚᱞᱯᱟᱭᱜᱩᱲᱤ ᱰᱤᱵᱷᱤᱥᱚᱱ ᱨᱮᱭᱟᱜ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱭᱟᱜ ᱥᱤᱞᱤᱜᱩᱲᱤ ᱥᱚᱦᱟᱨ ᱨᱮ), ᱚᱱᱟ ᱥᱟᱶᱛᱮ ᱥᱟᱢᱟᱝ ᱱᱮᱯᱟᱞ ᱨᱮᱭᱟᱜ ᱟᱫᱚᱢ ᱴᱚᱴᱷᱟ ᱨᱮᱠᱚ ᱨᱚᱲᱟ ᱾
ᱥᱟᱹᱜᱟᱹᱭ ᱢᱮᱱᱟᱜ ᱟᱱ ᱯᱟᱹᱨᱥᱤ ᱠᱚ
ᱥᱩᱨᱡᱟᱯᱩᱨᱤ ᱯᱟᱹᱨᱥᱤ ᱫᱚ ᱠᱚᱸᱭᱮ ᱵᱟᱝᱞᱟ ᱟᱨ ᱯᱟᱪᱮ ᱟᱥᱟᱢ ᱨᱮᱠᱚ ᱨᱚᱲᱼᱮᱫ ᱠᱟᱱ ᱠᱟᱢᱛᱟᱯᱩᱨᱤ ᱯᱟᱹᱨᱥᱤ ᱥᱟᱶᱛᱮ ᱜᱟᱹᱦᱤᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ, ᱚᱱᱟ ᱥᱟᱶ ᱥᱟᱶᱛᱮ ᱚᱥᱚᱢᱤᱭᱟ, ᱵᱟᱝᱞᱟ ᱟᱨ ᱢᱳᱹᱭᱛᱷᱤᱞᱤ ᱯᱟᱹᱨᱥᱤ ᱥᱟᱶ ᱦᱚᱸ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾
ᱨᱟᱹᱲ
ᱥᱩᱨᱡᱟᱯᱩᱨᱤ ᱨᱮ ᱛᱮᱨᱪᱷᱟ ᱥᱟᱸᱜᱮ ᱜᱚᱴᱟᱱ ᱯᱚᱛᱛᱚᱭ ᱢᱮᱱᱟᱜᱼᱟ : ᱥᱟ (ᱦᱟᱢᱥᱟ-, ᱛᱳᱢᱥᱟ-) ᱟᱨ ᱥᱢᱟ (ᱤᱥᱢᱟ-, ᱩᱥᱢᱟ-) ᱾ ᱱᱚᱣᱟ ᱠᱚᱫᱚ ᱢᱟᱨᱮ ᱚᱥᱚᱢᱤᱭᱟ ᱨᱮᱦᱚᱸ ᱧᱮᱞᱚᱜ ᱠᱟᱱ ᱛᱟᱸᱦᱮᱱᱟ; ᱡᱮᱞᱮᱠᱟ : ᱥᱟ (ᱟᱢᱟᱥᱟ-, ᱛᱳᱢᱟᱥᱟ-) ᱟᱨ ᱥᱟᱢᱵᱟ (ᱮᱥᱟᱢᱵᱟ-, ᱛᱮᱥᱟᱢᱵᱟ-) ᱟᱨ ᱚᱱᱟ ᱠᱚ ᱨᱮᱭᱟᱜ ᱜᱷᱚᱴᱚᱱ ᱦᱚᱸ ᱥᱚᱢᱟᱱ ᱜᱮᱭᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱥᱟᱢᱟᱝ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱵᱟᱝᱞᱟ-ᱟᱥᱟᱢᱤᱥ ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱤᱦᱟᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱥᱟᱢ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱮᱯᱟᱞ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱫᱮᱵᱽᱱᱟᱜᱽᱨᱤ
᱒᱙ ᱡᱩᱞᱟᱭ
᱒᱙ ᱡᱩᱞᱟᱭ (ᱤᱝᱨᱟ.ᱡᱤ: 29 July) ᱫᱚ ᱦᱩᱭᱩᱜ ᱠᱟᱱᱟ ᱜᱨᱮᱜᱚᱨᱤᱭᱟᱱ ᱥᱮᱨᱢᱟ ᱯᱟᱧᱡᱤ ᱨᱮᱭᱟᱜ ᱒᱑0 ᱟᱱᱟᱜ (ᱵᱟ.ᱲᱛᱤ ᱥᱮᱨᱢᱟ ᱨᱮ ᱫᱚ ᱒᱑᱑ ᱟᱱᱟᱱᱟᱜ) ᱢᱟᱦᱟ। ᱥᱮᱨᱢᱟ ᱯᱩᱨᱟ.ᱣ ᱞᱟ.ᱜᱤᱫ ᱑᱕᱕ ᱢᱟᱦᱟ ᱥᱟᱨᱮᱡ ᱛᱟᱦᱮᱱᱟ।
ᱡᱟᱱᱟᱢ
᱑. ᱑᱙᱐᱔ ᱥᱮᱨᱢᱟ ᱨᱮᱭᱟᱜ ᱛᱮᱦᱮᱧᱟᱜ ᱢᱟᱦᱟ ᱨᱮ ᱜᱮ ᱥᱚᱨᱮᱥ ᱵᱟ.ᱱᱤᱡᱤᱭᱟ. ᱴᱟᱴᱟ ᱢᱚᱴᱚᱨᱥᱟᱨ ᱴᱟᱴᱟ ᱜᱞᱚᱵᱮᱞ ᱵᱮᱵᱷᱟᱨᱡᱮᱥ ᱨᱮᱱ ᱵᱟᱵᱟᱱᱫᱷᱣᱤᱡ ᱡᱮ.ᱟᱨ.ᱰᱤ. ᱴᱟᱴᱟ ᱣᱟᱜ ᱡᱟᱱᱟᱢ ᱦᱩᱭ ᱞᱮᱱᱟ।